
FUNCŢIA VEDERII ȘI TULBURĂRILE SALE 


Generalităţi. Analizorul vizual are o funcţie complexă, cunoscută sub 
denumirea generică de „vedere“. În acest termen sînt cuprinse toate 
modificările care se produc nu numai în globul ocular, ci şi în căile 
optice şi sistemul nervos central sub acţiunea luminii. Aceste modificări 
sînt de mai multe feluri: 

— mecanice, 

— fizice, 

— chimice (fotochimice), 

— biologice 

— şi psihice, 

Mecanismul intim al acestor modificări, cu unele excepţii, este încă 
de domeniul ipotezelor. Mai mult studiate şi deci mai bine cunoscute 
sînd modificările de natură chimică şi cele de natură biologică (bio- 
curenţii). 

Razele pe care echiul le poate recepționa şi transforma în senzație 
luminoasă sînt cele cuprinse în spectrul solar vizibil, adică cele şapte 
culori elementare (roşu, portocaliu, galben, verde, albastru, indigo şi 
violet), avînd lungimea de undă între 800 şi 400 nm (nanometri sau 
milimieroni) sau 8000 şi 4000 Å (angstrâmi). Aceste raze constituie sti- 
mulul „adecvat“ al retinei. Radiațiile cu lungimi de undă mai mare 
(infraroşiile) sau mai mică (ultravioletele) pot avea acţiuni termice, res- 
pectiv chimice asupra ochiului, dar nu dau naştere la senzaţia de 

lumină. J 

Excitanți de altă natură (mecanică, fizică, chimică etc.) pot declanșa 
anumite senzaţii luminoase dacă vin în contact cu celulele senzoriale, 
dar aceste senzaţii nu au nimic comun cu vederea. De aceea, ei sînt nu- 


miţi stimuli „neadecvaţi“. 


Sub acţiunea luminii, substanţele fotosensibile din celulele senzoriale 


inei (i i in conuri şi rodopsina sau purpurul vizual din 
ale aci E Ru h foarte asemănătoare pentru 


b eră transformări fotochimice, mă u 
isi ra tari Astfel: rodopsina sub acţiunea luminii se e e 
în retinal (retinen), care nu este decit o aldehidă a vitaminei Pa 
într-o proteină caracteristică pentru fiecare specie, ei pa pi 
nalul sub acţiunea unor enzime se transformă în retinol sau A 

în întuneric reacţia devine reversibilă: din retinol, printr-un sistem 
enzimatic se ajunge la retinal și apoi la rodopsină. 

Pe parcursul acestei reacţii fotochimice, în circuitul bioelectrice de 
rapaus al retinei ia naştere un curent de acţiune care — prin amplificare 
—poate fi înregistrat sub forma unei electroretinograme (ERG) (fig. 1). 
Acest curent de acţiune se transmite de-a lungul căilor optice pînă la 
scoarța cerebrală occipitală unde ia naștere senzația luminoasă. 

Pentru lucrările lor în elucidarea acestor procese, savanții americani 
Wald şi Hartline şi savantul suedez Granit au primit — în 
1967 — Premiul Nobel pentru medicină. 

Descompunerea sub acţiunea luminii a substanţei fotochimice este un 
proces de scurtă durată (adaptarea la lumină) ce nu depăşeşte 1—2 mi- 
nute. În schimb, refacerea purpurului vizual (adaptarea la întuneric) este 
un proces mai îndelungat care nu se termină decît după 60 minute, dar 
atinge o valoare apreciabilă după 20 minute. 

În timp ce în procesul adaptării la lumină pragul de excitabilitate 
a celulelor vizuale crește, iar excitabilitatea lor scade, în procesul de 
adaptare la întuneric fenomenul este invers: scade pragul de excitabi- 
litate și crește excitabilitatea (fig. 2). 

Astăzi se admite teoria după care retina prezintă o dualitate funcțio- 
nală. În timp ce retina centrală, care conține mai cu seamă conuri (în 
retină sînt circa 6 milioane conuri) şi deci iodopsină, este adaptată mai 
ales pentru lumina puterhică de zi (colorată), retina periferică, formată 
mai cu seamă din bastonaşe (în număr de circa 130 milioane în toată 
retina) cu conţinut de rodopsină, este adaptată la lumină slabă (cre- 
pusculară). În felul acesta putem vorbi de o retină fotopică (de zi) şi de 
o retină scotopică (de noapte). 


DV 
43 


24 


(77 


Fig. 1. Traseul normal al undei elec- Fig. 2. 


troretinograțice (după Straub). a — Pragul de excitabilitate; b — 
curba de sensibilitate în cursul adap- 
tării la întuneric (după Kohlrausch). 

Funcţia vederii are trei părţi componente, trei senzaţii de 
bază, care împreună formează vederea: senzația de lumină, 
senzaţia de formă şi senzaţia cromatică. 


Senzaţia luminoasă și tulburările ei 


Prin excitarea luminoasă a celulelor retiniene ia naştere în 
creier senzaţia de lumină. Cantitatea minimă de lumină care 
poate provoca o astfel de senzaţie este variabilă, în funcţie de 
intensitatea luminii și de starea de adaptare a ochiului. Ochiul 
adaptat la întuneric are o sensibilitate mai mare. Se admite că 
senzaţia de lumină poate să ia naștere, în condiţii de adap- 
tare la întuneric, dacă la retină ajung raze echivalînd cu: 
1 :100 000 000 dintr-o lumînare standard (unitate de măsură 
în fotometrie). Această sensibilitate este de circa 3 000 de ori 
mai mare decît a celui mai sensibil film fotografic. O cuantă 
de lumină (foton) poate excita un bastonaș, dar se pare că sen- 
zaţia de lumină apare numai dacă bastonașul este excitat de 
-3—4 fotoni. Sensibilitatea bastonaşelor, în cursul adaptării la 
întuneric, creşte de la 1 la 1000 (după unii creşte de 10 000— 
20 000 ori), iar a conurilor numai de la 1 la 50 (după 
unii numai de la 1 la 17). Adaptarea conurilor este mult 
mai rapidă (5—10 minute), în timp ce adaptarea bastonaşelor 
"este mai lentă (20—60 minute). 

Determinarea senzaţiei luminoase, deosebit de impor- 
 tantă în anumite profesiuni (muncitori în subteran, fotografi, 
radiologi etc.), se face cu aparate adecvate numite adapto- 
metre, cu ajutorul cărora se obţine o curbă de adaptare care 
indică pragul de excitabilitate şi deci sensibilitatea retiniană 
(v. fig. 2). 
> Hemeralopia. Tulburarea cea mai importantă a senzației lu- 
" minoase este hemeralopia sau hesperanopia. Această tulburare 
constă în adaptarea defectuoasă sau lipsa oricărei adaptări la 
întuneric, Persoanele respective au o vedere normală în cursul 
zilei, la intensităţi mari de lumină, dar imediat ce se înserează 
acuză tulburări de orientare, încît nu mai au curajul să pără- 

sească neînsoţiţi casa („orbul găinilor““; se ştie că găinile au 
retina formată exclusiv din celule cu conuri, deci adaptată 
pentru vederea diurnă, din care cauză ele nu văd bine seara). 
Hemeralopia este de două feluri: congenitală şi câștigată. Cea 
congenitală este de cele mai multe ori ereditară, transmiterea 
făcîndu-se mai ales după modul dominant. Forma aceasta de 
hemeralopie mai este numită şi esenţială, întrucit nu i se cu- 
noaşte exact cauza, iar ochiul — în afara tulburărilor de adap- 
tare la întuneric — nu prezintă nici o manifestare patolo- 
gică. Forma câștigată poate fi — la rîndul ei — de cauză gene- 
rală şi de cauză locală. Hemeralopia de cauză generală este 
dată mai ales de carența în vitamina A (elementul constitutiv 
de bază al substanţelor fotochimice din retină), cînd se poate 
asocia şi cu alte simptome oculare cum sînt: „plăcile lui Bitot“ 
de pe conjunctiva bulbară sau xeroza epitelială a conjunctivei, 
leziuni xerotice ale corneei şi chiar keratomalacia („topirea 
țesutului corneean). Această formă de hemeralopie se dato- 
rează unui aport alimentar insuficient de bogat în vitamina A 
sau în carotenoizi (prin subalimentare, foamete, alimentaţie 
unilaterală în expediţii pe mare, în lagăre de concentrare, 
în timp de război etc.). Ea se poate datora şi unor afecţiuni 
care nu permit asimilarea şi depozitarea vitaminei A în ficat 
(gastritele cronice la alcoolici, atrepsia la copii, hepatitele cro- 
nice etc.). Cauzele locale ale hemeralopiei sînt afecțiunile re- 
tinei şi coroidei care provoacă distrugerea celulelor cu basto- 
nașe (retinopatia pigmentară, corioretinitele cronice, miopia 
malignă, sideroza oculară, dezlipirea de retină etc.). Unele din- 
tre aceste afecţiuni locale, cum sînt retinopatia pigmentară şi 
miopia malignă, au un caracter ereditar. În toate aceste afec- 
țiuni, în afara modificărilor adaptometrice şi a curbei electro- 
retinogramei, se constată şi strîmtorări concentrice ale cîm- 
pului vizual. 

Tratamentul hemeralopiei este cauzal: administrarea de vita- 
mina A sau alimente bogate în vitamina A, tratarea afecțiuni- 
lor oculare în stadiul lor incipient, înainte de a provoca leziuni 
organice ireversibile. În afecțiunile degenerative (retinopatia 
pigmentară şi miopia malignă) sînt indicate unele substanţe 
medicamentoase ca: adaptinolul, intermedinul etc., sau țesuto- 
terapia, care au mai mult un efect psihic. 

Nictalopia. Este tulburarea de vedere caracterizată printr-o 
vedere mai bună la intensităţi de lumină mai slabă și prin 
vederea slabă în lumina intensă, deci inversul hemeralopiei. 
Se însoţeşte de fotofobie intensă şi acromatopsie totală (ceci- 
tate cromatică). Este congenitală și se datorește unor tulburări 
funcţionale ale celulelor cu conuri. În unele cazuri, nictalopia 
poate fi cauzată şi de leziuni ale maculei, precum și de cata- 

ractele nucleare. În aceste cazuri, seara pupila dilatîndu-se 
permite o vedere ceva mai bună decît ziua, cînd pupila este 
mai contractată. 


Senzaţia de formă (vederea morfoscopică) 
și tulburările ei 


Prin senzaţia de formă înţelegem acea funcţie a analizorului 
vizual, care permite recunoaşterea obiectelor din mediul ce 
ne înconjură pe baza imaginilor pe care acestea le formează 
pe retină. Această funcţie se compune din două elemente prin- 
cipale: vederea centrală (acuitatea vizuală) și vederea periferică 
(cîmpul vizual). 

Acuitatea vizuală. Prin acuitate vizuală înţelegem faculta- 
tea pe care o are regiunea centrală a retinei — foveea — de a 
percepe detaliile obiectelor. Cu cît detaliul perceput este mai 
mic, cu atît acuitatea vizuală este mai mare și invers. Pentru 
a putea recunoaște un obiect, o literă, este 'necesar să-i perce- 
pem detaliile. Dacă nu percepem detaliile, “imaginea obiectului 
este neclară și ne apare ca o pată lipsită de formă, pe care 
nu o putem defini. Limita inferioară la care un obiect poate fi 
perceput se numeşte „minimum perceptibile“ și ‘corespunde 
unei imagini retiniene de aproximativ 4 microni. Capacitatea 
-pe care o are ochiul de a separa două imagini a două obiecte 
diferite, sau două detalii ale aceluiaşi obiect, se numește „mini-+ 
mum separabile“ și este tot o imagine retiniană de aproxima- 
tiv 4 microni. Aceste imagini destind un unghi vizual de 1 mi- 
nut, care este considerat unghiul minim statistic ce permite 

Fig. 3. Unghiul vizual 

(a, b, c etc.); secţiune 

prin conuri (după Axen- 
feld). 


Fig. 4, Semn 
tip 


e de opto- 


perceperea unui obiect. Obiectele 
a căror imagine destinde un unghi 
mai mic de 1 minut nu mai sînt 
percepute de majoritatea persoa- 
nelor examinate. 

Explicaţia acestui fenomen con- 
stă în faptul că retina, în regiu- 
nea ei centrală, este formată ex- 
clusiv din celule cu conuri, iar 
diametrul conurilor este de apro- 
ximativ 3 microni. Pentru a avea 
senzaţia de formă a unui obiect 
sau unei litere, deci pentru a pu- 
tea recunoaște obiectul respectiv, 
este necesar ca între conurile im- 
presionate să existe cel puţin un 
con neimpresionat („minimum se- 
parabile““). Altfel obiectul sau li- 
tera va fi percepută ca o imagine 
nedefinită, ca o pată cu conturul 
difuz (fig. 3). 

Examinarea sau determinarea 
acuităţii vizuale se face cu ajuto- 
rul tabelelor vizuale sau a opto- 
tipilor. Acestea. sînt constituite 
din litere, cifre sau diverse alte 
semne sau imagini (inele, cîrlige, 
desene de jucării etc.), astfel cal- 
culate ca de la o anumită dis- 
tanță, notată în dreptul lor, ele să 
formeze o imagine retiniană 
(fig. 4) ale cărei părți componente 
să aibă dimensiunile de cel puțin 
4 microni. Tabelele conțin, de re- 
gulă, 10 rînduri de semne dispuse 
în ordine descrescîndă, care tre- 
buie percepute de ochiul normal 
de la distanță variind între 50 şi 
5 m. Examinarea, obişnuit, se fa- 
ce. de la distanța de 5 m (dis- 

tanţa de la care ochiul nostru nu mai este solicitat să aco- 
modeze, şi care este considerată „infinitul oftalmologic“). 

Tulburările acuităţii vizuale (scăderea vederii) sînt conse- 
cinţa: tulburărilor mediilor transparente datorită unor procese 
patologice (cornee, cristalin, vitros), leziunilor retiniene şi afec- 
ţiunilor căilor optice, precum şi tulburărilor de refracție. O 
cauză importantă a. reducerii vederii o constituie ambliopia, 
care este o scădere a acuităţii vizuale fără cauză organică, ca o 
consecinţă a devierii âxelor globilor oculari (strabisme). 

Cîmpul vizual (vederea periferică) este întinderea de spaţiu 
pe care o poate cuprinde ochiul nostru atunci cînd fixează un 
obiect. Limitele extreme, fiziologice, ale cîmpului vizual sînt 
cu aproximaţie: 90° temporal și inferotemporal, 75° inferior, 
55° superior şi 60° nazal. Ele corespund luminii compuse, in- 
colore. Pentru culori simple cîmpul vizual are limite 
mai reduse (cu aproximativ 10* pentru albastru, cu 20* pentru 
roșu şi cu 30* pentru verde). 

Orientarea în spaţiu este posibilă datorită întinderii cîmpu- 
lui vizual. În cîmpul vizual, pornind de la centru — care 
corespunde foveei — spre periferie, acuitatea vizuală descreşte 
rapid (la 0° ea este 1,0; la 5*—0,3; la 10*—0,2, iar la 20° dis- 
tanţă de centrul cîmpului vizual este de numai 0,1). 

În condiţii normale la aproximativ 12—18* temporal de 
punctul de fixaţie, care corespunde foveei, se pune în evidenţă 
în cîmpul vizual o lipsă de percepţie a luminii numită scotom 
fiziologic sau pata lui Mariotte, care corespunde papilei ner- 
vului optic (regiune lipsită de celule senzoriale retiniene). 

În condiţii patologice cîmpul vizual poate prezenta strîm- 
torări concentrice (nevrite optice, atrofii ale nervului optic, re- 
tinopatie pigmentară etc.) sau strîmtorări excentrice, în sector, 
ca în dezlipirea de retină, glaucom etc. 

Lipsurile din interiorul cîmpului vizual se numesc scotoame 
patologice, care pot fi centrale (nevrita optică retrobulbară, le- 
ziunile maculei sau foveei etc.) şi periferice (coroidite, retinite, 
tumori etc.). Aceste scotoame pot fi izolate, unice sau multiple. 
În caz că scotoamele ne sînt semnalate de bolnav, care le 
observă ca pete negre sau cenușii în cimpul vizual, ele.se nu- 
mese scoțoame pozitive, Dacă ele nu pot fi puse în evidenţă 
decît prin mijloace adecvate de investigaţie, bolnavul nedîn- 
du-şi seama de existența lor, se numesc scotoame negative. 


* Funcția 
vederii 
și tulburările 
sale 


15 


(E Scanned with OKEN Scanner 


f. Păcurariu 


16 


Scotoamele pozitive se datoresc unor tulburări ale mediilor 
transparente ale ochiului (cornee, cristalin, vitros), în timp ce 
scotoamele negative ne indică o suferință a retinei și a ner- 
vului optic. 

Leziunile căilor optice intracerebrale se manifestă prin tul- 
burări în cîmpul vizual al ambilor ochi, datorită hemidecu- 
saţiei fibrelor nervului optic la nivelul chiasmei (fig. 5). Aceste 
tulburări se numesc hemianopsii. Ele pot interesa jumătăţile 
drepte sau stîngi ale celor două cîmpuri vizuale, cînd vorbim 
de hemianopsii homonime sau laterale (drepte sau stîngi 
(fig. 6). Acestea sînt datorite leziunilor căilor optice intrace- 
rebrale situate deasupra chiasmei (bandelete, radiaţii optice 
şi scoarța occipitală). Atunci cînd sînt interesate jumătăţile 
nazale sau temporale ale cîmpurilor vizuale vorbim de hemi- 
anopsii heteronime (binazale sau bitemporale). Ele sînt carac- 
teristice leziunilor chiasmei, determinate de tumori hipofizare, 
arahnoidite opto-chiasmatice, 
scleroza carotidei interne etc. 
(fig. 6, a). 

Cînd hemianopsia se loca- 
lizează în cadrane simetrice 
ale celor două cîmpuri vor- 
bim de hemianopsii în ca- 
dran sau în sector (supero- 
temporal, superonazal, in- 
ferotemporal, inferonazal. 
Ele se datoresc leziunilor 
localizate pe radiaţiile op- 
tice ale lui Gratiolet sau în 
scoarța occipitală (fig. 7). 

Examinarea câmpului vi- 
zual se face prin perimetrie 
şi  campimetrie. Examenul 
perimetric se face cu ajuto- 

Fig. 5. Căile optice. Traiectul căilor formă de arc sau sferă (fig. 8) 
optice: numite perimetre cu arc Şi 


1. Retina. 2. Nervul optic, 3. Chiasma. perimetre sferice sau cu cu- 


4. Bandeleta optică. 5. Radiațiile optice je : map g 
ale lui Gratiolet, 6. Scoarța occipitală. polă. Principiul acestora con 

Fig. 6. 
a — Hemianopsie homonimă dreaptă. b — Hemianopsie heteronimă (bitemporală). 

Fig. 7. Hemianopsie în cadran. 

stă în determinarea cu 
ajutorul unor indicatoare lu- 
minate adecvat (intensitatea 
şi culoarea indicatorului pot 
fi variate după necesitate) şi 
a căror suprafaţă variază în- 
tre 1 şi 10 mm?, a întinderii 
de suprafaţă (exprimată în 
grade) pe care pot fi perce- 
pute. aceste indicatoare, pre- 
cum şi» întinderea scotoa- 
melor din cîmpul vizual. 
Examenul campimetrie 
permite. o explorare mai 
adecvată a cîmpului vizual 
central, pe o întindere de 
aproximativ 30°. El se efectu- 
ează cu ajutorul campime- 
Fig. 8. Determinarea cîmpului vizual trului, care nu este altceva 
la perimetrul Foerster. decît o tablă neagră cu latura 
de 2 m, avînd în centru un 
punct alb pe care-l fixează bolnavul. Cu ajutorul unui indica- 
tor se caută zonele din cîmp unde acesta nu este perceput. 
Tot. pentru examinarea cîmpului vizual central se mai uti- 
lizează diferite stereoscoape (Haitz) sau cartoane cu mici pă- 
trăţele (Amsler), cu ajutorul cărora se detectează defectele 
cuprinse într-o zonă centrală de 10°. 


Senzaţia cromatică și tulburările ei 


Este forma cea mai diferențiată a simțului vederii şi apare 
numai la animalele care au conuri în constituţia retinei. Ea este 
facultatea de a percepe diferitele radiaţii de lumină monocro- 
matică care formează spectrul vizibil cuprins între 400 şi 
800 nm şi care sînt emise sau reflectate de obiectele înconju- 
rătoare. Obiectele sînt văzute colorate în anumit fel în măsura 
în care ele reflectă mai mult anumite radiaţii monocromatice 
(de exemplu: obiectele roşii reflectă numai radiaţiile roşii, pe 
celelalte le absorb etc.). 

Culorile spectrale (roșu, portocaliu, galben, verde, albastru, 
indigo şi violet) sînt numite culori cromatice, spre deosebire 
de alb (un amestec de culori cromatice), de negru (care ab- 
soarbe toate culorile cromatice) şi cenușiu (un amestec de negru 
şi alb) şi care sînt denumite culori acromatice. 

Culorile se disting prin mai multe caracteristici: 

1. Tonul sau coloritul este calitatea care defineşte culoa- 
rea respectivă (de ex., roşu, verde, violet etc.). 

2. Luminozitatea este dată de cantitatea de lumină albă pe 
care o conţine o culoare cromatică. 

3. Saturaţia reprezintă bogăția în radiaţii de aceeaşi lungime 
de undă pe care le conţine o culoare anumită. 

Din combinarea acestor trei caracteristici se. pot. obține, teo-,, 
retic, peste 10,000 de nuanţe cromatice, dintre: care ochiul — 
nostru poate percepe aproximativ 160 de nuanţe. e 

-Pentru explicarea perceperii culorilor s-au emis numeroase. 
ipoteze dintre care amintim: i 

1. Teoria tricromatică (Lomonosov, 1756; Young, 1802; Helm- 
holtz, 1850) după care ar exista 3 culori fundamentale (roşu, 
verde şi violet) din amestecul cărora, în proporții variabile, ar 
rezulta toate celelalte culori, precum şi culoarea albă. După 
această teorie retina diurnă (formată în preponderență din ce- 
lule cu conuri, singura care recepționează radiațiile cromatice) 
ar conține trei feluri de conuri cu trei substanțe fotocromatice 
diferite, care absorb electiv cîte una din cele trei culori funda- 
mentale, avînd deci sensibilitatea maximă pentru culoarea. ab- 
sorbită. Rushton (1952) a pus în evidenţă doi din aceşti pig- 
menţi: eritrolabul (sensibil pentru roșu) şi clorolabul (pigmen- 
tul sensibil pentru verde). Pigmentul sensibil pentru culoarea 
albastră, cîanolabul, nu a putut fi încă identificat. 

Prin excitarea simultană a conurilor care conţin pigmentul 
absorbant pentru roșu rezultă senzaţia cromatică de roşu etc. 
Prin excitarea simultană a două sau trei categorii de conuri, 
de raze cu intensităţi diferite, rezultă toate senzațiile cromatice 
pe care ochiul nostru este în stare să le perceapă. 

La lumina zilei culoarea cea mai intens percepută (cea mai 
luminoasă) este galbenul, iar în lumina crepusculară (de seară) 
culoarea. albastră. Acest fenomen poartă numele fiziologului: 

ceh Purkinje (fenomenul lui Purkinje). Datorită acestui feno- 
men spre seară predomină culorile de nuanţă albastră, în 
timp ce culorile roşii și galbene își pierd din ce în ce mai 
mult din luminozitate. 

Conform acestei teorii vederea normală este deci o vedere 
tricromatică (tricromazie normală). 

2. Teoria tetracromatică (Hering, 1878). După această teorie 
există 4 culori fundamentale: roşu, verde, galben și albastru. 
Toate celelalte culori sînt amestecuri de culori fundamentale. 

Ambele teorii au aplicabilitate practică (în fotografia, cine- 
matografia şi televiziunea colorată), dar nici una nu explică 
complet fenomenul complex al percepţiei cromatice. 

Tulburările senzaţiei cromatice afectează între 4 şi 807, din 
bărbaţi şi numai 0,4% din femei. 

Cele mai frecvente tulburări ale senzaţiei cromatice sînt 
cele congenitale, fiind ereditare şi se transmit după modul 
recesiv. 

Tulburările cîştigate ale senzaţiei cromatice au o mai mică 
importanţă, fiind mult mai puţin frecvente ca cele congenitale. 

Anomaliile congenitale ale senzaţiei cromatice pot fi: acro- 
matopsii (lipsa de percepere a culorilor) şi discromatopsii sau 
tricromazii anormale (perceperea defectuoasă a culorilor). 

Acromatopsiile pot fi: totale (lipsa de percepţie a tuturor 
culorilor fundamentale) și parţiale (lipsa de percepţie a unei 
culori fundamentale: dicromazie). Acromatopsia totală este rar 
întîlnită. Mai frecvente sînt dicromaziile (lipsa de percepere 
a unei singure culori fundamentale). Acestea sînt: protanopia 
sau lipsa de percepţie a culorii roşii, deuteranopia sau lipsa de 
percepere a culorii verzi şi tritanopia (întîlnită excepţional de 
rar) care este lipsa de percepție a culorii violete. Protanopia 
éste cunoscută și sub denumirea de daltonism, după numele 
fizicianului şi chimistului englez Dalton, care — el însuşi pro- 


tanop — a studiat această anomalie în mod amănunţit. De 


regulă, protanopia se însoţeşte și de o percepţie defectuoasă a 
culorii verzi, cînd vorbim de cecitate pentru roşu şi verde. 
` Diseromatopsiile sau tricromaziile anormale reprezintă cele 


mai frecvente tulburări ale senzaţiei cromatice şi constau în 


20 perceperea defectuoasă, incompletă, a celor trei culori funda- 

mentale. Ele pot fi: protanomalii, deuteranomalii și tritanomalii, 
după predominenţa uneia sau alteia din tulburările de percep- 
ţie (pentru roșu, verde sau violet). 

Tulburările congenitale ale senzaţiei cromatice pentru roşu- 
verde se datoresc unor alterări ale genelor care transmit senza- 
ţia cromatică respectivă şi care sînt localizate pe cromozomii 
sexuali (transmitere recesivă legată de sex), în timp ce tul- 
burările cromatice pentru albastru-violet se datoresc alterării 
genei respective localizată pe un cromozom autosomal (trans- 
mitere autosomală). 

Tulburările ciştigate ale senzaţiei cromatice apar în cursul 
diferitelor boli ale retinei sau nervului optic, sau în stări 
de intoxicație generală a organismului. Astfel în nevritele optice 
alcoolo-tabagice apar scotoame centrale pentru roşu-verde, în 
retinite şi dezlipirile de retină tulburări ale culorii albastre 
şi galbene. În intoxicaţiile cu solanacee şi cu iod apar sen- 
zaţii cromatice anormale de roşu (eritropsii),. în intoxicația cu 
santonină senzaţia de galben (xantopsie), După extracția cris- 
talinului bolnavii văd toate obiectele colorate într-o frumoasă 
culoare albastră (cianopsie). 

În timp ce tulburările cîştigate ale senzaţiei cromatice se 
ameliorează treptat și apoi dispar în urma unui tratament cau- 
zal adecvat, cele ereditare au un caracter staționar şi nu pot 
fi ameliorate prin tratament. 

Punerea în evidenţă a tulburărilor de senzaţie cromatică pre- 
zintă o importanţă deosebită pentru orientarea profesională, 
ele fiind incompatibile — în funcţie de gravitatea lor — cu 
anumite profesiuni cum sînt: conducători în transporturi auto, 
navale sau aeriene, angajaţi în industria coloranților, în indus- 
tria electrică, medici, farmacişti, chimiști etc. 

Metodele de examinare a senzaţiei cromatice sînt variate şi 
de valori diferite. Determinarea se face la lumina de zi fie 
prin metode simple de recunoaştere a culorilor (lînurile. colo- 
rate a lui Holmgreen, cartonaşe sau creioane colorate etc.), fie 
prin metode ceva mai complicate, dar mai sigure (testul lui 
Farnsworth, tabelele pseudoizocromatice a lui Rabkin, Stilling, 
Ishihara etc., sau prin metoda egalizării unor culori spectrale 
cu ajutorul anomaloscopului lui Rabkin sau Nagel). 

Vederea binoculară 


Pînă acum am studiat fenomenele care se petrec în ochi, 
luat ca un organ separat, în actul senzorial cunoscut sub denu- 
mirea de „vedere“. Toate aceste fenomene au loc însă simultan 
în cei doi ochi. În felul acesta în fiecare ochi se formează câte 
o imagine a obiectului privit. Cu toate acestea senzaţia finală 
este aceea a unei imagini unitare. Obiectele din jurul nostru 
le vedem ca şi cînd le-am privi cu un singur ochi, care ar fi 
aşezat undeva înapoia celor doi ochi, în porțiunea mediană, 
cam în dreptul hipofizei. Acest ochi imaginar, utilizat pentru 
studiul opticii fizice şi fiziologice a organului vederii, poartă 
denumirea de „ochi ciclop“. În acest ochi cele două retine sînt 
fuzionate în uâa singură. Cîmpul vizual al celor doi ochi se 
suprapune parţial în porţiunea centrală pe o întindere de apro- 
ximativ 1200. În felul acesta fiecare ochi mai păstrează, în 
partea temporală, cîte o zonă de cîmp monocular de 30* 
(fig. 9). 

Vederea binoculară poate fi descompusă în 3 părţi compo- 
nente (grade de vedere binoculară) care devin evidente numai 
în cazuri patologice: 

1. Percepția simultană (vederea în acelaşi timp a două ima- 
gini, identice sau diferite, cu fiecare ochi cîte una). 

2. Fuziunea imaginilor: perceperea unei singure imagini prin 
contopirea celor două imagini văzute cu fiecare ochi în parte. 
Cînd imaginile sînt identice avem o fuziune propriu-zisă. Cînd 


Fig. 9. Cîmpul vizual 
binocular. 

imaginile sînt diferite avem numai o suprapunere a celor două 
imagini („confuzie“). 

3. Vederea stereoscopică (vederea în relief, spaţială sau tri- 
dimensională) se datorește decalării celor două imagini perce- 
pute de fiecare ochi în parte (se ştie că ochii sînt distanţaţi 
unul de altul cu aproximativ 60 mm) în așa fel încît imaginea 
unică finală nu rezultă dintr-o suprapunere. perfectă a celor 
două imagini. Această decalare ne dă nouă senzaţia de relief, 
de vedere spaţială, tridimensională. 

Vederea binoculară normală (rezultată din integrarea armo- 
nioasă a celor trei componente amintite) este posibilă numai 
dacă sînt îndeplinite următoarele condiţii: 

— integritatea anatomică şi dioptrică a globilor oculari; 


— existenţa cîmpului vizual binocular şi a vederii. centrale; ; 


— integritatea funcţională a celor două retine (,„corespon- 
denţa retiniană“); 

— integritatea anatomică și funcţională a aparatului motor 
(nervos şi muscular) intrinsec şi extrinsec al globilor oculari. 

Vederea binoculară este o funcţie cîștigată a analizorului 
vizual, bazată în cea mai mare parte pe reflexe condiţionate. 
Acestea sînt: reflexul de fixaţie, de acomodaţie și convergenţă. 
Ele se dezvoltă începînd cu primele luni de viaţă, dar nu sînt 
deplin consolidate — la copilul normal — decît în jurul vîrstei 
de 6 ani. De aceea — în caz de tulburări ale vederii binoculare 
(de care suferă cam 3/4 din populaţie) — aceasta poate fi re- 
educată, prin metode adecvate, în primii 6 ani de viaţă. 

Tulburările vederii binoculare (ambliopia, diplopia, hetero- 
Toriile și strabismele) vor fi studiate la capitolul motilităţii 
oculare. 

Capitolul Il 


Refracţia oculară și tulburările ei 


Generalităţi. Ochiul, din punct de vedere optic, poate fi comparat cu 
o puternică lentilă biconvexă (convergentă) graţie mediilor sale transpa- 
rente și refringente (corneea, umoarea apoasă, cristalinul şi vitrosul) care 
constituie dioptrul ocular. 

Acest dioptru, ale cărui părți esenţiale sînt corneea și cristalinul, are 
o valoare dioptrică de aproximativ 60 dioptrii, din care 15 revin cristali- 
nului, iar 45 corneei. 

Dioptria (dptr.) defineşte valoarea (puterea) unei lentile al cărei focar 
este la distanța de 1 m. între valoarea dioptrică a unei lentile şi dis- 
tanţa sa focală există un raport invers proporţional. Cu cît distanţa este 
mai mică, cu atît valoarea dioptrică a lentilei este mai mare şi invers. 


Dptr.=l/£ şi î=1/dptr. 


Astfel o lentilă a cărui focar este la 50 cm va avea o valoare de 
2 dptr.; cea cu focarul la 25 cm=4 dptr.; iar cea cu focarul la 10 cm= 
=10 dptr. De asemenea, o lentilă cu focarul la distanţa de 2 m=0,5 dptr., 
la 4 m= 0,25 dptr. etc. 

„ Determinarea valorii dioptrice a unei lentile se face cu ajutorul unor 
aparate speciale numite frontojocometre, sau — mai simplu — prin me- 
toda numită a neutralizării (printr-o lentilă de semn contrar a cărei va- 
loare dioptrică ne este cunoscută). 

Ochiul avînd o valoare dioptrică aproximativă de 460 dptr. își are 
focarul aşezat la distanța de 17 mm. Focarul posterior (din interiorul 
ochiului) este așezat la aproximativ 23 mm distanţă de cornee, din cauza 
vitrosului, al cărui indice de refracție este mai mare decît al aerului 
(1,33). Această distanţă corespunde distanţei retinei de cornee, ceea ce 
înseamnă că razele pătrunse în ochi sînt concentrate într-un punct așe- 
zat pe retină. 


Emetropia. Se numeşte emetrop (normal din punct de vedere 
al refracției) ochiul în care razele paralele care pătrund prin 
pupilă și sînt refractate, sînt adunate într-un punct (focar) aşe- 
zat pe retină (fig. 10, a). 

Ametropii. Se numesc ametropi ochii în care razele nu-și 
formează focarul pe retină. Ametropia este o tulburare a re 
fracţiei statice, adică a refracției ochiului în stare de repaus. 
Această stare corespunde situaţiei cînd ochiul priveşte la infi- 
nit, adică situaţiei în care razele care pătrund în ochi sînt 
paralele. Practic, în clinică, un ochi poate fi considerat că 
este în repaus — adică priveşte la infinit — atunci cînd obiec- 
tele fixate se află la o distanţă mai mare de 5 m („infinitul 
oftalmologic'“). 

Fig. 10. Refracția oculară statică: 


a — în ochiul emetrop; b — în ochiul hipermetrop (după Axen- 
feld) 


s m o 


Fig. 11. Ochiul miop și poziția punctului remotum 
(după Axenfeld). 


Tulburările refracției statice (ametropiile) sînt: hipermetropia, miopia 
și astigmatismul, 

Hipermetropia se caracterizează prin unirea razelor de lumină para- 
lele într-un focar așezat înapoia retinei (fig. 10, b). 

Miopia este tulburarea de refracție caracterizată prin unirea razelor 
paralele într-un focar aşezat înaintea retinei (fig. 11). 

Astigmatismul, spre deosebire de miopie și hipermetropie, care sînt 
considerate tulburări ale refracției sferice, este o tulburare de retracpe 

asferică. În timp ce în tulburările sferice fiecare meridian al mediilor 
transparente are aceeași refracție, în astigmatism există o diferenţă între 
refracția diferitelor meridiane, astfel încît imaginea din focar nu va fi 
punctiformă ca în tulburările de refracție sferică, ci liniară. În astigma- 
tism nu vom avea un singur focar, ci două, fiecare meridian (dacă le 
considerăm numai pe cele două principale, perpendiculare unul pe altul) 
formîndu-şi imaginea în alt loc (înainte și pe retină, înainte și înapoia 
retinei sau pe retină şi înapoia ei). 

În afara refracției statice ochiul posedă şi o refracție dinamică. El are 
capacitatea să-și modifice refracția, în funcţie de distanţa obiectului pri- 
vit prin intervenţia mușchiului ciliar şi a cristalinului. Această refracție 
dinamică se numeşte în mod curent acomodațţie. 


Tulburările refracției statice 
1. Hipermetropia 


Este o tulburare de refracție caracterizată prin hipodezvol- 
tarea globului ocular, din care cauză imaginea obiectelor nu 
se formează pe retină, ci înapoia acesteia, şi numai printr-un 
efort de acomodaţie imaginea poate fi adusă pe retină. Din 
această cauză hipermetropul tînăr va utiliza în permanenţă o 
parte din amplitudinea sa acomodativă pentru corectarea ve- 
derii atît pentru distanţă cît și pentru apropiere. 

Hipermetropia se datorește fie unui ax ocular mai scurt 
(h. axială), fie unui indice de refracție mai scăzut al mediilor 
refringente (h. de indice), fie, în fine, unei curburi corneene 
mai reduse (h. de curbură). 

Hipermetropia este cea mai răspîndită tulburare de refrac- 
ţie și se întîlnește în mod obișnuit la copii în primii ani de 
viaţă, cînd ochiul nu este încă complet dezvoltat. Noinăscuţii 
sînt hipermetropi într-o proporţie ce depăşeşte 800%. Pe mă- 
sură însă ce copilul se dezvoltă hipermetropia cedează locul 


emetropiei sau chiar miopiei. Totuși, un mare număr de copil, 


rămîn hipermetropi toată viaţa, tulburarea de refracție deve- 
nind staţionară. 2: tata 
Punerea în evidenţă a hipermetropiei la copii şi tineri se 


26 face, ca şi pentru celelalte tulburări ale refracției, prin meto- 

dele de examinare obiective (skiascopie, refractometrie), dar 
numai după ce am realizat o paralizie a mușchiului ciliar (ci- 
cloplegie) prin medicamente cicloplegice (atropina). În acest 
fel putem pune în evidenţă hipermetropia totală. Aceasta este 
compusă din hipermetropia latentă (care rămîne mascată de 
acomodaţie dacă nu se utilizează cicloplegicele și hipermetro- 
pia manifestă. Depistarea hipermetropiei totale are o mare im- 
portanță la copii între 2 şi 4 ani deoarece, datorită acomodaţiei 
excesive la care sînt supuşi în permanenţă acești copii hiper- 
metropi, se produce o rupere de echilibru în poziţia globilor 
oculari şi poate apărea strabismul convergent. 

După gradul de mărime hipermetropia este: mică (pînă la 
3 dptr.), mijlocie (între 3 şi 6 dptr.) şi mare (peste 6 dptr.). În 
foarte rare cazuri o hipermetropie depăşeşte 6—8 dptr. Cînd 
hipermetropia este mai mare de 10 dptr., trebuie să suspectăm 
o lipsă a cristalinului din ochi (afakie), care — de cele mai 
multe ori — este cîștigată (în urma operaţiilor de cataractă) 
sau — în mod cu totul excepţional — congenitală. 

Corectarea hipermetropiei se face cu lentile sferice convexe, 
notate cu semnul [+]. Pentru distanţă se prescrie o corecție 
mai slabă, iar pentru aproape una mai puternică (pentru a 
suplini acomodaţia). În general se prescrie lentila cea mai 
puternică cu care hipermetropul vede bine. La copii se va pre- 
scrie corecţia totală a hipermetropiei pentru a împiedica apa- 
riția strabismului și — ca urmare a acestuia — a ambliopiei şi 
deci a unei importante tulburări a vederii binoculare. 


2. Miopia 


Această tulburare de refracție se caracterizează prin hiper- 
dezvoltarea globului ocular. Cele mai multe cazuri se datoresc 
alungirii axului antero-posterior al ochiului (miopii axiale). 
“Altele se datorese măririi indicelui de refracție a dioptrului 
ocular (miopii de indice), sau creșterii curburii corneene (mio- 
pii de curbură), Miopia este mai puţin frecventă ca hiperme- 
tropia şi nu e prezentă la naştere decit în cazuri excepționale. 

În cele mai multe cazuri, miopia apare în jurul vîrstei şcolare 
(6—7 ani) şi poate evolua lent pînă în jurul vîrstei de 20— 
25 ani cînd devine staționară. Această formă de miopie poartă 
numele de miopie simplă sau miopia școlarilor și nu depăşeşte, 
de regulă, 6—7 dptr.; se împarte în: miopie mică (pînă la 
3 dptr.), miopie mijlocie (între 3 și 6 dptr.) şi miopie mare (peste 
6 dptr.). Din punct de vedere clinic persoanele cu miopie nu 
văd bine la distanţă, în schimb văd foarte bine obiectele apro- 
piate. Din această cauză copiii miopi apropie foarte mult obiec- 
tele de ochi sau își apleacă mult capul apropiind ochii de tex- 
tele scrise. i 

Corectarea miopiei se face prin lentile sferice concave, notate 
cu semnul [—. În miopiile mici se prescriu aceeaşi ochelari 
atît pentru distanţă cît şi pentru apropiere (eventual numai 
ochelari pentru distanţă). În miopiile mijlocii și mari se pre- 
scriu ochelari mai puternici pentru distanţă şi mai slabi pentru 
apropiere (aproximativ 2/3 din valoarea ochelarilor pentru dis- 
ianţă). În general se prescrie lentila cea mai slabă cu care 
miopul vede bine. 

Cauza miopiilor simple este încă obiect de dispută între cei 
care văd exclusiv caracterul ereditar al defectului şi cei care 
văd numai influenţa condiţiilor nefavorabile de muncă vizuală- 
Incontestabil că factorul ereditar este prezent şi joacă un mare 
rol în apariţia acestei forme de miopie, dar azi majoritatea 
autorilor sînt de acord că anumite condiţii nefavorabile -de 
muncă, de igienă şi de trai pot constitui cauze favorizanie 
pentru apariţia miopiei. 

Miopia congenitală, care are un caracter evolutiv de-a lungul 
întregii vieţi se mai numeşte şi miopie malignă sau patologică. 
Ea atinge valori dioptrice care depăşesc pe acelea ale miopiei 
mari ajungînd la 20—40 dptr.; din care cauză această miopie 
se mai numeşte și „forte“. Globii oculari au dimensiuni mari 
(așa-numiții „ochi frumoși“), iar vederea este foarte alterată. 
La fundul de ochi se constată leziuni degenerative corioretiniene 
în apropierea papilei sau în regiunea maculară (conus miopic, 
coroidoză miopică) care se însoțesc de hemoragii maculare. În 
vitros- apar opacităţi plutitoare cunoscute sub denumirea de 

„muște zburătoare“ care alarmează foarte mult bolnavii. Cu 
timpul apar leziuni cristaliniene subcapsulare posterioare (cata- 
ractă complicată), iar în formele mai grave dezlipirea de retină, 
care este complicaţia cea mai de temut a miopiei maligne. 

Această formă de miopie nu beneficiază, din motivele arătate 
mai sus, decît în parte de corecție optică. Se va recurge de 
preferinţă la lentile de contact care dau o vedere superioară 
lentilelor obișnuite. Corecţia nu va putea fi niciodată totală, 
bolnavul neputind suporta decît o subcorecţie, din cauza mic- 
şorării excesive a imaginii de către lentilele cu valori dioptrice 
mari. 

Bolnavii de miopie malignă vor fi supuși unui regim igieno- 
dietetic adecvat, ca: plimbări în aer liber, alimentaţie bogată în 
vitamine, medicaţie roborantă ete., precum şi unui tratament co- 
respunzător al complicaţiilor oculare (repaus ocular, lentile fil- 
trante, tratarea tulburărilor în vitros, a dezlipirii de retină 
etc.). 


3. Astigmatismul 


Dacă tulburările de refracție descrise se mai numesc şi tul- 
burări de refracție sferică sau stigmice (stigma=punct, din 
cauza imaginii punctiforme a focarului posterior), astigmatis- 
mul este o tulburare de refracție asferică sau astigmică (din 
cauza imaginii liniare a focarului posterior). 

Astigmatismul neregulat se caracterizează prin existenţa pe 
acelaşi meridian a dioptrului ocular a unor neregularități care 
provoacă refringenţe diferite. Acestea se datoresc unor cicatrice 
<orneene, procese degenerative etc. şi nu pot fi corectate decît 
prin procedee chirurgicale (keratoplastie) sau prin aplicarea len- 
tilelor de contact. 

Astigmatismul regulat este caracterizat printr-o diferenţă de 
refracție a două meridiane ale dioptrului ocular perpendiculare 
unul pe altul. În condiţii fiziologice meridianul vertical este 
mai refringent decît cel orizontal, din cauza turtirii ochiului prin 
presiunea exercitată de pleoapa superioară. Această refringenţă 
crescută (miopică) nu depăşeşte însă — 0,50 dptr. sau maxi- 
mum 1 dptr. — şi este compatibilă cu vederea normală. Astig- 
matismul acesta se numește fiziologic. 

Dacă însă diferența între cele două meridiane depăşeşte o 
dioptrie, atunci vorbim de un astigmatism propriu-zis, care 

necesită corecţia optică, vederea fiind redusă atît pentru dis- 
tanţă cît și pentru aproape. 

Astiematismul este prezent la naștere și rămîne staționar 
toată viaţa, micile variaţii din cursul vieții fiind neglijabile. 

Vorbim de astigmatism simplu cînd unul din meridiane are 
un defect de refracție, iar celălalt este emetrop. El poate fi 
deci hipermetropic şi miopic. 

Astigmatismul compus este tulburarea de refracție în care 
ambele meridiane sînt ametrope, dar de grade diferite hiper- 
metropice sau miopice). 

Astigmatismul mixt se caracterizează prin existența unui 
meridiân miopic perpendicular pe un meridian hipermetropic. 

Astiomatismul, indiferent de forma descrisă anterior, poate 


fi conform regulii, sau direct, atunci cînd meridianul vertical- 


este mai refringent decît cel orizontal, adică atunci cînd imită 
astigmatismul fiziologic şi contrar regulii sau indirect, atunci 
cînd meridianul orizontal este mai refringent. 

Uneori cele două meridiane ale ochiului astigmat, deşi per- 
pendiculare, nu au o poziţie verticală și orizontală, ci sînt în- 
clinate. În acest caz vorbim de astigmatism oblic sau cu axe în- 
clinate. 

Determinarea obiectivă a astigmatismului se face prin refrac- 
tometrie şi astigmometrie (sau oftalmometrie), cu ajutorul unor 
aparate adecvate. 

Astigmatismul se transmite ereditar după modul dominant, 
din care cauză a fost acceptat de unii ca test pentru stabilirea 
paternităţii. i 

Corectarea astigmatismului se face cu ajutorul lentilelor cì- 
lindrice care au notate pe ele un ax (axul inactiv). Acest ax 
se așază perpendicular pe meridianul ametrop. Astiematismul 
compus necesită o corecție combinată, cu lentile sferice şi 
cilindrice. Corecţia astigmatismului trebuie să fie totală sau 
cît mai apropiată de valoarea astigematismului. 


4, Anizometropia 


Cînd există o diferenţă de refracție între cei doi ochi avem 
starea de anizometropie. Dacă diferența nu depăşeşte 2 dptr- 
corecţia se poate face pentru fiecare ochi în parte. Cînd valoa- 


rea 'anizometropiei „este mai mare, diferența de corecție nu: 

poate fi mai mare de 2 dptr., deoarece o corecție diferențiată mita 
mai mare nu este suportată (cu excepţia unor cazuri rare de şi tulburările 
miopii) ea producînd o tulburare a vederii binoculare datorită ei 
diferenței de mărime a imaginilor pe cele două retine (anizei- 
conie). o . 


Refracţia dinamică sau acomodaţia 
și tulburările ei 


Prin acomodaţie înțelegem capacitatea ochiului de a-şi modi- 
fica refringenţa prin contracția muşchiului ciliar și modificarea 
consecutivă a curburilor cristalinului. Datorită. acestor acţiuni 
ochiul are posibilitatea de a vedea clar atît obiectele aşezate la 
infinit (practic dincolo de 5 m, distanţă la' care ochiul nu mai 
acomodează) cît şi pe cele aşezate între infinit şi imediata 
apropiere a ochiului. Distanţa cea mai mare la care ochiul 
poate vedea clar obiectele se numește punctum remotum. La 
emetrop acesta este la infinit, la miop între infinit şi ochi (de. 
ex., un miop de —1 dptr. are punctum remotum la 1 m), iar la 
hipermetrop dincolo de infinit (punctum remotum negativ). 
Punctul cel mai apropiat de ochi la care obiectele mai pot fi 

Fig, 12, Parcursul acomodației: 


a — în ochiul emetrop; b — în ochiul hipermetrop şi e — ochiul miop 3 
i (R=punctum remotum; P=punctum proximum). 

văzute clar se numeşte punctum proximum şi este aşezat la 
distanțe variabile, în funcție de vîrstă (fig. 12) şi de defectul 
de refracție. De exemplu, la 20 de ani el este la 10 cm distanță 
de ochi la emetrop, iar la 75 de ani se confundă cu punctum 
remotum, deci este aşezat la infinit. La miop punctum proxi- 
mum este mai apropiat de ochi, în timp ce la hipermetrop este 
mai îndepărtat decît la emetrop. 

Distanța dintre punctum proximum şi punctum remotum se 
numeşte parcursul acomodaţiei, iar modificarea refracției cris- 
talinului între aceste două puncte exprimată în dioptrii, ampli- 
tudine acomodativă. Aceasta este o consecință a contracției 
muşchiului ciliar (fasciculul circular), a relaxării zonulei lui Zinn 
(ligamentul supsenor al cristalinului) și a bombării cristalinului 
— în urma acestei relaxări — care tinde să se apropie de 
forma sferică, pe baza elasticităţii sale. Prin bombare cristali- 
nul îşi sporeşte refringenta, iar distanța lui focală devine mai 
scurtă. Prin relaxarea mușchiului ciliar (spontană sau prin 
intermediul cicloplegicelor) se produce o întinderee a zonulei şi 
turtirea consecutivă a cristalinului. Aceasta are drept conse- 
cinţă o scădere a puterii sale reiringente, deci o alungire a dis- 
tantei sale focale (îndepărtarea focarului de cristalin). 


1. Prezbiopia 


Amplitudinea acomodativă variază în funcţie de vîrstă (fig. 
13). La 10 ani ea este de aproximativ 14 dptr., la 20 de ani de 
10 dptr., la 30 de ani de 7, la 45 de ani de 3, iar la 75 de ani 
0. Scăderea aceasta a amplitudinii acomodative este un proces 
fiziologic şi se datoreşte pierderii elasticităţii cristalinului, ca 
o consecinţă a sclerozării sale treptate. Tulburarea de vedere 
cauzată de această diminuare a amplitudinii acomodative de- 
vine însă manifestă numai în jurul vîrstei de 45 de ani, cînd 
această aplitiudine ajunge la 3 dptr., ceea ce corespunde unui 
punct proxim așezat la distanţa de 33 cm, adică ceva mai mult 
decit distanța obișnuită de citit (20—25 cm), care necesită o 
amplitudine acomodativă de 5, respectiv 4 dptr. Pentru a putea 
citi la această distanţă, în mod susţinut, este nevoie însă de o 
amplitudine de rezervă. Aceasta lipsind, ochiul oboseşte, lite- 
rele devin neclare, ca prin ceaţă, iar persoana respectivă are 

Fig. 13. Curba de acomodaţie 

(pe abscisă: vîrsta în ani; or- 

donată: amplitudinea acomo- 

dativă în dioptrii, la stînga şi 

distanța punctului proxim în 
cm la dreapta). 

tendinţa să îndepărteze textul de ochi; Tulburarea aceasta de 
acomodaţie care apare la persoanele emetrope în jurul vîrstei 
de 45 de ani şi se manifestă la început seara, la lumina artifi- 
cială, se numește prezbiopie sau prezbiţie. 

Corectarea prezbiopiei se face prin lentile convergente 
(convexe), notate cu semnul [+], care suplinesc deficitul de 
"acomodaţie și care sînt necesare numai pentru vedere de 
„aproape, prezbitul emetrop avînd o vedere normală la distanţă. 
La miopi, din cauza apropierii de ochi atît a punctului proxim 
cît şi a punctului remotum (de ex., miopul de 4 dptr. are punc- 
tum remotum la 25 cm) acomodarea nu va fi solicitată, iar 
prezbiopia se va manifesta mult mai tîrziu sau de loc (la 
miopii mai mari de —3 dptr.). 

La hipermetropi însă acomodaţia va fi solicitată chiar şi pen- 
tru vederea la distanţă. Astfel, de exemplu, un hipermetrop 
de 3 dptr. la 45 de ani va utiliza întreaga sa amplitudine aco- 
modativă pentru distanţă. Pentru ca el să poată citi la distanţa 
de 25 cm, va trebui să poarte ochelari de 4 dptr. Deci, în mod 
practic, el devine prezbit mult mai devreme de 45 de ani (în 
jurul vîrstei de 30 de ani). 

Alte tulburări, de astă dată nefiziologice, ale acomodaţiei 
sînt: 

2, Astenopia acomodativă 


Apare la hipermetropii și astigmaţii de grad mic. Ea se ca- 
racterizează printr-o oboseală a mușchiului ciliar din cauza 
suprasolicitării acomodaţiei pentru munca de aproape. Această 
oboseală se manifestă prin tulburări de vedere, lăcrimare, du- 
reri frontale și periorbitare, uneori greţuri și vărsături la 
eforturile de citit mai susținut. Tulburările acestea apar mai 
ales la tinerii care nu-și corectează micile tulburări de refrac- 
ţie în perioada examenelor etc. Astenopia acomodativă se corec- 
tează prin lentile (sferice sau cilindrice) adecvate tulburării 
respective. i 


3. Paralizia acomodaţiei 


Apare în cursul paraliziei nervului motor ocular comun (ca- 
re conţine fibrele parasimpatice ce inervează mușchiul ciliar). 
Această paralizie poate fi cauzată de diferite intoxicații gene- 
rale (beladona, atropina, scopolamina etc.), în boli ca botulis- 
mul, difteria etc., precum şi în utilizarea locală a cicloplegice- 
lor (atropina, scopolamina €etc.). Paralizia acomodaţiei se tra- 
duce prin scăderea accentuată a vederii pentru lucrul de 
aproape, cu păstrarea vederii normale la distanţă. Tratamenaul 
constă în administrarea de excitanţi ai parasimpaticului (pilo- 
carpină, ezerină, mintacol etc.), precum şi în prescrierea de 
ochelari corectori (lentile convergente) pentru vederea de 
aproape, dacă paralizia acomodaţiei este persistentă. 


4, Spasmul acomodaţiei sau miopia spastică 


Se caracterizează prin scăderea bruscă a vederii la distanţă 
şi păstrarea normală a vederii de aproape. Tulburarea se dato- 
rește iritaţiilor parasimpaticului ocular fie în urma unor into- 
xicaţii generale (cu sulfamide, fiziostigmina etc.), fie în urma 


(E Scanned with OKEN Scanner 


administrării locale a parasimpaticomimeticelor (pilocarpina, 
ezerina, mintacolul etc.). Tratamentul constă în eliminarea sub- 
stanţelor toxice. 


Lentilele corectoare 


Corectarea ametropiilor se face cu ajutorul lentilelor, care 
sînt corpuri transparente mărginite de suprafeţe sferice sau 
cilindrice, convergente sau divergente. 

— Lentilele sferice convergente sau convexe (notate cu plus) 
utilizate pentru corectarea hipermetropiei şi a prezbiopiei sînt 
meniscuri convergente (fig. 14, c). i 

— Lentilele sferice divergente sau concave (notate cu sem- 
nul [—]) se utilizează pentru corectarea miopiei şi sînt me- 
niscuri divergente (fig. 14.). 


Fig. 14. Diferite tipuri de lentile. 


— Lentilele cilindrice sînt secţiuni de cilindru (cilindru con- 
vergent) sau secţiuni printr-un mulaj de cilindru (cilindru di- 
vergent) (fig. 15, 16). Ele servesc la corectarea astigmatismelor. 

— Lentilele de contact sînt meniscuri care se aplică direct 
pe cornee, fiind practic invizibile. Ele pot fi confecţionate din 
sticlă sau din material plastic și se utilizează în ametropiile 
mari, în astigmatisme neregulate, în ametropii monoculare (afa- 
chii), anisometropii ete. Ele sînt deosebit de utile în anumite 
profesiuni ca: actori de operă, teatru sau cinema. Toleranţa in- 
dividuală a acestor lentile este foarte diferită şi variază de la 
1—2 ore la 6—8 ore pe zi (fig. 17), 

— Lentilele prismatice se utilizează în scop de diagnostic 
sau pentru corectarea unor forme de strabisme concomitente 
cu unghi mic, 
Ri 

Fig. 15. Lentile cilin- Fig. 16. Lentile cilindrice: 
drice: - a — convexă; b — concavă. 
„a — concavă; b — con- 
vexă. 

— Lentilele bifocale şi multifocale sînt lentile sferice, cilin- 
drice sau sferocilindrice cu două sau mai multe valori diop- 
trice. Ele sînt deosebit de necesare persoanelor care poartă 
ochelari diferiți pentru distanță şi pentru aproape şi care tre- 
buie să-i schimbe mereu, în funcție de necesităţi. Purtarea lor 


continuă necesită un anumit timp de adaptare. 
— Lentilele filtrante (colo- 


rate) sînt astfel confecţionate 
încît să absoarbă anumite ra- 
diaţii pentru a proteja ochiul 
contra acţiunii lor nocive. 
După coeficientul de absorb- 

a ție al radiaţiilor se pot utiliza 
Fig. 17. Lentile de contact. lentile de 10070, 25%, 50%% şi 
750/0, avînd diferite nuanţe, 
de la cenușiu la galben-fumuriu, în funcţie de preferinţă şi 
toleranță. Ele sînt utile în anumite boli oculare (conjuncti- 
vite, blefarite, keratite, irite etc.) care provoacă o fototobie in- 
tensă. De asemenea sînt indicate la cei care conduc autovehi- 
cule cu soarele în faţă, la plajă, la schi. Cînd sînt destinate 
unor persoane cu tulburări de refracție, lentilele colorate pot fi 
şi corectoare în acelaşi timp. Lentilele de protecţie destinate 
diferitelor profesiuni (turnători, forjori, suflători de sticlă, su- 
dori ete.) au o construcţie specială pentru a proteja ochiul de 
radiaţiile infraroșii și ultraviolete care pot provoca diferite le- 
ziuni, adesea ireversibile. 

Capitolul III 
TULBURĂRILE MOTILITĂȚII OCULARE 


Generalităţi. Mişcările globilor oculari se fac în jurul a trei axe (ver- 
tical, orizontal şi antero-posterior) care se întretaie într-un punct fix 
situat înapoia cristalinului la 13,5 mm de polul anterior, pe axul optic. 
Ele se execută prin acțiunea a 6 muşchi pentru fiecare glob ocular: 
4 drepţi (superior, extern, inferior şi intern) și 2 oblici (superior şi infe- 
rior). Drepţii pornesc din inelul tendinos a lui Zinn, situat în jurul orifi- 
ciului orbitar al canalului optic, se îndreaptă înainte şi îndepărtindu-se 
unul de altul realizează o pâlnie în care cuprind globul ocular. Inserţiile 
lor anterioare se fac pe sclerotică, înaintea ecuatorului globului ocular, 
la distanţe diferite de limbul sclero-cornean (dreptul superior: 8 mm, 
dreptul extern: 7 mm, dreptul inferior: 6,5 mm şi cel intern: 5,5 mm). 

Dispoziţia oblicilor este mai complicată. Oblicul superior porneşte tot 
de la marginea canalului optic, străbate orbita în apropierea unghiului 
superonazal pînă la trochlee, situată în apropierea marginii orbitare. 
După ce trece prin trochlee își schimbă direcţia, îndreptîndu-se înapoi, 
în jos și în afară, trecînd deasupra globului ocular pe sub dreptul supe- 
rior şi se inseră pe scleră înapoia ecuatorului globului ocular, în sectorul 
temporal. Oblicul inferior se inseră în apropierea marginii orbitare infe- 
rioare lingă extremitatea ei internă, înapoia şi în afara sacului lacrimal. 
De aici se îndreaptă înapoi, în afară şi în sus, trecînd peste dreptul infe- 
rior și se inseră pe fața inferioară a sclerei în dreptul inserţiei oblicuiui 


superior (fig. 18, a și b). a 

Oblicul superior este inervat de nervul patetic, dreptul e fem) de 
nervul oculomotor extern, iar restul muşchilor oculari extrinseci: de 
nervul oculomotor comun. 

Prin acţiunea combinată a celor 6 muşchi extrinseci globul ocular 
poate executa mișcările complexe necesare vederii. O mişcare izolată a 
unui glob ocular în sensul strict al cuvîntului nu există. Mişcările globi- 
lor oculari sînt totdeauna bilaterale (asociate). 
> uem schematiza acțiunea izolată a mușchilor oculari extrinseci ast- 
el; , 

dreptul extern este abductor; 

dreptul intern este adductor; 

dreptul superior este ridicător, adductor şi rotator înăuntru; 

dreptul inferior este coborîtor, adductor şi rotator în. afară; 

oblicul superior gr abductor,  coboritor şi- rotator înăuntru; 

Fig. 18.a şi b. Muşchii oculari extrinseci (după Fuchs): 


F — canalul optic. A — Marginea orbitară externă. T — Trochlea. e — Muşchiul 

drept extern. i — Muşchiul drept intern. su — Mușchiul drept superior. o — Ner- 

vul optic, sı — Inserţia sclerală a dreptului superior. cs; — Inserţia sclerală a 

oblicului superior. os — Oblicul superior. oi — Inserţia sclerală a oblicului infe- 

rior. ff — Axul frontal al globului ocular. ss — Axul sagital al globului ocular. 
z — Osul malar. fi — Foseta sacului lacrimal. îi — Gaura supraorbitară. 


Fig. 19.a, Acţiunea mușchilor oculari. (Schema lui Marquez-Bailliart) : 
Om — oblicul mie; DB — dreptul ext.; OM — oblicul mare; DS — dreptul sup.; 
I — dreptul intern; DInf — dreptul interior. 
b. Acţiunea mușchilor oculari. (Schema lui Franceschetti). 


DS — dreptul superior; DE — dreptul extern; DInf — dreptul inferior; Om — obli- 
cul. mic; OM — oblicul mare; DI — dreptul intern. 


(E Scanned with OKEN Scanner 


oblicul inferior este abductor, ridicător și rotator în afară (fig. 19,a 
şi b). 

Cum fiecare mișcare interesează ambii globi oculari putem vorbi de 
sinergii şi antagonisme musculare la un ochi, sau avîndu-se în vedere 
mişcările ambilor ochi. De exemplu, dreptul intern este sinergic cu 
dreptul superior şi dreptul inferior, pe cînd aceștia din urmă sînt anta- 
gonişti între ei. 

Dreptul intern al ochiului stîng este sinergic cu dreptul extern al 
ochiului drept. 

Vederea binoculară este condiţionată în bună parte de integritatea 
mortotuncţională a aparatului oculomotor. 

Musculatura extrinsecă oculară se găsește permanent sub influenţa 
unor impulsuri nervoase, care determină poziţia celor doi ochi în raport 
cu nevoile individului. Cea mai mare parte a mișcărilor pe care le exe- 
cută ochii sînt mişcări reflexe, cu toată marca lor aparent voluntară, 
iar centri care dirijează aceste mișcări sînt nucleii nervilor oculomotori. 
Dar cum globii oculari se mișcă totdeauna împreună și niciodată izolaţi, 
există şi centri supranucleari care dirijează mişcările asociate ale 
ochilor. Aceşti centri, la rîndul lor, se pun în legătură cu o serie de alţi 
centri şi cu scoarța cerebrală. 

Cînd echilibrul muscular este perfect, axele vizuale ale celor doi 
ochi în stare de repaus sînt paralele. Această situaţie poartă numele de 
ortojorie. În ortoforie, fixarea binoculară se face fără efort, indiferent 
de direcţia şi distanța obiectului privit. Orice tulburări care se produc 
în circuitul cuprins între ramurile terminale musculare ale nervilor ocu- 
lomotori și scoarță pot cauza tulburări în motilitatea oculară. 

Examenul motilităţii oculare se face, pentru orientare, prin metoda 
digitală solicitînd subiectul de examinat să urmărească degetul exami- 
natorului care se mişcă în toate direcţiile privirii. Pentru un examen 
mai precis se utilizează perimetrul, sinoptoforul și altele. 


Strabismul 


Deviaţilie globului ocular, cunoscute mai ales sub numele 
de strabisme, sînt de două categorii: 

— paralitice, 

— neparalitice. 

În strabismul paralitic, deviația este consecinţa pierderii 
funcției unuia sau mai multor. muşchi oculari. Alteraţia poate 
interesa mușchiul (rar de tot), nervul motor sau nucleul. Dacă 
leziunea este supranucleară avem de-a face cu paralizii asociate 
la amîndoi ochii. Paralizia poate fi completă sau incompletă 
(pareză). 

Deviaţiile strabice neparalitice sau concomitente sînt dato- 
Tită tulburării funcţionale a centrilor supranucleari. 

În amîndouă formele de strabism axele vizuale nu sînt para- 
lele în poziția primară (poziția de repaus) a ochilor. i 

Ochiul deviat se numeşte strabic, iar celălalt fixator. 

După direcția deviației oculare avem strabism convergent 
sau esotropie, cînd deviația este internă, strabism divergent sau 
exotropie, cînd deviația este externă sau laterală. Dacă deviația 
este verticală vorbim de strabism sursumvergent sau hipertro- 
pie şi de strabism deorsumvergent sau hipotropie. 


1. Strabismul paralitic (paraliziile oculomotorii) 


Paraliziile oculomotorii interesează unul sau mai mulți 
muşchi ai aceluiaşi ochi sau grupuri musculare interesînd ambii 
ochi (paralizii supranucleare). 

Paralizia unui muşchi rupe echilibrul normal dintre acesta 
și antagoniştii săi şi determină deviația anormală a globului 
ocular, ducînd la tulburarea vederii binoculare. 

Semiologia paraliziilor oculomotorii. Paraliziile musculaturii 
oculare extrinseci se manifestă printr-o simptomatologie com- 
plexă subiectivă şi obieciivă care ne îngăduie să identificăm 
ochiul și mușchiul atins, iar uneori şi sediul leziunii, ceea ce 
constituie. un aport important pentru. diagnosticul topografic 
al unor leziuni endocraniene. i 


Simptome subiective 


a) Diplopia sau vederea dublă este cel mai important simp- 
tom subiectiv al paraliziilor oculomotorii. Ea se instalează de 
cele mai multe ori brusc şi bolnavii fie că remarcă de la în- 
ceput, „dedublarea“ obiectelor pe care le privesc, fie că sesi- 
zează doar o tulburare a vederii, atunci cînd utilizează simul- 
tan ambii ochi, care dispare atunci cînd privesc cu un singur 
ochi. ; i 
Diplopia este urmarea faptului că, din cauza deviaţiei unui 
ochi, imaginea obiectelor nu se formează pe puncte corespon- 
dente retiniene în cei doi ochi. În ochiul cu sistemul oculomotor 

integru, imaginea se formează în regiunea maculară. Ea este 
clară şi i se spune imagine adevărată. În ochiul cu paralizia 
unui mușchi, imaginea se formează pe retina periferică, ea este 
neclară şi se numeşte imagine falsă. 

Explicaţia diplopiei. În cazul paraliziei drepţilor orizontali, 
cunoscînd mecanismul proiecției, vom înţelege ușor instalarea 
diplopiei. În ochiul sănătos, imaginea unui obiect situat în fața 
lui se formează pe maculă și va fi localizată (proiectată) exact 
acolo unde se găsește obiectul. În ochiul deviat nazal (de ex., 
paralizia dreptului extern de la ochiul drept), imaginea se va 
forma înăuntrul maculei (nazal). Imaginea formată fiind exte- 
riorizată (proiectată) de retină în direcţia normalei părţii de 
retină impresionate, va fi percepută în dreapta obiectului (fig. 
20). Acesta este exemplul tipic de diplopie homonimă. 

Dacă ochiul drept, de exemplu, este deviat temporal (parali- 
zia dreptului intern), imaginea unui obiect situat înaintea ochi- 
lor se va forma pe macula ochiului stîng şi în afara maculei 
(temporal) ochiului drept. Imaginea formată pe retina ochiului 
deviat fiind exteriorizată în direcţia normalei, ea va fi loca- 
lizată în stînga obiectului (al imaginii adevărate). Acesta este 
exemplul tipic de diplopie încrucișată (fig. 21). 

Explicaţia diplopiei ne dă şi cheia înţelegerii formulei lui 
Desmarres, conform căreia „cînd imaginile se încrucișează, 
axele se descrucișează și invers“. 


25, 04! 
Fig. 20, Mecanismul diplo- Fig. 21, Mecanismul di- 


plopiei încrucişate (hete- 


piei homonime, rohime). 

Diagnosticul paraliziei mușchilor drepți interni şi externi 
este relativ uşor, deoarece acţiunea lor este pur orizontală. 
Pentru interpretarea diplopiei se va avea permanent în vedere 
regula conform căreia imaginea ochiului cu paralizia musculară 
se găseşte totdeauna în partea unde cele două imagini se înde- 
părtează şi imaginile se îndepărtează în directia (sensul) acţiu- 
nii mușchiului paralizat (fig. 22). 

Caracterele diplopiei se modifică atunci cînd mai multi 
mușchi ai aceluiași ochi sînt paralizaţi. 

b) Falsa proiecţie sau falsa localizare constă într-o apreciere 
eronată a situaţiei obiectelor în spaţiu. Se acoperă ochiul sănă- 
tos şi solicităm subiectul să atingă, de exemplu, cu degetul un 
obiect situat înaintea și la dreapta lui (în cazul unei paralizii 
de drept extern al ochiului drept). El va merge cu mîna tot- 
deauna mai la dreapta decît obiectul vizat. 

Această tulburare se explică astfel: noi ne dăm seama de 
poziţia ochilor noștri, şi deci a obiectelor situate în spaţiu în 
direcţia cărora sînt îndreptaţi ei, prin efortul pe care-l fac di- 
feriţi muşchi oculari extrinseci, care este în raport cu cantitatea 
de impuls nervos pe care muşchiul respectiv îl primește. În 
cazul paraliziei unui mușchi, pentru ca acesta să mobilizeze 
ochiul pînă la poziţia în care imaginea obiectului se va forma 
pe maculă, el are nevoie de un impuls nervos foarte mare. 

Creierul, înregistrind acest impuls nervos sporit, dar ignorînd 
deplasarea reală insuficientă (neconcordantă cu impulsul ner- 


R3 i 

Fig. 22, Accentuarea diplopiei și a unghiului strabic în direcţia 
de acțiune a mușchiului. paralizat. 

vos) a mușchiului, are impresia falsă a unei deplasări mari a 
ochiului drept, în exemplul nostru, la dreapta și deci locali- 
zează obiectul în dreapta sediului său real. 

c) Vertijul, însoţit uneori de greață și vărsături, amețeli și 
mersul nesigur sînt consecinţele diplopiei și a falsei proiecţii. 


Simptome obiective 


a) Deviația globului ocular este consecinţa hiperacţiunii anta- 
gonistului homolateral al mușchiului paralizat şi poate fi in- 
ternă, externă, în sus, în jos ori oblică. 

Dimensiunile deviaţiei strabice se exprimă în grade şi se 
determină cel mai simplu cu perimetrul şi scala (crucea) Mad- 
dox. Deviaţia este primară şi secundară. Cea primară este de- 
viaţia ochiului paralizat atunci cînd fixează ochiul sănătos; 
cînd se acoperă acesta cu un ecran și forţăm ochiul paralitic 
să fixeze, constatăm că ochiul sănătos de sub ecran deviază. 
Această deviere este deviația secundară. Deviaţia secundară 
este mai mare decît cea primară în strabismul paralitic şi se 
explică astfel: activitatea unui muşchi paralizat necesită un 
efort anormal şi un influx nervos mult mai mare decît un 
mușchi normal. Cum în virtutea legii lui Hering, influxul ner- 
vos sporit se transmite simultan şi la mușchiul sinergic de la 
ochiul sănătos, excesul de influx nervos, lucrînd pe un organ 
cu reactivitate anormală, produce o acţiune exagerată a muş- 
chiului și deci o deviaţie mai mare. 

b) Limitarea mișcărilor globului ocular în direcţia acţiunii 
mușchiului paralizat, 

c) Unghiul format de prelungirile anterioare ale axelor optice 
ale celor doi ochi variază în diferitele poziţii de privire. 

d) Atitudinea vicioasă a capului şi gîtului, Pentru a evita 
diplopia, bolnavii cu paralizii oculomotorii îşi rotesc sau înclină 
capul în direcţia acţiunii mușchiului paralizat. În această pozi- 
ţie, mușchiul paralizat nu este solicitat, și diplopia nu apare. 
Această atitudine vicioasă poate deveni permanentă, constituind 
torticolisul ocular. 

Varietăţile de paralizii oculomotorii: 

Muşchii extrinseci oculari pot suferi paralizii izolate ale 
unui muşchi, paralizii ale mai multor mușchi, paralizii ale 
unor grupe funcţionale de mușchi (paralizii ale mişcărilor aso- 
ciate) şi paralizii ale tuturor mușchilor. 

Paralizia izolată a oculomotorului extern este cea mai frec- 
ventă (38%, din totalul paraliziilor oculare), urmează în ordi- 
nea frecvenţei paralizia pateticului (320/)) și paralizia oculo- 
motorului comun (28%/,) (fig. 23 a şi b). În oftalmoplegii totale 
toți muşchii oculari extrinseci şi intrinseci sînt paralizaţi. În 
oftalmoplegia externă sînt paralizaţi toţi mușchii extrinseci. 

Paraliziile mișcărilor asociate ale ochilor. Afectează o funcţie 
sinergică a motilităţii celor doi ochi, interesînd grupe muscu- 
lare care imprimă mişcările asociate ale celor doi globi oculari. 
Din acest motiv, se vorbește de paralizii ale unor funcții ca: 


— paralizia mișcărilor paralele orizontale, 


Fig, 23.a și b. Paralizia motorului ocular: comun: ptoză, strabism diver- 
gent paralitic, midriază. paralitică. 

— paralizia mişcărilor paralele verticale, 

— paralizia mișcărilor de convergenţă, 

— paralizia mişcărilor de divergență. 

Paraliziile mișcărilor asociate ale globilor oculari sînt cau- 
zate de leziuni supranucleare, care interesează căile nervoase 
sau centrii mişcărilor asociate. Ele se deosebesc fundamental 
de paraliziile nucleare sau periferice ale nervilor oculomotori; 
în paraliziile asociate, acelaşi muşchi poate avea o funcţie abo- 
lită şi altele păstrate. De exemplu, dreptul superior poate avea 
paralizată funcţia lui de ridicător, dar păstrată cea de adductor 
şi rotator. Aceste paralizii au o mare importanţă pentru diag- 
nosticul topografic. O leziune interesînd centrul cortical sau 
căile corticonucleare ale fasciculului geniculat dau loc la para- 
lizii ale mișcărilor voluntare, pe cînd o leziune cu sediul 
în mezencefal dă loc la o paralizie care interesează atît mişcă- 
rile asociate voluntare cît şi cele automat-reflexe ale globilor 
oculari. 

Paraliziile asociate nu produc tulburări subiective, nu apare 
în evoluţia lor diplopie sau strabism. 

Etiologia paraliziilor oculomotorii este extrem de variată. 
Între cauzele producătoare de paralizii oculomotorii semnalăm 
ca mai importante: infecțiile sistemului nervos de natură 
microbiană şi îndeosebi cele virale, ca: encefalita epidemică, 
encefalitele bacteriene (febra tifoidă, pneumonia), toxiinfecţii 
(difterie, tetanos), unele febre eruptive (varicela, rujeola, 
gripa), poliomielita, scleroza în plăci, zona zoster, sifilisul în 
diferitele lui forme şi localizări, tuberculoza, intoxicaţiile exo- 
gene accidentale, profesionale. O cauză frecventă a paraliziilor 
oculomotorii sînt leziunile vasculare: hemoragii meningeale, 
cerebrale sau focare de ramolisment cerebral. Traumatismele 
cranioorbitare sînt responsabile de 20—25% din paraliziile 
oculomotorii. 

Tumorile intracraniene benigne sau maligne pot provoca pa- 
ralizii ale nervilor oculomotori prin compresia directă, prin 
compresie de la distanţă, sau prin hipertensiunea intracraniană 
pe care o realizează, 

Diagnosticul topografic al paraliziilor oculomotorii. Parali- 
ziile mușchilor oculari sînt cauzate de leziuni care pot fi si- 
tuate în orice punct al traiectului nervos, între muşchi şi cor- 
texul cerebral, 

Leziunile endocraniene pot interesa centrii corticali, centrii 
supranucleari sau de asociaţie, nucleii nervilor oculomotori 
rădăcinile acestor nervi şi trunchiul nervos între originea apa- 
rentă a nervilor și fanta sfenoidală. 

Leziunile orbitare interesează porțiunea orbitară a trunchiu- 
lui nervilor oculomotori. 

Pronosticul paraliziilor oculomotorii variază cu etiologia lor. 
Paraliziile legate de tumori maligne sau de traumatisme care 
au secționat nervul nu au nici o şansă de vindecare. Cele pro- 
duse de infecții sînt susceptibile de ameliorări sau chiar de 
vindecări. 

Tratamentul trebuie să fie în primul rînd etiologic, vizînd 
suprimarea cauzei. El este neurochirurgical cînd în cauză sint 
tumori, traumatisme cranioorbitare, hematoame. Tratamentul 
antisifilitic, antituberculos și antiinfecțios, în general în infla- 
mații de natură microbiană sau virală, este de asemenea jus- 
tificat. 

Nistagmusul. Este o tulburare a staticii oculare, constînd în 
mişcări asociate, involuntare, sub formă de secuse, ritmice 
ale globilor oculari. Ele se suprapun mişcărilor normale ale 
globilor oculari, care de altfel nu sînt tulburate de nistagmus. 

Mişcările globilor oculari pot fi descompuse în două faze: 
una de dus, alta de întors. Cînd viteza celor -două faze este 
egală vorbim de nistagmus pendular sau ondulator. Cînd cele 
două faze nu sînt egale vorbim de nistagmus ritmic sau în re- 
sort. Faza mai accelerată este faza nistagmică, iar cea mai 
lentă, faza reacţională. 

După sensul mișcării. nistagmice se distinge un nistagmus 
orizontal, altul vertical, și în fine un nistagmus girator. Există 
și un nistagmus fiziologic. 

Nistagmusul provocat (rotator, caloric şi galvanic) este un 
fenomen reflex vestibular, utilizat în clinică pentru investiga- 


rea stării labirintului. 

Nistagmusul patologic este provocat de afecţiuni oculare, le- 
ziuni vestibulare şi afecţiuni ale sistemului nervos central. 
Nistagmusul de cauză oculară se întilneşte la orbi şi ambliopi 
(cataractă congenitală, albinism, leziuni maculare) din cauza 
imposibilității fixaţiei maculare, care la rîndu-i produce o in- 

suficiență a excitaţiei corticale. Aceasta transmite un influx 
insuficient centrilor regulatori ai mișcărilor asociate. 

Nistagmusul poate fi simptomatic pentru scleroza în plăci, 
maladia lui Friedreich, abcese și tumori cerebeloase. 


2. Strabismul neparalitic 


a. Strabismul latent (heteroforia) 


În stare normală în orice direcţie ar privi, cei doi ochi sînt 
astfel orientaţi încît imaginea obiectului privit se formează pe 
regiuni simetrice de retină în fiecare ochi. Această stare de 
echilibru este numită ortoforie. Acest echilibru ideal se întîl- 
neşte abia în 250%/, din cazuri. La majoritatea indivizilor ochii 
sînt menţinuţi în poziţie normală printr-un efort permanent de 
fuziune de care aceştia nu-şi dau seama (normoforie). 

La unii indivizi însă acest efort continuu duce la oboseală și 
echilibrul muscular, precar, cedează, realizîndu-se cîteodată o 
deviaţie oculară evidentă (starea de heteroforie). 

Vorbim de heteroforie propriu-zisă atunci cînd deviația 
poate fi suprimată printr-un efort muscular suplimentar şi ea 
se lasă descoperită numai prin anumite probe. După direcţia 
în care are tendinţa să devieze ochiul, vorbim de esoforie (înă- 
untru), exoforie (în afară), hiperforie (în sus), hipoforie (în jos) 
sau cicloforie (rotaţie). 

Etiologia heteroforiei trebuie căutată în vicii de refracție 
oculară (hipermetropia produce esoforia, miopia exoforia), care 
tulbură armonia dintre convergenţă și acomodaţie, anomalii 
ale musculaturii extrinseci și factori de inervaţie. 

Heteroforia se mai numeşte și strabism latent, deoarece de- 
viația strabică devine evidentă numai prin anumite probe 
sau prin oboseala musculaturii, 

Tratamentul heteroforiei constă în corectarea viciilor de re- 
fracţie, utilizarea de prisme. cu vîrful în direcţia deviaţiei, 
exerciţii stereoscopice pentru a consolida fuziunea. 

b. Strabismul concomitent (heterotropia) 


Este o deviație manifestă și permanentă a unui ochi, amîn- 
doi ochii păstrînd acelaşi raport anormal între axele lor vi- 
zuale în toate direcțiile privirii. Epitetul de „concomitent“ 
arată că mişcările ochiului deviat sînt concomitente cu ale ce- 
luilalt. Aceasta este diferența esențială între această formă de 
strabism și cel datorit paraliziei musculare. 

Ochiul cu strabism concomitent urmează pe celălalt în toate 
mișcările lui, dar în poziţie incorectă, iar liniile vizuale ale 
celor doi ochi formează totdeauna același unghi (concomitenţă). 

În raport cu direcţia deviaţiei, strabismul concomitent 
poate fi: 

1) strabism convergent, esotropie; 

2) strabism divergent, exotropie; 

3) strabism sursumvergent (cînd un ochi este deviat în 
sus), hipertropie; 

4) strabism deorsumvergent (cînd un ochi este deviat în jos), 
hipotropie. 

Strabismul concomitent se împarte în două categorii: 

1. Strabism alternant, cînd funcţia de ochi fixator revine alter- 
nativ fiecăruia din cei doi ochi, deci deviația afectează cînd un 
ochi, cînd pe celălalt; . 

2. Strabism monocular, cînd același ochi este în permanenţă 
fixator, celălalt fiind totdeauna deviat. 

Diagnosticul strabismului se face de obicei prin simpla in- 
specţie. Se deosebeşte de heteroforie printr-o probă foarte sim- 
plă. În heteroforie dacă se acoperă ochiul afectat în timp ce 
amîndoi ochii fixează un test, el deviază şi în momentul cînd 
îl descoperim revine în poziţia normală, fixînd corect alături 
de celălalt care fixează de la început testul În strabism, dacă 
se face aceeași probă (acoperim şi descoperim ochiul deviat) 
acesta nu face nici o mişcare; în schimb, dacă se acoperă 
ochiul fixator şi apoi se descoperă, acesta se deplasează îixînd 
testul, Strabismul concomitent se deosebeşte de cel paralitic 
prin următoarele caracteristici: 

a. Unghiul de deviaţie strabică este acelaşi în toate direc- 
tiile privirii; el poate să crească sau să descrească la privirea 
de aproape sau departe. 

b. Cimpul de motilitate monoculară este normal. | 

e. Unghiurile de deviaţie primar şi secundar sînt egale. 

d. Diplopia lipsește (faptul se datorește neutralizării ima- 
ginii retiniene furnizate de ochiul deviat). Dacă prin diferite 
mijloace se pune în evidenţă diplopia, cele două imagini sînt 
în toate direcţiile privirii la 'distanţe egale. 

e. Cu timpul, dacă strabismul devine monocular, se insta- 
lează ambliopia. 

Neexistînd diplopia, lipsesc toate tulburările subiective men- 
ţionate la strabismul paralitic. 

Etiologia strabismului concomitent. Se admite în general că 
în instalarea lui intervin numeroşi factori care pot fi grupaţi 
în: 

— factori optici (anisometropia, aniseiconia); 

— factori senzoriali (afecţiuni ale mediilor retringente şi re- 
iinei care afectează acuitatea vizuală); 

— factori anatomici şi motori (orbitari, musculo-lizamen- 
tari, paralizii oculomotorii pasagere); 

— factori de inervaţie (disinergia  acomodaţie-convergenţă, 
anomalii de dezvoltare a reflexelor oculomotorii, tulburări ale 
inervaţiei supranucleare şi centrale cu slăbirea fuziunii). 


Cele mai frecvente forme de strabism concomitent sînt: stra- 
bismul convergent și strabismul divergent. 


Fig, 24. Strabism paralitic Fig. 25. Strabism convergent con- 
divergent. comitent. 


4 — Oftamologie 

1. Strabismul concomitent convergent. Se manifestă de obi- 
cei la vîrsta de 2—4 ani. El se caracterizează prin deviația în- 
spre nas a globului ocular. Deviaţia strabică se accentuează 
cu vîrsta. Acuitatea vizuală a ochiului strabic este scăzută 
şi această scădere se accentuează, de asemenea, cu virsta. O 
mare parte a strabismelor convergente se însoțesc de hiper- 
metropie (fig. 25). 

Tratamentul strabismului convergent trebuie început foarte 
curînd, îndată ce a fost descoperit, chiar şi sub virsta de 2 ani. 

Tratamentul este neoperator şi operator. Amîndouă vizează 
redobîndirea vederii binoculare. Tratamentul neoperator constă 


în corectarea viciilor de refracție prin lentile corespunzătoare 


şi exerciții pleoptice pentru ameliorarea acuităţii vizuale, or- 
toptice pentru reeducarea vederii binoculare. Tratamentul chi- 
rurgical este indicat în strabism fără defecte de refracție (ne- 
acomodativ), sau în strabism acomodativ, atunci cînd ochelarii 
şi exerciţiile ortoptice nu au dus la rezultatul dorit. 

2. Strabismul concomitent divergent (fig. 24). Se caracteri- 
zează prin deviația externă a unui ochi. Este în general legat 
de miopie, dar se poate întilni şi la alţi ochi, de obicei cu ve- 
derea scăzută din diferite cauze patologice (coroidită maculară, 
cataractă congenitală, leucom cornean). Această formă de stra- 
bism este mai puţin frecventă și ea se instalează de obicei mai 
tîrziu (10 ani). Tratamentul, destul de dificil, este, ca şi la stra- 
bismul convergent, optic, ortoptic şi chirurgical. 

Celelalte forme de strabism sînt mai rare şi asociate cu cele 
două forme descrise. 

Capitolul IV 
PATOLOGIA ORBITEI 


Generalităţi. Orbita este o cavitate osoasă de formă piramidală, cu 
baza îndreptată înainte, aşezată sub loja anterioară craniană, de o parte 
şi de alta a piramidei nazale. La virful piramidei, îndreptat înapoi, se 
află canalul optic (prin care trece nervul optic și artera oftalmică), 

. precum şi fanta sfenoidală superioară, prin care trec toţi nervii 
şi vasele care irigă orbita. Baza orbitei, îndreptată înainte şi puţin în 
afară, este acoperită de septul orbitar și de pleoape. Prin peretele intern, 
format din apofiza ascendentă a maxilarului superior, osul lacrimal, 
lama papiracee a etmoidului și corpul osului sfenoid, orbita vine în 
contact cu cavitatea nazală, celulele etmoidale și sinusul sfenoid. Prin 
peretele superior, format din osul frontal şi aripa mică a sfenoidului, 
orbita este în raport cu sinusul frontal și cavitatea craniană (etajul 
anterior). Peretele inferior, format din osul maxilar superior şi apofiza 
orbitară a palatinului, conţine șanțul și canalul suborbitar prin care 
trece nervul maxilar superior şi separă orbita de sinusul maxilar supe- 
rior, înainte, iar înapoi comunică cu fosa pterigo-maxilară prin fanta 
sfanoidală inferioară. Peretele extern, format din osul malar şi aripa 
mare a sfenoidului, separă orbita de fosa temporală. 

În interior orbita este căptușită de periost (periorbită) care provine 
dintr-o dedublare a durei mater la nivelul vîriului orbitei. Orbita con- 
ţine globul ocular (în partea ei anterioară), mușchii perioculari, nervul 
aptic, nervii motori, nervii senzitivi şi simpatic, ganslionul ciliar, vasele 
orbitare şi ale globului ocular, glanda lacrimală (porţiunea ei orbitară), 
precum şi un țesut celuloadipos care ocupă spaţiul liber între celelalte 
structuri anatomice ale orbitei. 

Examinarea orbitei se face prin inspecţie, palpație, exoftalmometrie, 
orbitotonie și examen radiologic (radiografii simple, tomografii, angio- 
grafii ete.). 

Procesele patologice ale orbitei pot lua naştere în însăși cavitatea 
orbitară sau se propagă aici din regiunile învecinate. Ele pot cuprinde 
pereţii osoși, conţinutul fibroadipos sau diferite formaţii din orbită. 
Simptomul comun cel mai frecvent al celor mai multe îmbolnăviri orbi- 
tare este dislocarea globului ocular, 

Dintre acestea, cea mai frecventă este exoftalmia, dislocarea înainte 

Poziţia ochiului faţă de baza orbitei variază, chiar în condiţii normaie, 
de la un individ la altul, în funcţie de variaţi factori constituţionali. 

Există limite destul de largi ale poziţiei normale a ochiului în orbită 
(12—20 mm). Exottalmia trebuie deosebită de proeminarea globului ocu- 
lar datorită nu dislocării lui, ci creșterii lui de volum, ca în caz de 
hidroftalmie sau de miopie de grad mare. 

în cazuri de asimetrie facială mai pronunțată putem întilni o po- 
ziţie diferită a celor doi ochi, simulînd o exoftalmie unilaterală. 

Exoftalmia de grad mare se constată uşor prin simpla observare a 
bolnavului. La fel şi una mai mică unilaterală, prin compararea poziției 
celor doi ochi. O determinare exactă se face însă cu exoftalmometrul, 
care măsoară în milimetri poziţia vîrfului corneei față de marginea 
temporală a orbitei. 

Anumite caractere ale exoftalmiei ne pot da indicaţii asupra cauzelor 
care au produs-o. Astfel: 

Exoftalmia poate fi uni- sau bilaterală. Cea unilaterală, în general, 
este produsă de îmbolnăviri locale, orbitare. Numai în rare cazuri se 
poate întîlni în boala Basedow, leucemie, pseudoleucemii. 

Exoftalmia axială (în direcţia axului longitudinal al orbitei) se în- 
tilneşte în afecțiunile generale amintite, în procese locale inflamatorii 
difuze (celulită orbitară, flegmon, tenonită), sau localizate la vîrful orbi- 
tei (periostită), ca şi în tumori difuze sau localizate la vîrful orbitei sau 
pe nervul optic (fig. 26 a). Hematomul retrobulbar, emfizemul orbitar, 
sau staza în venele orbitare produc, de asemenea, exoftalmie axială. 
Procesele inflamatorii sau tumorile delimitate, laterale, sarcom, chist 
dermoid, mucocel sinusal, dau naştere unei exoftalmii laterale (slobul 
ocular dislocat înainte şi lateral) (fig. 26 b). 

încercînd să înfundăm ochiul exoftalmic în orbită, apăsîndu-l uşor 
cu policele în direcţia axei orbitare, prin mijlocirea plevapei superioare, 
vom simţi o rezistenţă deosebită în diferite cazuri. Vom simţi rezistență 
elastică în caz de exoftalmie basedowiană, de exoftalmie prin stază ve- 


Fig. 26.a, Exoftalmie axială monolaterală (tumoare a nervului optic). 
b. Exottalmie. oblică interolaterală (mucocel al sinusului frontal, orbita- 
lizat), 

noasă, hemangiom, emfizem, pe cînd infiltraţiile inflamatorii şi tumorale 
opun 0 rezistenţă dură, 

Exoftalmia însoţită de tumefacţia congestivă a pleoapelor și a con- 
junctivitei, ca şi de dureri spontane sau la presiune, este dată de pro- 
cesele inflamatorii. Lipsa semnelor inflamatorii pledează pentru alte 
cauze ale exoftalmiei, ca boli generale, tumori benigne sau maligne ale 
orbitei etc. 

O formă aparte este exoftalmia pulsatilă, ce se. întîlnește în cazurile 
de anevrisme sau de rupturi ale carotidei interne în interiorul sinusului 
cavernos, cînd pulsaţiile arteriale se transmit asupra sistemului venos al 
orbitei şi prin acesta asupra globului ocular. Așezind pulpa degetului 
pe pleoapa superioară, cu care acoperim ochiul exoftalm, simțim aceste 
pulsaţii, iar, ascultind regiunea orbitară, auzim zgomotul provocat de 
comunicarea arteriovenoasă. Această exoftalmie aproape totdeauna este 
urmarea, uneori tardivă, a unei fracturi a bazei craniului și este semnul 
unei stări cu pronostic grav. 

Exoftalmia în sine poate avea unele complicaţii. În cazuri de exoftal- 
mie excesivă, cînd închiderea pleoapelor devine imposibilă, apare o 
complicaţie serioasă, keratita lagoftalmică. Exoftalmia unilaterală, mai 
ales dacă este laterală, poate provoca diplopie. 

O stare opusă exoftalmiei o constituie enoftalmia, înfundarea globu- 
lui ocular în orbită. Este provocată de atrofia țesutului fibroadipos al 
orbitei, după procese inflamatorii, cicatrice postoperatorii, postirauma- 
tice. Poate avea drept cauză şi uzura sau fractura cu deplasarea laterală 
a pereţilor orbitei. Ea face parte din sindromul Claude Bernard-Horner 
(sindromul de paralizie simpatică) împreună cu mioza şi ptoza parţială 
a pleoapei superioare. a 

Enoftalmia poate provoca, de asemenea, tulburări de vedere, ca dipl 
pie sau dificultăţi de privire, datorite pseudoptozei care o însoţeşte. Ea 
este aproape totdeauna unilaterală. 


Afecţiunile inflamatorii ale orbitei 
1, Periostita orbitară 


Este o afecţiune destul de frecventă. Simptomele ei diferă 
după cum este localizată în apropierea marginii anterioare sau 
spre vîrful orbitei. 

— Periostita anterioară se traduce printr-o tumefiere con- 
gestivă a uneia sau a ambelor pleoape, prin chemoză conjunc- 
tivală, adeseori prin deplasarea în direcţie contrară a globului 
ocular, durere vie spontană: şi mai ales la palpare. La pal- 

pare simţim marginea orbitară îngroșată. Netratată la timp 
duce la colecţie purulentă, care se deschide la tegumente. în 
acest caz, introducînd prin canalul de supuraţie o sondă buto- 
nată, aceasta va atinge marginea orbitară denundată, rugoasă 
semn că şi periostul este distrus, pe cînd în supuratţii limitate 
la tesuturile palpebrale, simțim marginea orbitară netedă, aco- 
perită de periost. În cursul vindecării se produce o retracție 
cicatriceală a pleoapei spre marginea orbitei, adeseori cu ectro- 
pion şi, ca urmare, lagoftalmie. 

— Periostita posterioară nu poate fi constatată direct decit 
prin exoftalmia pe care o provoacă, însoţită de dureri ce se 
accentuează la păsarea globului în orbită. 

Cauza cea mai frecventă a periostitei orbitare este o sinuzită 
purulentă sau o periodontită de vecinătate. Poate fi produsă şi 
de traumatisme deschise ale orbitei. 

Tratamentul este în primul rînd cauzal. Tratamentul gene- 
ral cu antibiotice se impune de la început. 


2. Celulita, abcesul și flegmonul orbitei 


Celulita orbitară este inflamaţia difuză acută a țesutului ce- 
luloadipos (al conţinutului moale) al orbitei. 

Se manifestă prin exoftalmie unilaterală axială, foarte pro- 
nunţată, însoțită de febră, de dureri şi de tumefierea edema- 
toasă a piccapelor şi a conjunctivei, care iau o culoare viola- 
cse-închisă. La presiunea globului ocular în orbită simţim o 
rezistenţă semidură, iar durerile se accentuează (fig. 27). 

În etiologia ei factorul cel mai frecvent îl constituie sinuzita 
şi periodontita. Apare şi după plăgile infectate ale orbitei. 

Tratamentul constă în eliminarea factorului etiologic, în 
comprese reci şi administrarea de antibiotice şi de sulfamide. 

După o evoluţie de cîteva zile, celulita poate da naştere fie 
unui abces, fie unui flegmon al orbitei. Şi într-un caz, şi în 
celălalt, simptomele de pînă acum se accentuează mai mult. 
Mai ales în caz de flegmon, tabloul clinic devine foarte grav. 


Pericolul acestora constă în propagarea infecţiei la sinusul ca- 
vernos, la meninge sau chiar la substanţa cerebrală (abces). 


În caz de abces orbitar apare, pe lingă exoftalmia de pînă 

atunci, o deviere laterală a 
globului ocular, în direcția | 
opusă localizării abcesului. 
Abcesul trebuie deschis pe 
calea cea mai directă, iar în 
caz de flegmon incizia se fa- 
ce de-a lungul marginii in- 
ferotemporale a orbitei. 


3. Tromboflebita 
orbitocavernoasă 


Înţelegem prin aceasta in- 
flamaţia acută supurativă, 
urmată aproape totdeauna 
de iromboză a venelor orbi- 
tare şi a sinusului cavernos. 
Altădată era destul de frec- 
ventă şi deosebit de gravă, 
astăzi, în era sulfamidelor şi : 
a antibioticelor, afecțiunea se Fig. 27. Flegmon orbitar. 
întilnește din ce în ce mai 
rar. Infecția reţelei venoase. orbitare se produce, cel mai frec- 
vent, de la procese supurative (furuncul, plagă infectată) ale 
ploapelor, nasului, buzei superioare şi ale obrajilor, cu alte cu- 
vinte din teritoriul venei faciale, prin intermediul venei un- 
ghiulare. 

Simptome şi evoluție. Starea generală alterată, cu febră şi 
cefalee; tumefierea edematoasă a pleoapelor, care au o culoare 
violacee şi o consistenţă moale (edem de stază). 

Dacă infecția nu este combătută la timp, în cîteva zile, sta- 
rea generală se agravează, devine stuporoasă, apar vărsături şi 
alte semne meningeale. Aceasta înseamnă că procesul trombo- 
flebitic a cuprins și sinusul cavernos. Apoi intlamaţia se pro- 
pagă și la sinusul cavernos de cealaltă parte, Acest fapt se tra- 
duce prin apariţia exoftalmiei de partea opusă. 

Această evoluţie gravă impune măsuri hotărite preventive 
și terapeutice. Prevenirea constă în tratamentul corespunzător 

al oricărei supuraţii a feţei. Îndeosebi supuraţiile buzei supe- 
rioare şi ale vestibulului nasului prezintă mare pericol. O dată 
declarată infecția reţelei venoase orbito-cavernoase trebuie in- 
stituit un tratament energic cu sulfamide și antibiotice. Un 
astfel de tratament poate opri şi inversa evoluţia afecțiunii. 


4. Tenonita (inflamaţia capsulei Tenon) 


De obicei face parte din procesul inflamator al întregului 
conţinut al orbitei, ca celulită sau flegmon, sau însoțește pro- 
cesul supurativ al globului ocular, panoftalmia. Mai rar se în- 
tilneşte ca manifestare izolată. Poate avea o formă seroasă sau 
alta supurativă. 

— Tenonita seroasă se manifestă prin simptome relativ 
moderate: exoftalmie provocată de exudatul seros din cavita- 
tea capsulară; tumefierea părții anterioare a capsulei (din cauza 
aceluiaşi exudat), care apare ca o îngroșşare a conjunctivei bul- 
bare, care este chemotică și uşor hiperemică, fără ca edemul 
şi hiperemia să se extindă la fundurile de sac; mișcările glo- 
bului ocular sînt limitate și dureroase. Evoluţia ei este benignă. 
deși poate să dureze și cîteva săptămîni. Se vindecă fără con- 
secinţe, dar pot apărea recidive. 

Etiologia ei cea mai frecventă este reumatismul, dar o pot 
produce şi variaţi factori alergici. Cazurile apărute în cursul 
unei boli infectocontagioase sînt considerate. tot ca o manifes- 
tare alergică. 

— Tenonita supurată evoluează într-un cadru acut, care se 
aseamănă cu acela al celulitei sau al flegmonului orbitar, cu 
deosebirea că reacţia de la nivelul globului ocular (a părții 
anterioare a capsulei și conjunctivei) este mult mai pronun- 
tată. Colecţia purulentă se deschide, de obicei, spontan la ni- 
velul inserţiei sclerale a unui muşchi drept. 5 

La originea ei întîlnim infecții de vecinătate, plăgi trauma- 
tice, procese supurative intraoculare. Ep 

Tratamentul tenonitei necesită eliminarea cauzei el. În 
forma seroasă de natură alergică sau reumatismală, cortizonul 
şi eventual salicilatul de sodiu sînt cele mai indicate. Căldura 
uscată aplicată pe ochi favorizează resorbția exudatului. În 
forma supurată se va institui un tratament masiv cu: antibio- 
tice şi sulfamide. ti da 

Tumorile orbitei 


Pot avea punctul de plecare în tesuturile orbitare (tumori 
primitive) sau din regiunile învecinate (tumori secundare). 
Rareori se întâlnesc tumori metastatice. 

Atât cele primitive cît şi cele secundare pot fi benigne sau 
maligne. Uneori un proces inflamator cronic poate imita evo- 
luţia unei tumori (pseudotumoare). 

Evoluţia lor este oligosimptomatică, lentă şi în mare măsură 
asemănătoare. Exoftalmie, fără durere, fără fenomene inflama- 
toare; uneori tulburări de vedere: diplopie sau scăderea func- 
ţiilor vizuale. 

Dacă tumoarea este situată anterior ea poate fi palpată prin 
pleoapă. Dacă este profundă, sînt necesare investigaţii radio- 
logice. În numeroase cazuri însă numai:0 orbitotomie explora- 
toare poate confirma existenţa sau natura ei. 

Dintre tumorile primitive benigne chistul dermoid şi angio- 
mul sînt mai frecvente. Acesta din urmă are cîteva caractere 
care îi ușurează identificarea: exoftalmia este reductibilă, se 
accentuează cînd capul este aplecat în jos, şi uneori se exte- 
riorizează la nivelul unei pleoape. 

Tumori primitive maligne sînt: sarcomul, cu punct de ple- 
care din țesutul conjunctiv al periostului, al tecilor musculare 
sau al tecilor nervului optic; are evoluţie destul de rapidă şi o 
pronunţată tendință de infiltrare a formațiunilor din jur; se 
întilneşte la tineri, chiar și la copii; gliomul nervului optic este 
mai frecvent în mica copilărie, dar se întîlnește și mai tîrziu; 
exoftalmia provocată de el se însoţeşte de deficite vizuale. 

Tumorile orbitare cu punct de plecare în glanda lacrimală 
sînt, de cele mai multe ori, tumori mixte, bine încapsulate și 
care se pot extirpa cu ușurință, Recidivele acestor tumori sînt 
însă destul de frecvente. 

Tumorile secundare ale orbitei sînt, de asemenea, benigne şi 
maligne, 

Tumori secundare maligne sînt: meningeomul, cu punctul de 
Plecare cel mai frecvent de la aripa mică a sfenoidului; această 
tumoare, considerată benignă prin caracterele histologice, dar 

malignă prin evoluţia clinică, realizează deseori sindromul 
vîrfului de orbită, cînd exoftalmia este însoţită de scăderea 
acuiţătii vizuale, de paralizia mușchilor extrinseci și intrinseci 
ai ochiului, ca și de paralizia nervului oftalmic; epiteliomul, cu 


originea la nivelul pleoapelor, mai rar în mucoasa sinusurilor 


învecinate; sarcomul pornit din formațiunile feţei; melanomul 
malign, ca urmare a unei tumori coroidiene; retinoblastul 
(gliomul), exofit al retinei. 

Tratamentul tumorilor orbitare benigne constă în extirparea 


Jor. În cazul tumorilor maligne este necesară exenteraţia sub- 


periostală a întregului conţinut al orbitei, urmată de roent- 


genterapie. 

Capitolul V 
, PATOLOGIA APARATULUI LACRIMAL 


Generalităţi. Aparatul lacrimal este constituit din două porţiuni dis- 
tincte: glandele lacrimale şi căile lacrimale. Glandele, aşezate în unghiul 
superoextern şi anterior al orbitei sînt formate din două porţiuni: una 
orbitară şi alta ipalpebrală, separate între ele prin t idică j 
pleoapei_ superioare, Căile lacrimale sînt constituite din: punctele lacri- 
male (aşezate pe marginea palpebrală, în apropierea cantului intern), 
canaliculele lacrimale (cu o.porţiune verticală și una orizontală), sacul 
lacrimal şi canalul lacrimonazal, care uneşte sacul lacrimal cu meatul 
nazal inferior (fig. 28). 

Produsul de secreție al glandelor lacrimale sînt lacrimile, un lichid 
incolor, format din apă (98%), clorură de sodiu (0,6%), albumine, acid 
citric şi ascorbic. Lacrimile conţin o enzimă slab bactericidă (lizozimul) 
şi au un pH de 7,5. După ce au fost întinse prin mișcările de clipire 
pe toată suprafaţa corneei şi a conjunctivei, ele se adună în unghiul 
intern al deschiderii pleoapelor, de unde, prin căile lacrimale, ajuns în 
fosele nazale. 


Fig. 28. Aparatul lacrimal 
(după 'Testut): 
Du i 1—Y — glanda lacrimală (porţiunea 
E: orbitară și cea palpebrală) ; 2—2' — ca- 
+ tă nalele excretoare; 3 — globul ocular: 
4 — lacul lacrimal; 5 — punctele la- 
crimale; 6. — canaliculele lacrimale; 
7=— sacul lacrimal; 8 — canalul la- 
crimo-nazal; 8' — deschiderea lui în 
cavitatea nazală, 

V. Săbădeanu 


Explorarea căilor lacrimale se face prin: 

a. Apăsarea cu o baghetă de sticlă sau cu degetul sub ligamentul 
palpebral intern. Dacă în sac există o stagnare de lacrimi sau de puroi, 
acestea se vor scurge prin punctele lacrimale. d 

b. Instilarea în sacul conjunctival a unei substanțe colorante. De 
exemplu, 1—2 picături de fluoresceină sodică soluţie 2%, albastru de 
metilen sol. 1%, argirol sol. 15—20% etc. Dacă sacul lacrimal funcţio- 
nează şi căile sînt permeabile, după scurt timp colorantul va apărea 


în nas. 
c. Spălarea căilor lacrimale. După dilatarea punctului lacrimal infe- 


rior cu ajutorul unor sonde conice se injectează printr-o canulă specială 
apă sau un lichid uşor dezinfectant. în condiţii normale, lichidul va 
ajunge în nas. În caz de obstrucţie a căilor lacrimale, lichidul va reveni 
prin punctul lacrimal superior. Dacă obstrucţia se găsește pe canaliculul 
inferior, lichidul va reveni pe lîngă canulă. 

d. Prin sondarea căilor lacrimale se stabileşte locul obstrucției. Se 
introduce prin canalicul o sondă butonată subţire. Dacă obstrucția se 
găseşte: înaintea sacului lacrimal, pe canalicul, vom simţi o rezistență 
elastică. Sîntem siguri că am ajuns cu sonda în sac, atunci cînd simţim 


rezistenţa dură a peretelui nazal. 

e. Radiografia căilor lacrimale. întroducînd prin canaliculul inferior 
o substanță de contrast, prin radiografie putem stabili nu numai locul 
obstrucţiei, ci şi forma diferitelor segmente ale căilor lacrimale, respec- 
tiv volumul sacului. 


1. Dacrioadenita 


Se poate întîlni sub două forme clinice: acută şi cronică. 

a) Dacrioadenita acută este rară. Se manifestă prin tumefie- 
rea, congestia şi împăstarea dureroasă a părţii temporale a 
pleoapei superioare. Spre deosebire de procesele inflamatoare 
ale pleoapei propriu-zise se poate simţi la palpare că împăs- 
tarea este mai pronunţată imediat sub arcada orbitară. 

În etiologia ei putem întilni plăgi infectate sau infecţii gene- 
rale, ca: oreion, gripă, febră tifoidă şi altele. În îmbolnăvirile 
generale de. obicei este bilaterală. 

Tratament. La început, comprese reci, sulfamide şi antibio- 
tice. Dacă se colectează, incizie şi drenaj. 

b. Dacrioadenita. cronică nu se însoţeşte de reacţia inflama- 
toare a ţesuturilor învecinate, nici de dureri. Sub partea su- 
pero-externă a marginii orbitare se observă și se poate palpa 
o formaţiune semidură, bine delimitată: glanda tumefiată. 
Această formă nu duce decit foarte rar la supuraţie..: 

Uni- sau bilaterală, poate fi cauzată de tuberculoză, de. sifi- 
lis, de leucemie, de pseudoleucemii. Este frecventă în cadrul 
sindromului Mikulicz, cînd este bilaterală și însoţeşte tumefie- 
rea glandelor parotide și sublinguale. l l 

Tratamentul ei,trebuie să fie, în primul rînd, etiologic. 
Unele, ca cea de origine tuberculoasă, leucemică sau boala 
Mikulicz, reacționează favorabil la roentgenterapie. 


2. Dacriocistita 


Se întilneşte, de asemenea, sub două forme: cronică și acută. 
Forma cronică este mai frecventă (primară), iar forma acută se 
dezvoltă din cea cronică şi se întiîlnește mult mai rar. 

a. Dacriocistita cronică apare aproape totdeauna ca urmare 
a impermeabilităţii canalului lacrimonazal, fie că este vorba 
de o impermeabilițate congenitală, fie de una câștigată. În con- 
diţiile nefiziologice de stază lacrimală flora microbiană sapro- 
îită a sacului devine patogenă şi.produce o inflamație cronică 

supuraiivă a mucoasei acestuia. 

= Dacriocistita nounăscutului (congenitală). Canalul lacrimo- 
nazal este complet format abia în ultimele săptămîni sau zile 
ale vieții intrauterine. Dezvoltarea lui poate întîrzia şi la naş- 
tere să existe o imperforație a canalului membranos, foarte 
rar a celui osos, la extremitatea lui inferioară. Imperfora- 
tia, de obicei dată de o membrană subțire, se menține după 
naştere şi constituie punctul de plecare al dacriocistitei. De 
obicei unilaterală, rareori este bilaterală. 


La cîteva săptămîni după naștere se observă că ochiul copi- 
lului lăcrimează, că în unghiul palpebral intern se adună pu- 
țină secreție sau se observă chiar o congestie difuză moderată 
a conjunctivei. 

Apăsind regiunea sacului lacrimal, se va evacua prin punc- 
tele lacrimale o oarecare cantitate de secreție purulentă, ceea 
ce confirmă existența dacriocistitei, l 

Diagnosticul ei se pune deci destul de uşor. Ar putea fi to- 
tuși confundată cu conjunctivele întîlnite la nounăscut. Aces- 
tea sînt însă de obicei bilaterale și se însoțesc de congestie și 
secreție mai abundență, 


Patologia 
aparatului 
lacrimal 


61 


(E Scanned with OKEN Scanner 


V. Săbădeanu 


62 


Tratamentul. constă în perforarea obstacolului care închide 
canalul lacrimonazal. Aceasta se obține uneori prin simpla 
presiune pe sac, cînd simţim cum conţinutul acestuia se eva- 
cuează fără să apară în punctele lacrimale. Alteori prin spălă- 
tura sub presiune a căilor lacrimale. Ne dăm seama de perfo- 
rare în momentul cînd copilul îşi întrerupe plinsul, pentru a 
înghiţi lichidul ajuns din nas în faringe. fi multe cazuri este 
nevoie însă de perforarea obstacolului prin sondajul căilor la- 
crimale. 

O dată obținută permeabilitatea canalului, dacriocistita se 
vindecă, fără alt tratament, în decurs de 2—3 zile. 

Dacriocistita cronică a adultului, Se întîlneşte mai ales la 
bătrîni, dar uneori și la adulți tineri. Este mai frecventă la fe- 
mei, iar după profesiune, la agricultori. 

Tabloul clinic începe printr-o lăcrimare cronică care se ac- 
centuează la lumină intensă şi la frig. După săptămîni sau luni 
de zile apare o secreție purulentă în unghiul intern al pleoape- 
lor. În același timp, conjunctiva acestei regiuni se congestio- 
nează ușor. Mai tîrziu, sacul dilatat și cu peretele îngroșat face 


“ca sub ligamentul palpebral intern să apară o proeminenţă de 


mărimea unea alune. Nu există dureri, nici congestia tegumen- 
telor. Dacă apăsăm pe regiunea sacului, se evacuează puroi 
prin punctele lacrimale. 

Afecţiunea se poate menţine în această stare ani de zile. 

Complicaţiile sînt: a) conjunctivita catarală acută; b) o dac- 
tiocistită acută apărută pe terenul celei cronice; c) ulcerul ser- 
piginos al corneei, care este cea mai gravă şi mai frecventă 
dintre complicaţii; d) ea constituie un pericol iminent de infec- 
ţie pentru orice plagă a globului ocular. 

În marea majoritate a cazurilor afecțiunea se datorește ob- 
strucţiei canalului lacrimonazal. Cauzele obstrucţiei sînt va- 
riate inflamații de vecinătate: rinită acută sau cronică de dife- 
rite origini; sinuzită maxilară; inflamații periapicale dentare. 
Mai rar figurează printre cauzele obstrucţiei traumatisme acci- 
dentale sau operatorii (pe sinusul maxilar sau pe rădăcinile 
dentare). Tulburările funcţionale ale căilor lacrimale date de 
senescenţă o pot provoca de asemenea. 


În secreția purulentă a dacrocistitei se găsesc microbi pio- 


geni; pneumococi, stafilococi etc. : 
Tratament. Dacă există o obstrucţie completă a canalului la- 
crimonazal, tratamentul nu poate fi decit chirurgical, și anume 

asigurarea unei comunicări între sac și cavitatea nazală. 
Aceasta se obţine prin dacriocistorinostomie (anastomoza sa- 
cului la mucoasa nazală printr-o fereastră făcută în peretele 
osos al nasului). Supuraţia sacului încetează de îndată. Rezul- 
tate foarte bune se obţin prin refacerea permeabilităţii 
canalului lacrimonazal cu sonde de clorură de polivinil lăsate 
pe loc timp îndelungat (protezare). Eatirparea sacului este o 
intervenție nefiziologică şi recurgem la ea numai atunci cînd 
celelalte metode sînt contraindicate (starea improprie a mucoa- 
sei nazale, debilitatea extremă a bolnavului, dacriocistita tbc.). 

b. Dacriocistita acută. Aproape totdeauna se dezvoltă din 
dacriocistita cronică. Sub ligamentul palpebral intern apare o 
tumefacţie de mărimea unei alune, bine delimitată, globu- 
loasă, însoţită de dureri. La nivelul ei tegumentele sînt mo- 
derat congestionate. 

După 2—3 zile tumetacția se întinde la toată pleoapa infe- 
rioară şi la șanțul nazogenian, unde limitele ei se pierd. Numai 
în partea superioară rămîne bine delimitată şi proeminentă, 
nu trece la pleoapa superioară. Tegumentele sînt foarte con- 
gestionate şi infiltrate. Dureri 
foarte accentuate şi stare febrilă 
însoțesc această evoluţie. Înseam- 
nă că procesul inflamator s-a ex- 
tins la țesuturile moi din jurul 
sacului lacrimal, s-a format o pe- 
ridacriocistită (fig. 29). Aceasta 
va evalua apoi ca un abces și va 
perfora la piele. După perforaţie 
poate rămîne foarte multă vreme 
o fistulă pornită din sacul lacri- 
mal. Dacă rana s-a închis devre- 
me, după o liniștire relativă peri- 
dacriocistita poate reapărea repe- 
tîndu-se chiar de mai multe ori. 

Tratament. În caz de dacriocis- 
tită acută nu este permis să se 
facă spălătura căilor lacrimale, 
Aceasta, pe lîngă că ar fi foarte 
dureroasă, ar putea contribui ea pig, 29. Pericistită lacrimală 
însăşi la declanșarea pericistitei. , acută. 

Cel mult se pot introduce în sac, de 2—3 ori pe zi, cîteva pi- 
cături de soluție de penicilină 20—40 000 U.I./ml?, sau se poate 
face infiltrație cu penicilină în jurul sacului. .Se aplică com- 
prese reci... 

Același tratament se aplică şi în caz de pericistită incipientă. 
Dar dacă aceasta s-a colectat, se va inciza și seva drena, avin- 
du-şe grijă ca incizia și drenul să: pătrundă pînă în sac. După 
incizie se. pot face. spălături ale: sacului cu soluţii bacteriosta- 
tice „sau bactericide; După cronicizarea procesului se face da- 
criocistorinostomie sau refacerea canalului 'nazolacrimal prin 
protezare.,. on cg i e E e ră 


= 3; Tumorile aparatului lacrimal 


Tumorile. glandelor lacrimale sînt relativ rare. Se traduc 
printr-o tumefiere dură, nedureroasă, fără fenomene înflama- 
toare, palpabilă în unghiul superotemporal imediat sub margi- 
nea orbitară. Provoacă o exoftalmie moderată, mai mult o de- 
plasare a ochiului în direcţia inferonazală. 

Tumorile” mixte sînt învelite de o capsulă. şi pot fi extirpate 
ușor. Adenocarcinomul intiltrează țesuturile din jur, evoluează 
mai rapid și are un pronostic mai grav. 

„„ Capitolul VI 
 PATOLOGIA PLEOAPELOR 


Generalităţi. Pleoapele sînt formaţiuni cutaneo-musculo-mucoase mo- 
bile care închid înainte orbita, acoperă şi protejează segmentul anterior 
al globului ocular, umectînd corneea. 

Organe perechi pentru fiecare glob ocular, pleoapele au o structură 
relativ complicată. : x 

Limitele pleoapelor corespund aproximativ marginilor orbitare. Mar- 
ginile lor libere delimitează deschiderea palpebrală; Lungi de 30 mm, 
avînd o grosime de 2 mm, ele prezintă la unirea 1/6 internă cu cele 
5/6 externe o proeminenţă, tuberculul lacrimal în vîrful căreia se află 
punctul macrimal. El împarte marginile libere palpebrale în două părţi: 
lacrimală înăuntru şi ciliară în afara lui. Porțiunea lacrimală este 
subţire, lipsită de cili și glande, cea ciliară are o buză anterioară în 
care sînt implantaţi cilii cu glandele lui Moll şi Zeiss şi una posterioară 
la nivelul căreia se deschid canalele glandelor lui Meibomius (fig. 30). 

Marginile pleoapelor unindu-se formează unghiurile sau canturile 
` palpebrale. Cel extern este ascuţit, cel intern rotunjit. Deschiderea pal- 
pebrală este un spaţiu eliptic, cu o lăţime de 12—14 mm (fig. 31). 

Pleoapele sînt constituite dintr-o piele fină, elastică, cu foliculi piloși 
rari; mușchiul orbicular inervat de facial situat sub acesta este plat, 
cu fibre concentrice deschiderii palpebrale, avînd diferite porţiuni cu o 
oarecare autonomie funcţională (mușchiul lui Riolan, mușchiul limbaj, 
mușchiul lui Horner). Sub acest mușchi se găseşte un ţesut celular 
retromuscular, iar mai profund planul fibroelastic constituit din tarsuri 
și septul orbitar. De marginea superioară a tarsului pleoapei superioare 
se inseră mușchiul ridicător al acestei pleoape inervat de oculomotorul 
comun, El pornește de la inelul tendinos al lui Zinn. Conjunctiva pal- 
pebrală tapetează faţa posterioară a pleoapelor (fig. 32). 

Pleoapele sint organe de protecţie ale globului ocular. Sînt animate de 
mișcări spontane de ocluzie — clipitul —, care se repetă de 5—10 ori pe 
minut. Deschiderea pleoapelor se face prin acţiunea mușchiului ridicător 
al pleoapei superioare, iar închiderea prin cea a orbicularului pleoapelor. 

Clipitul reflex se produce prin stimularea căilor senzitive (trigemen) 
sau senzoriale (retina) care sînt conexate cu fibrele facialului destinate 
orbicularului. 

Explorarea pleoapelor se face prin inspecţie simplă sau utilizînd lupa 
sau biomicroscopul și prin palpaţie, A 

Fig. 31. Pleoapele: structura ma- 
croscopică (după Adler): 
1 — ligamentul palpebra! extern: 


Fig. 30. Pleoapele (după Amsler- 
Bruckner): 


1 — sprîncenele; 2 — porțiunea supra- 

tarsală a pleoapei superioare;. 3 — 2 — septul orbitar; 3 — tarsul infe- 
sanțul orbito-palpebral; 4 — porțiu- rior; 4 — ligamentul palpebral in- 
nea tarsală a pleoapei superioare; tern; 5 — tarsul superior; 6 — muş- 
5 — cantul extern; 6 — limitele fun- chiul lui Müller; 7T — muşchiul ridi- 
durilor de sac conjunctivale; 7 — co-- cător al pleoapei superioare: 8 — glan- 
misura palpebrală externă; 8 — buza da lacrimală (porțiunea orbitară); 
posterioară a marginii palpebrale in- 9 —' glanda lacrimală (porţiunea pal- 
forioare; 9 — cilii pleoapei inferioa- pebrală). 

re: 10—11 — buza anterioară a mar- 

ginii palpebrale inferioare; 12 — şan- 

tul palpebral inferior; 14 — conjunc- 

tiva. bulbară; 16 —  cantul -intern; 

17 — earunculul lacrimal; 18 — plica 

semilunară. 


Fig, 32, Secţiune sagitală prin 
pleoapa superioară (după Sorsby): 
1 — grăsime orbitară; 2 — rldicăto- 
rul pleoapei superioare; 3 — glanda 
lacrimală accesorie (Krause); 4 — ar- 
eada vasculară periferică; 5 — glan- 
dele lui Wolfring; 6 — tarsul supe- 
rior; 7 — glande Melbnriins; 8 — fas- 
eiculul marginal al orbteularului (Rlo- 
lan); 9 — cili; 10 — glande Zeiss; 
11 — arcada Vasculară  marginală; 
12 — epiderma; 13 — mușchiul orbi- 
66 cular (porțiunea orbitară); 14 — sep- 
tul orbitar, 


Structura complicată a pleoapelor, vecinătatea lor cu faţa, legăturile 
jor vasculare cu orbita şi cu endocraniul, precum și faptul că sînt cele 
mai expuse noxelor din mediul extern, fac ca patologia pleoapelor să 
fie extrem de variată. 


Atecţiunile (anomaliile) congenitale 
ale pleoapelor 
Sînt afecţiuni care apar de la naștere şi se însoțesc adesea 
de anomalii ce interesează și alte segmente ale analizorului vi- 


zual. 


1. Colobomul palpebral 


Constă într-o lipsă de substanţă de formă triunghiulară, in- 
teresînd toate straturile pleoapelor, cu baza la nivelul marginii 
libere. Situat la nivelul treimii interne sau mijlocul pleoapei 
superioare, este uni- sau bilateral şi simetric. Coexistă deseori 
cu chisturi dermoide ale irisului sau anomalii ale sprincenelor 
(fig. 33). l 

Tratamentul este chirurgical. 


Fig. 33. Colobom congenital al Fig. 34. Epicant sau cută 
pleoapei superioare. mongolă. 


2, Epicantul (cuta mongolă) 


Este o cută verticală semilunară de piele cu concavitatea ex- 
ternă care acoperă unghiul intern al pleoapelor și carunculul 
lacrimal (fig. 34). : ' i 

E] este chirurgical. 


3. Ptoza palpebrală congenitală 

Se caracterizează prin căderea pleoapei superioare şi impo- 
sibilitatea de a o ridica prin acţiunea ridicătorului palpebral. 
Este uni- sau bilaterală 
(ig. 35, 36). 

n etiologia acestei afec- 
țiuni intervine: o insuficientă 
dezvoltare a nucleului ra- 
murii nervoase destinate ri- 
dicătorului pleoapei supe- 
rioare din oculomotorul 
comun, o hipoplazie a muş- 
chiului ridicător al pleoapei 
superioare sau inserţia ante- 
rioară vicioasă a acestuia. 

Tratamentul ei este exclu- 
siv chirurgical. 


Fig. 35. Ptoza congenitală mono- 
culară. 


Afecţiunile 
traumatice 
ale pleoapelor 


Dermatozele 
` pleoapelor 


Pielea pleoapelor poate îi 
afectată de numeroase der- 
matoze care, datorită struc- 
turii pleoapelor  (vasculari- 
zaţie bogată, derm cutanat 
; i o bit ae lax), capătă o fizionomie ca- 
68 Fig, 36, Ptoză congenitală bilaterală, racteristică. 


Afecţiunile inflamatorii ale pleoapelor 


1. Furunculul și abcesul pleoapelor 


Furunculul este mai frecvent întîlnit la nivelul pleoapei su- 
perioare. El prezintă toate caracterele unui furuncul din ori- 
care parte a organismului şi constituie un pericol pentru insta- 
larea unei tromboflebite a venelor oftalmice sau chiar flebita 
sinusului cavernos. 

Tratamentul constă în aplicarea de comprese calde: după co- 
lectare, incizie, eventual antibioterapie. 

Abcesul pleoapelor poate fi de natură stafilococică sau strep- 
tococică şi consecutiv unor plăgi sau escoriaţii palpebrale, 
flegmon orbitar sau sinuzită supurată, gratajul unei eczeme sau 
impetigoul. 

Tratamentul constă în incizia și drenajul său pe lîngă admi- 
nistrarea de antibiotice. 


. 


2. Cărbunele pleoapelor (pustula malignă) 


Boala este cauzată de bacilul sau bacteridia cărbunoasă, 
întîlnindu-se îndeosebi la persoanele. în contact cu unele ani- 
male domestice sau cu pieile AA 
acestora (fig. 37). Ps 

Pustula malignă palpebrală 
apare în cursul unei stări gene- 
rale alterate sub forma unei le- 
ziuni papuloveziculoase care se . 
rupe dezvoltîndu-se o ulcerațiey 
cu fond negru hemoragic care 
se întinde repede, devenind o 
adevărată  escară.  Pleoapele 
sint edemaţiate, adenopatia re- 
gională este prezentă, 

După ce starea generală a 
bolnavului se amendează, esca- 
rele se circumscriu și se elimi- Sa N 
nă, după care se instalează fa- pig, 37, Pustulă malignă palpe- 
za de cicatrizare, care detor- brală. 

mează pleoapele, ectropionîndu-le și lăsînd uneori globul ocu- 
lar descoperit. l 

Tratament. Oculistul tratează urmările bolii, deformările ci- 
catriceale ale pleoapelor, prin blefaroplastii. 


3. Infecții virotice ale pleoapelor 


Zona oftalmică se manifestă prin apariţia unor placarde eri- 
tematoase pe teritoriul primei ramuri a trigemenului, de obicei 
în cursul unei alterări a stării generale, manifestată prin febră 
moderată, cefalee, frison. Pe acest placard apar după 2—3 zile 
vezicule pline cu un lichid de culoare galbenă la început, care 
în zilele următoare se tulbură. Apariţia lor coincide cu dureri 
violente frontale și senzaţie de arsură. Eflorescenţele cutanate 
se cantonează strict pe teritoriul ramurilor nervului oitalmic, 
nedepășind linia mediană. Ele se usucă în cîteva zile, apoi cad 
lăsînd în locul lor cicatrice ușor deprimate şi pigmentate. 

Afecţiunea palpebrală se însoţeşte uneori de coafectarea cor- 
neei, irisului, sclerei şi nervului optic. 

Boala este datorită unui virus -filtrant neurodermotrop care 
afectează: ganglionul lui Gasser sau nervul oftalmic şi simpa- 
ticul. ; 

Tratamentul bolii constă în antibiotice: cloramfenicolul, tetra- 
ciclina etc. Vitaminoterapie (B4, B2), autohemoterapie etc. 

Local se aplică pulbere de talc și oxid de zinc, pulbere de 
sulfatiazol. 


Bolile marginilor libere 
ale pleoapelor 


1, Blefaritele 


Sînt inflamații ale marginilor libere palpebrale, interesînd 
pielea și conjunctiva, la nivelul joncţiunii lor, precum şi foli- 
-culul pilos împreună cu glandele care îi sînt anexate. Au de 
obicei o evoluţie subacută sau cronică, recidiveazădes şi se pot 

complica cu leziuni comeene sau conjunctivale,. Se. întîlnesc 
trei forme clinice de blefarită: blefarita critematoasă, scua- 
moasă şi ulceroasă. 

a. Blefarita eritematousă se caracterizează printr-o hiperemie 
şi uşor edem al marginilor libere palpebrale. Se întilnește la 
indivizii albinotici, blonzi, debili, cu ametropii necorectate, în- 
deosebi hipermetropii şi astigmatisme. Hiperemia se accentu- 
ează după nopţi de insomnie, eforturi oculare prelungite, statul 
într-o atmosferă încărcată de praf sau fum. Simptomele subiec- 
tive sînt. reduse la mîncărimi, usturimi sau senzaţii de arsură. 

b. Blefarita scuamoasă sau seboreică. Se manifestă printr-o 
înroşire a marginilor libere palpebrale, care sînt acoperite cu 
nişte pelicule. sau scuame asemănătoare cu mătreaţa. După 
îndepărtarea scuamelor, care se refac repede, pielea regiunii 
rămîne roşie, iritată. Scuamele sînt constituite din secreția soli- 
dificată a glandelor anexe foliculului pilos și a glandelor lui 
Meibomius, blefarita scuamoasă nefiind altceva decit o sebo- 
ree a marginilor libere palpebrale, coexistînd cu o seboree a 
feţei şi a pielei păroase a capului. Pe fondul congestiv al bolii 
se pot dezvolta agenţi microbieni care să ducă la infecția foli- 
culului pilos şi a glandelor. 

c. Blefarita ulceroasă este de fapt o foliculită ciliară stafilo- 
cocică care poate avea un aspect sicozic atunci cînd infecția in- 
teresează exclusiv foliculi piloşi, sau acneic cînd infecția prinde 
întîi glandele anexe ale foliculilor şi apoi se propagă la acesta. 
Boala se poate dezvolta și pe fondul unei blefarite eritematoase 
sau scuamoase și se manifestă prin apariția unor microabcese 
centrate de cili. Dacă se smulge cilul, se scurge din foliculul 
pilos o picătură de puroi. Pustulele care înglobează cilii se 
deschid și spontan, se transformă în cruste galbene-brune, care 
sint foarte aderente. Dacă îndepărtăm aceste cruste, cilii înglo- 
baţi în ele se smulg, iar în locul lor rămîn ulceraţii cu mar- 
gini roşii sîngerînde. Ulceraţiile se cicatrizează, dar cilii nu se 
mai refac, din cauza distrugerii foliculului pilos. De obicei 
boala se găseşte pe aceeași pleoapă, în diferite stadii de evolu- 
ție. Din cauza cicatricelor rezultate, cilii rămași îşi pot schimba 
orientarea deviind înspre globul ocular, producînd trichiaza. 
În această poziţie ei produc, pe lîngă senzaţia de corp străin, 
„nțepături şi eroziuni corneene, ulcer cornean, panus corneân. 
„ Simptomatologia subiectivă în blefarita ulceroasă este peni- 
bilă: senzaţia de înțepătură, usturime, mîncărime, 

Blefarita ulceroasă se complică adesea cu conjunctivita și cu 
keratita micropunctată superficială, 

Etiologia. Cauzele blefaritelor sînt foarte numeroase și variate. 

Cauzele generale: stări constituţionale; avitaminozele; insu- 
ficienţele hepatorenale; intoxicaţiile alimentare; tulburările 
endocrine; maladiile infecțioase eruptive etc. Între factorii pre- 
dispozanţi, un rol primordial îl au reacţiile alergice și, după 
unii, infecțiile căilor respiratorii. 

Cauzele locale acţionează fie direct: iritaţii mecanice (pro- 
fesionale): praf, fum; iritaţii fizico-chimice: căldura, frigul, di- 
ferite radiaţii; substanţe chimice între care o serie de medica- 
mente sau cosmetice; fie reflex, ca viciile de refracție. 

Cauzele infecțioase intervin îndeosebi în producerea blefa- 
ritelor ulceroase și scuamoase. Se pare că stafilococul are rolul 
cel mai important în producerea blefaritelor ulceroase. 

Profilaxia. În geneza blefaritelor intervenind o serie de fac- 
tori ai mediului extern, măsurile profilactice, îndeosebi la locul 
de muncă, au o importanţă tot aşa de mare ca și cele terapeu- 
tice. Se vor exclude radiaţiile nocive, pulberile, fumul, vaporii 
substanțelor volatile. Se vor purta ochelari protectori și corec- 
tori ai eventualelor vicii de refracție, se va introduce luminaj 
raţional la locul: de muncă. 

Tratamentul local propriu-zis variază cu tipul de blefarită. În 


blefaritele eritematoase, pe lîngă suprimarea cauzelor externe. 


de iritaţie, se vor administra coliruri astringente cu rezorcină 
0,35/, şi comprese cu borat de sodiu. 

În blefarita seuamoasă se vor îndepărta scuamele prin solu- 
ţie de borat'de sodiu. După îndepărtarea scuamelor se aplică 
pomezi cu ihtiol 107 sau oxid galben de mercur 2—3%4, corti- 
zon 20/. 

În blefarita ulceroasă se vor îndepărta crustele prin com- 
prese cu tanin, soluție de argint nitric 1/3000—4000, sau apă 
călduţă, după care se va aplica medicaţia locală, constînd în 
atingere cu soluţie de nitrat de argint 2%; alifii cu antibiotice 
penaa cloramfenicolul), oxid galben de mercur 1—30. 
nainte de aplicarea medicației locale e bine să facem epilația 
cililor ai căror foliculi au fost infectați. i 


Tratamentul general în bletarite constă în toniticarea şi de- i 


sensibilizarea organismului şi administrarea de vaccinuri şi 
anatoxine (bletarita ulceroasă), vitaminoterapia A şi Ba, calciu, 
antihistaminice, autohemoterapie. 

2. Orgeletul extern (ulciorul) 


Este o inflamație acută a glandelor pilosebacee a lui Zeiss 
de natură stafilococică, care apare izolat sau complică o ble- 
farită. 

Se manifestă printr-o senzaţie de jenă și durere la nivelul 
pleoapei care se tumefiază, se înroşeşte; conjunctiva se infla- 
mează de asemenea. După 1—2 zile în mijlocul tumefacţiei, în 
apropierea marginii libere a pleoapei, apare un punct galben 
care crește repede, transformîndu-se într-o pustulă care se 
sparge, lăsînd să se evacueze un puroi galben cremos. Ganglio- 
nii parotidieni sînt dureroşi. După evacuarea puroiului, durerea 
încetează, edemul palpebral se retrage, iar ulceraţia se cicatri- 
zează. Uneori în continuare, alţi foliculi piloşi se infectează 
apărînd serii întregi de orgelete, constituind o adevărată hor- 
deoloză. 

Tratament. Se vor aplica comprese umede calde, pentru a 
grăbi evoluţia şi colectarea, sau comprese reci, pentru a face 
să regreseze inflamaţia. Se vor instila soluţii antiseptice (argi- 
rol 10%, colargol 3%/, sulfacetamidă 200%) în sacul conjunc- 
tival. Se poate favoriza, atunci cînd puroiul este colectat, eva- 
cuarea mai rapidă a acestuia prin epilarea cilului la nivelul 
foliculului afectat. În nici un caz nu se va evacua puroiul prin 
presiune. În caz de hordeoloză se poate utiliza anatoxina sau 
vaccinarea antistafilococică. 


Afecţiunile tarsurilor 
și glandelor tarsale 


1. Orgeletul intern 


Este o inflamație supurativă stafilococică a glandelor lui 
Meibomius. Are o simptomatologie asemănătoare cu a orgele- 
tului extern, însă mai alarmantă, abcesul format avînd tendinţa 
să se deschidă transconjunctival. Tratamentul este identic cu al 
orgeletului extern. 

2. Șalazionul (chalazionul) 


Este o inflamație cronică granulativă a glandelor lui Mei- 
bomius.. El se dezvoltă uneori după un orgelet intern, dar de 
cele mai multe ori evoluează de la început fără nici un semn 
de inflamație. Se manifestă, la început, sub forma unui nodul 
cît un bob de cînepă, care crește treptat, atingind uneori di- 
mensiunile unei alune. El proemină fie spre conjunctivă, pe 
care o subţiază, fie spre piele, care se mișcă liberă deasupra 
lui, fără să-și modifice culoarea sau structura. 

Şalazionul se poate dezvolta succesiv sau simultan în -mai 
multe glande, realizînd starea numită șalazioză. 

Diagnosticul este uşor de făcut. Trebuie avut în vedere că 
epiteliomul palpebral (glandular) poate fi, la început, contun- 
dat cu șalazionul. 

Tratamentul este exclusiv chirurgical și constă în extirpare. 


Tulburările de motilitate ale pleoapelor 


Sînt tulburări legate de leziuni ale aparatului motor al ple- 
oapelor (ridicător: inervat de oculomotor comun, orbicular; 


inervat de facial). 


1. Tulburări ale ridicătorului pleoapei superioare 


Paralizia ridicătorului pleoapei superioare realizează: , 
Ptoza paralitică. Pleoapa superioară este căzută acoperind 


corneea, pielea pleoapei apare netedă, iar șanțul orbitopalpe- 
bral șters; de obicei este unilaterală. Poate fi izolată sau asociată 


cu afectarea altor muşchi inervaţi de oculomotorul comuri (pa- 
ralizia drepţilor interni, superiori şi inferiori, şi a oblicului 
mic, midriaza paralitică, paralizia acomodaţiei), sau poate face 
parte din sindroame neurologice complexe. 
Diagnosticul diferenţial trebuie făcut cu pseudoptozele care 
survin în afecţiuni ca trahomul, tumorile palpebrale, tarsitele 
sau atrofia globului ocular. : 
Paralizia oculomotorului comun poate fi provocată de cauze 
orbitare (traumatisme, afecțiuni sinusale, tumori), bazilare (tu- 

mori ale bazei, leziuni vasculare interesînd carotida sau sinusul 
cavernos, sifilisul), sau centrale (encefalitele, scleroza în plăci, 
tetanos, botulism). i 

Tratamentul este medicamentos şi chirurgical. Cel medica- 
mentos este etiologic. Tratamentul chirurgical se aplică în ptoza 
izolată atunci cînd se consideră că paralizia este definitivă 
(6—12 luni după apariţia ei). El constă în scurtarea ridicătoru- 
lui pleoapei superioare. 


2. Tulburări ale orbicularului pleoapelor 


Constau în exagerarea contracţiilor mușchiului sau, dimpo- 
trivă, în insuficienţa lui, ori chiar impotenţa lui funcţională 
totală. - 


a. Blefarospasmul 


Este contracția spastică, exagerată, întrecînd nevoile fiziolo- 
gice ale orbicularului pleoapelor. El poate fi izolat sau să facă 


_parte dintr-un sindrom mai vast, contracţiile interesînd întreg 


teritoriul inervat de facial. 
Din punct de vedere al fiziopatologiei se disting: 
— blefarospasmul reflex; 
— blefarospasmul produs prin excitarea facialului. 
Blefarospasmul reflex propriu-zis se datoreşte iritaţiilor ra- 
murilor senzitive ale trigemenului, care se transmit nucleului 
facialului. Cauzele oculare ale iritaţiei trigeminale provoca- 
toare de spasm sînt: afecțiunile inflamatorii şi traumatice pal- 
pebroconjunctivale şi corneene. Cele extraoculare: afecţiuni 
dentare, O.R.L., paraziți intestinali etc. Această formă a ble- 
farospasmului dispare o dată cu vindecarea afecțiunii cauzale. 
Blefarospasmul consecutiv iritaţiei facialului poate fi de ori- 
gine centrală (afecțiuni interesînd frontala ascendentă), nu- 
cleară (aşa-numitul hemispasm facial esențial) şi de origine 
periferică (plăgi ale feţei, faza de vindecare a paraliziei faciale). 
. Tratament, li plefarospasmul reflex se va face tratamentul 
afecțiunii cauzale oculare sau extraoculare, În unele cazuri se 
aplică tratamente paleative ca novocainizarea sau alcoolizarea 


“(alcool 60%) orbicularului, alcoolizarea facialului în gaura sti- 


Jomastoidiană etc. 

b. Paralizia orbicularului (lagoftalmia paralitică) 


Este consecutivă paraliziei facialului și se manifestă prin apa- 
riţia lagoftalmiei sau prin ocluzia incompletă a pleoapelor. 
Pleoapa inferioară lipsită de tonusul orbicularului se îndepăr- 
tează de globul ocular, lacrimile se acumulează în sacul lacri- 
mal şi favorizează această îndepărtare care se însoţeşte de 
eversiunea punctului lacrimal inferior şi de epiforă. Uneori epi- 
fora este simptomul iniţial al paraliziei faciale. 

Din cauza insuficientei ocluzii palpebrale, corneea se usucă 
şi se ulcerează, realizindu-se keratita lagoftalmică. 

Paralizia facială în cauză este de obicei periferică. 

Tratament. Se face tratamentul etiologic al paraliziei faciale. 
Pentru a evita apariţia keratitei lagoftalmice se va face ble- 
farorafia (sutura parţială sau totală a marginilor libere palpe- 
brale între ele). 


Deviaţiile pleoapelor 


1, Entropionul 


Se caracterizează prin răsfrîngerea înăuntru a marginii pal- 
pebrale, cilii fiind orientaţi către conjunctiva bulbară şi cor- 
nee, pe care le irită în permanenţă. Entropionul este de două 
feluri: spastic și cicatriceal. 

a. Entropionul spastic interesează de obicei pleoapa infe- 
rioară şi se întîlneşte mai des la bătrîni, fiind consecutiv con- 
tracţiei spasmodice a mușchiului lui Riolan, în cursul unor 
conjunctivite cronice sau după pansamente prelungite. Apare 
şi la copii în cursul inflamaţiilor conjunctivale. 

La început entropionul este intermitent. Cu timpul devine 
permanent. 

Tratamentul constă, în primul rînd, în suprimarea cauzelor 
locale: pansament, inflamații palpebroconjunctivale sau cor- 
neene. Se poate practica novocainizarea sau alcoolizarea orbi- 
cularului, 

Uneori sînt necesare intervenţii chirurgicale, 

b. Entropionul cicatriceal. Este produs printr-o scurtare a 
foiţei conjunctivale a pleoapei, cauzată de obicei de afecţiuni 

inflamatorii tarsoconjunctivale care se termină cu retractţii ci- 
catriceale, ca: trahomul, pemfigusul, conjunctivita difterică. 
Entropionul cicatriceal se mai poate instala și după arsuri chi- 
mice sau fizice ori alte traumatisme conjunctivale. 

Tratamentul entropionului cicatriceal este exclusiv chirur- 
gical. 


2. Ectropionul 


Constă în răsfrîngerea în afară a marginilor ciliare ale pleoa- 
pelor, în așa fel încît conjunctivele tarsale sînt mai mult sau 
mai puțin expuse aerului. Există mai multe categorii de ectro- 

ion: 

i: a) ectropionul paralitic care însoţeşte paralizia facială; 

b) ectropionul senil interesează pleoapa inferioară și se dato- 
rează relaxării tuturor ţesuturilor palpebrale, și prin aceasta, a 
lungirii pleoapei care are astfel tendinţa să se îndepărteze de 
glob (fig. 38); 

c) ectropionul cicatriceal apăre după afecţiuni palpebrale ca- 
re se soldează. cu mari pierderi de piele și cicatrice retractile 
(arsuri, traumatisme, herpes al feţei, osteoperiostite fistulizate 
ale marginilor orbitare, sifilitice, tuberculoase sau stafilococice, 
pustula malignă etc.) (fig. 39). 

Dacă retracţia cicatriceală este mare, globul ocular rămîne 
descoperit şi se poate instala keratita lagoftalmică. 

Tratamentul ectropionului cicatriceal este chirurgical şi con- 
stă în blefaroplastie. 

Fig. 39. Ectropion cicatriceal bila- 


Fig. 38, Ectropion senil bilateral. 
teral, 

Tumorile pleoapelor 


Tumorile pleoapelor, benigne sau maligne, se dezvoltă din 
piele, conjunctivă, glande, ţesut vascular şi nervos. 

Tumorile benigne mai frecvent întâlnite sînt: : 

Dermoidul pleoapelor se localizează mai ales în apropierea 
marginii superotemporale a orbitei. 

Hemangiomul sub forma de angiom simplu sau cavernos se 
întilneşte destul de frecvent la pleoape. În sindromul Sturge- 
Weber angiomul palpebral este unilateral şi se însoţeşte de 
angiom coroidian, glaucom și angiom maningeal, uneori calci- 


fiat. 

Tumorile maligne palpebrale sînt: epiteliomul, melanomul 
şi sarcomul. 

Epiteliomul pleoapelor. este tumoarea palpebrală cea mai 
frecvent întâlnită. Se localizează mai des la pleoapa inferioară 
şi comisuri (fig. 40). Epiteliomul cutanat se prezintă inițial ca 
un nodul brun-cenușiu, așezat de obicei în apropierea marginii 
libere palpebrale. Lîngă el apar alţi noduli similari şi confluînd 
formează a proeminenţă cu margini neregulate cu suprafața 
muriformă, cu baza care nu depăşeşte dermul. într-o fază mai 
avansată suprafața se ulcerează și se acoperă cu cruste galbene 
murdare, la îndepărtarea cărora rămîne o suprafață sîngerîndă. 
Această formă ulceroasă evoluează încet. În unele cazuri o ex- 
tremitate a ulcerației se cicatrizează, pe cînd cealaltă progre- 


sează. 


Fig. 41. Epiteliom vegetant al- 
pleoapei interioare. 


Fig, 40. Epiteliom exulcerat al 
pleoapei interioare, 


` 

Există şi o formă vegetantă a epiteliomului palpebral cu un 
aspect conopidiform, proeminent care sîngerează foarte uşor 
(fig. 41). 

Epiteliomul cutanat al pleoapelor este indolor și nu invadează 
ganglionii regionali decît cu totul excepțional în stadiile foarte 
înaintate ale bolii. În aceste stadii, după ce a distrus o mare 
parte a pleoapelor, el pătrunde în orbită și sinusuri. 

Din punct de vedere anatomopatologic epiteliomul cutanat 
al pleoapelor este de cele mai multe ori bazocelular, mai rar 
spinocelular. 

Epitelioamele glandulare ale pleoapelor sînt rare. Aspectul 
lor clinic nu este caracteristic. În stadiul lor iniţial, pot fi 
confundate cu șalazionul. Dau metastaze în stadiu relativ pre- 
coce. 

Tratamentul tumorilor palpebrale este, în primul rînd, chi- 
rurgical și constă în exereza lor urmată de blefaroplastii. Cînd 
tumoarea a pătruns în orbită se face exenteraţia acesteia. 

În formele incipiente se obţin bune rezultate și prin radio- 
terapie. 

Capitolul VII 
PATOLOGIA CONJUNCTIVEI 


Generalităţi. Conjunctiva este o membrană mucoasă care tapisează 
faţa posterioară a pleoapelor reflectîndu-se pe globul ocular. 

Ea formează un sac deschis înainte, la nivelul fantei palpebrale. 

Din punct de vedere topografic distingem: 

1. Conjunctiva palpebrală aderentă de pleoape, prezentînd numeroase 
papile este acoperite cu un strat de epiteliu cilindric stratificat. ati 

2. Conjunctiva bulbară avînd un derm lax este acoperită de un epi- 
teliu stratificat pavimentos. ES 

3. Fornixurile fac tranziția între cele două părți ale conjunctivei. 

Carunculul lacrimal este o proeminență cărnoasă situată în cantul in- 
tern şi prevăzută cu 10—15 foliculi piloşi. 

Plica semilunară este o cută de conjunctivă situată în afara carun: 
culului. 

Examenul conjunctivei se face prin inspecția cu lupa sau biomicrosco- 
pul. Pentru a o explora în întregime este necesară räsfrîngerea pleoa- 
pelor. 

Bolile conjunctivei reprezintă aproximativ 40%% din afecțiunile oculare. 
Imensa lor majoritate o constituie inflamaţiile cunoscute sub numele 
de conjunctivite. Mare parte dintre acestea sînt contagioase şi uneori 


afectează mari colectivităţi. 


Inflamaţiile conjunctivei (conjunctivitele) 


Prin situaţia sa, conjunctiva este expusă acţiunii numeroşilor 
agenţi patogeni externi. ; 

Simptomatologia generală a conjunctivelor cuprinde: modi- 
ficări de culoare, modificări de- relief, modificări ale secreției 


conjunctivale. 
Modificările de culoare BSS o 
Congestia conjunctivală poate fi superficială sau profundă, 


în sector sau generalizată, fiecare formă avînd semnificația €l 


clinică. 

„a. Congestia superficială interesează numai vasele superfi- 
ciale ale conjunctivei. Ele se văd îngroșate, sinuoase, de cu- 
loare roșie-cărămizie ce se accentuează înspre periferia con- 
junctivei bulbare, respectînd zona perilimbică. Congestia su- 
perficială este tipică pentru afecțiunile conjunctivale. 

b, Congestia profundă a conjunctivei este legată de infla- 
maţii ale corneei, irisului și corpului ciliar. Ea este consecutivă 
propagării congestiei vaselor iriene şi ciliare la conjunctivă, 
prin intermediul anastomozelor care există între vasele con- 
junetivale şi cele ciliare la nivelul zonei retrolimbale şi 
este limitată în această zonă. În formele grave ale afecțiuni- 
lor polului anterior, cele două forme de congestie menționate 
pot coexista. 

Hemoragia subconjunctivală. Se traduce prin pete de culoare 
roşie vie, de formă şi dimensiuni variate, situate în orice parte 
a conjunctivei, dar avînd predilecție pentru conjunctiva bul- 
bară. : 

Conjunctiva este colorată în galben în icter. 

Modificările de relief i 

a. Edemul conjunctivei se manifestă prin îngroşarea şi tul- 
 burarea conjunctivei care împiedică vederea desenului glande- 
lor lui Meibomius. La nivelul conjunctivei pulbare edemul 
exagerat realizează o proeminenţă care bombează între ple- 
cape, cunoscută sub numele de chemozis. 

b. Modificările reliefului conjunctivei pot fi consecința unor 
neoformaţii (foliculi), hipertrofiei papilelor dermului conjunc- 
tival sau unor ulcerații. 

Secreţia conjunctivală 

Secreţia conjunctivală 
tiv. Ea poate fi seroasă, 
rulentă, după intensitat: 
togen. 


Etiologia conjunctivitelor nani f | 
În declanșarea unor conjunctivite intervin mai multe cauze, 


între care de obicei una are rol dominant. Ele sînt exogene şi 
endogene şi se pot încadra în trei grupe mari: 
— cauze traumatice (mecanice, fizice, chimice); 
— cauze infecțioase: a) bacterii, 
b) virusuri, 
c) fungi; 


anormală variază cantitativ şi calita- 
serofibrinoasă, seropurulentă sau pu- 
ea inflamației şi felul agentului pa- 


— cauze alergice. 


6 — Oftalmologie 

N. Zolog Clasificarea conjunctivitelor 


„Marea majoritate a conjunctivitelor are o etiologie infecțioasă 
bine cunoscută azi. Dacă totuși clasificarea pe care o adoptă n 
este anatomoclinică aceasta se justifică prin faptul că ii asi 
agenţi diferiţi realizează același tablou clinic sau aceiasi geni 
produc entități clinice diferite. iii 


1. Conjunctivitele catarale 


a. Conjunctivita catarală acută. Este o inflamație acută, 
contagioasă conjunctivală, putînd fi provocată de agenți dife- 
riţi care pot adăuga tabloului general al bolii unele caracteris- 
tici revelatoare. 

Apare la indivizi izolaţi sau sub formă de adevărate epidemii 
în diferite colectivități (şcoli, creșe, șantiere, internate, fa- 
brici). Are predilecție pentru copii, dar nu cruţă nici pe adulți. 

Simptomatologie. Semne subiective. Boala debutează după o 
perioadă de incubație de 2—3 zile, relativ brusc, cu senzaţie 
de corpi străini, usturime, mîncărimi la nivelul ochiului. Foto- 
fobia poate fi, în unele cazuri, penibilă. l 

Semne obiective. Conjunctivele palpebrale şi fundurile de sac 
conjunctivale se 'congestionează, colorîndu-se în roșu strălu- 
citor. Marginile libere palpebrale se 'hiperemiază. Congestiei 
conjunctivale i se adaugă repede edemul ‘conjunctival mai ac- 
centuat la nivelul fornixurilor, dar care poate prinde şi con- 
junctiva bulbară. Ska 
„! Secreţia conjunctivală la început este discretă şi are un ca- 
racter mucos, producînd aglutinarea cililor. Mai tîrziu, secre- 
ţia conjunctivală este foarte abundentă şi are un aspect mu- 
copurulent, filant, ceea ce poate da impresia unei conjunctivite 


purulente. 

Afecţiunea este de obicei bil 
tează unilateral, coafectarea celui de- 
foarte curînd. l i 3 a 

Evoluție. Boala evoluează în 8—16 zile; simptomele se g 
nuează rapid, dispărînd orice semn de inflamație. Unele i 
me durează săptămîni de-a rîndul, transformîndu-se în co 
junctivite catarale cronice, | instala infiltrati corneene 


Complicaţii. În cursul bolii se po i è 
82 subepiteliale punctiforme, situate în apropierea limbului scle 


aterală, chiar dacă boala debu- 
al doilea ochi se face 

rocorneean. Ele se pot ulcera, realizînd un ulcer marginal, tot- 
aeauna superficial şi care se vindecă de obicei fără urme, 

Etiologie, patogenie și forme clinice. După natura agentului 
cauzal, boala poate fi produsă de: 

— Bacilul lui Koch-Weeks, specific conjunctivei umane. 
Contagiunea se face fie prin contact, direct, fie mai ales prin 
intermediul obiectelor infectate. Simptomatologia produsă de 
bacilul Koch-Weeks este cea descrisă mai sus. 

— Bacilul lui Pfeiffer. O coriză marcată alături de alte 
semne de gripă însoțește simptomele oculare. 

— Diplobacilul lui Morax-Axenfeld produce o conjunctivită 
subacută, în care simptomele sînt mai atenuate. Caracteristic 
pentru această formă de conjunctivită este eritemul marginilor 
` libere palpebrale în apropierea canturilor, de unde şi numele 
de conjunetivită unghiulară. 

— Pneumococul, stafilococul şi streptococul produc conjunc- 
tivite acute mucopurulente. 

Un loc important în pregătirea terenului pentru declanşa- 
rea conjunctivitelor catarale îl joacă iritaţiile fizico-chimice 
din mediul extern. 

Profilaxie. Dată fiind contagiozitatea marcată a unor forme 
de conjunctivită catarală se impun pentru profilaxia lor măsuri 
de igienă individuală și colectivă. 

Tratamentul urmăreşte atenuarea sau suprimarea simptome- 
lor subiective ale bolii şi distrugerea agenţilor patogeni. 

Utilizarea antibioticelor şi a sulfamidelor a scurtat evoluţia 
bolii și a ameliorat considerabil rezultatele terapeutice. Prin- 
cipial, în conjuntivitele produse de bacilul Koch-Weeks şi ba- 
cilul Pfeiffer se vor utiliza streptomicina şi antibiotice cu spec- 
trul larg ca tetraciclina, aureomicina, eritromicina, cloramfeni- 
colul, în aplicaţii locale și generale. În conjunctivitele statilo- 
cocice penicilina, sulfamidele sub formă de coliruri (suliacet- 
amidă 2000) și pomezi, care se aplică de obicei seara. Dintre 
medicamentele mai vechi a căror eficacitate a fost verificată, 
amintim instilațiile cu nitrat de argint 10/o, colargol 3%, argi- 
rolul 100/9 ete. Sulfatul de zinc, în soluţie 0,50%, se recomandă 
în tratamentul cotijunctivitelor produse de diplococul Morax- 
Axenfeld. Pansamentul va fi întotdeauna proscris, deoarece el 
creează dn mediu favorabil pentru exacerbarea virulenței 
microbilor. 

6* 

b. Conjunctivita catarală cronică. Este o inflamație catarală 
cronică cu o simptomatologie obiectivă moderată, constînd în- 
tr-o hiperemie a conjunctivei palpebrale, care ia un aspect cati- 
felat. Cu timpul, conjunctiva se îngroașă. Secreţia conjuncti- 
vală nu este decît foarte puţin modificată, în sensul că de- 
vine ceva mai consistentă, putind produce aglutinarea pleoape- 
lor dimineața. Această secreție poate provoca uneori escoria- 
ţiuni ale pielei pleoapelor care se pot transforma în adevărate 
eczeme palpebrale sau dermite unghiulare. Alteraţiile pielei 
regiunii pot duce la un ectropion al pleoapei inferioare (ectro- 
pion cataral), care se accentuează mereu prin acţiunea greu- 
tăţii lacrimilor adunate în sacul lacrimal, care nu mai pot 
ajunge în nas, din cauza eversiunii punctului lacrimal. 

în formele uşoare ale conjunctivitei catarale cronice, singura 
modificare constă într-o hiperemie a conjunctivei tarsale şi o 
secreție infimă conjunctivală care se face simțită mai ales 
dimineaţa. În toate formele de conjunctivită cronică se pot 
instala infiltrate şi ulceraţii corneene. Simptomele subiective 
constau în mîncărimi, arsuri, serizăţie de corpi străini. 

Etiologie. O bună parte a conjunctivitelor catarale cronice 
sînt stări reziduale după conjunctivite. catarale acute şi în- 
deosebi cele produse de diplobacilul lui Morax-Axenfeld. În- 
tr-un procent apreciabil al conjunctivitelor catarale cronice nu 
se poate pune în evidenţă o etiologie microbiană. În aceste 
cazuri intervin, în producerea bolii, agenți fizici și chimici ca 
praful sau fumul, din unele medii de muncă. Aceste categorii 
de conjunctivite pot fi privite drept boli profesionale. Blefari- 
tele cronice şi epifora pot întreţine, de asemenea, conjunctivi- 


tele cronice. 

În afară de cauzele locale în producerea conjun 
tarale cronice pot interveni și cauze generale, 
gastro-intestinale, hepatice, endocrine. i 

Tratament. Pentru conjunctivitele produse de diplobacili 
medicaţia aproape specifică este sulfatul de zinc 20% şi rezor- 
cină 30/0. Cînd există secreție mai abundentă se poate utiliza 
nitratul de argint 1°% în instalaţii o dată pe zi, dimineaţa. 
Tratamentul trebuie. să fie administrat vreme îndelungată. 
Se vor corecta viciile de refracție. , 
în întreprinderi se vor ameliora condiţiile de lucru prin lu- 


minat adecvat și îndepărtarea impurităților din atmosferă. 


ctivitelor ca- 
ca tulburări 

2. Conjunctivitele purulente 


a. Conjunctivita gonococică 


Este inflamaţia acută purulentă a conjunctivei, datorită gonv- 
cocului lui Neisse; Eâ are două forme bine individualizate: 

— conjunctivita gonococică a nounăscuţilor; . 

— conjunctivita gonococică a copilului și a adultului. 

Infecția este exogenă în marea majoritate a cazurilor. În 
mod excepțional, la adult se poate produce și o conjunetivită 
gonococică metastatică. 

— Conjunctiviia gonococică a nounăscuţilor apare în pri- 
mele 2—4 zile după naștere. Este de obicei bilaterală. 

Simptomatologie. După o perioadă de incubație de 2—4 zile 
se instalează fenomenele clinice care decurg în trei faze: faza 
de infiltraţie, faza de pioree, faza de regresiune. 

În faza de infiltraţie conjunctivele şi pleoapele sînt conges- 
tionate și edemaţiate, secreție conjunctivală mai consistentă. 

Faza de pioree se instalează după 2—4 zile de la debutul 
bolii. Ceea ce domină tabloul clinic în această fază este secre- 
ţia conjunctivală purulentă, foarte abundentă în care mișună 
gonococi intra- şi extracelulari. La sfîrșitul acestui stadiu, ede- 
mul palpebral cedează în parte, secreția se modifică devenind 
mucopurulentă și este mai redusă cantitativ. Această fază dura 
cam două săptămîni înaintea erei antibioticelor, ` 

Faza de regresiune se caracterizează prin atenuarea marcată 
a fenomenelor-reacționale, prin dispariția fenomenelor clinice 
şi a gonococilor din secreția conjunctivală. 


Ulcerul corneean este cea mai redutabilă complicație. El ur- 
mează unei infiltrații corneene care se. ulcerează, ducînd în 
cazuri grave la perforaţii corneene. D 

După cicatrizarea leziunilor corneene se produce un leucom 
cornecan aderent. Uneori infecția gonococică prin ierti 
corneeană perforantă ARSA, intregul glob ocular, producîn 
un adevărat flegmon al globului ocular. k k 

„ Patogenie, ocularea agentului patogen al bolii se ia 
timpul străbaterii de către făt a tilierei pelvigenitale we ne 
infectate, Există şi posibilitatea infectării înaintea paperii in 
cazul ruperii precoce a membranelor, sau după naştere, pri 
intermediul obiectelor contaminate, 


Patologia 
conjunctivel 


85 


(E: Scanned with OKEN Scanner 


N. Zolog 


86 


— Conjunctivita gonococică a copilului și adultului se mani- 
festă prin aceeaşi simptomatologie alarmantă ca şi a nounăs- 
cutului. Ea este de cele mai multe ori unilaterală. Fenomenele 
reacţionale sînt mai intense, iar complicațiile corneene sînt 
mai precoce şi mai grave decit la nounăscuţi. Contagiunea se 
face de obicei prin transportul microbului de la organele geni- 
tale la ochi, prin intermediul degetelor infectate. La copil in- 
fecţia se face prin intermediul obiectelor infectate. 

Profilaxie. Conjunctivita blenoragică este o boală care poate 
fi cu certitudine evitată dacă se iau măsuri elementare de pro- 
filaxie. În cazul nounăscutului, dacă în timpul sarcinii vulvo- 
vaginita gonococică a mamei a fost vindecată, se evită boala. 
Măsura profilactică intrată în uz pretutindeni este instilarea 
imediat după naştere în sacul conjunctival al nounăscutului, 
a unei soluţii de nitrat de argint 10 (metoda Crede); la adult 
şi copil, profilaxia conjunctivitei blenoragice reclamă trata- 
mentul afecțiunii gonococice uretrale sau vulvovaginale. 

Tratamentul propriu-zis constă azi în aplicarea locală şi gene- 
rală a antibioticelor. Penicilinoterapia este eficientă. Local se 
administrează în instilaţii o soluție de 10.000 U/1 ml..Instila- 
tiile se fac în fiecare minut timp de 30 minuie, apoi de 
şase ori la interval de 5 minute şi apoi tot de atîtea ori la 
interval de o oră și două ore, continuîndu-se în acest ritm pînă 
la dispariţia simptomelor. 


b. Conjunctivite purulente negonococice 


Conjunctivita cu incluzii a nounăscutului se prezintă cu 
simptomatologia unei forme uşoare de conjunctivită gonoco- 
cică, debutind de obicei în.a doua săptămînă de la naştere. 
În secreția conjunctivală a bolnavilor nu se găseşte niciodată 
gonococul, ci incluzii asemănătoare cu cele din trahom. 

Complicaţiile corneene caracteristice conjunctivitei gonoco- 
cice sînt cu totul excepţionale. 

Agentul care provoacă conjunctivita cu incluzii este „chla- 
midozoon oculogenitale“ care produce uretrită banală și cer- 
vicită şi, care se găseşte în epiteliul căilor genitale materne, de 
unde ajunge în sacul conjunctival al nounăscutului în timpul 
traversării filierei genitale materne. 


să 

Tratamentul este similar cu cel din oftalmia gonococică la 
care e recomandabil să se adauge aureomicină și teramicină. 
El trebuie făcut cel puţin 10 zile. 

Conjunctivitele purulente de altă natură decît gonococică se 
întîlnesc şi în cursul evoluţiei dacriocistitelor, prin imperforaţia 
canalului lacrimonazal al nounăscutului și a dacriocistitelor 
adultului, 


= 


3. Conjunctivitele pseudomembranoase 


Sînt inflamații conjunctivale acute, caracterizate prin apari- 
ţia unor exudate membraniforme, formate dintr-o reţea de 
fibrină, înglobînd leucocite, care ăcoperă epiteliul conjuncti- 
val, sau, în cazurile grave, face corp comun cu epiteliul sub- 
jaceni necrozat. Ele sînt cauzate de o serie de agenţi patogeni, 
între care se numără bacilul difteric, pneumococul, streptoco- 
cul, stafilococul, bacilul Koch-Weeks. Apariţia de false mem- 
brane în evoluţia unei conjunctivite produse de aceşti microbi 
îndică un proces inflamator violent. 


a. Conjunctivita difterică 


Excepţional de-rar întilnită de cînd vaccinarea antidifterică 
se face sistematic. Este socotită prototipul conjunctivitelor 
pseudomembranoase. Poate fi izolată, constituind unica mani- 
festare a difteriei sau coexistă cu alte localizări ale ei (nazală, 
faringolaringiană). Afectează de obicei copii între 1—4 ani şi 
cu totul excepţional se întilnește la nounăscut sau la adult, 

Simptomele bolii variază cu virulența bacililor intectanţi şi 
cu reactivitatea organismului, realizînd o formă uşoară şi una 
gravă de boală. mire 

a) Forma ușoară sau superficială (crupoasă) are un mers 
subacut şi debutează la amîndoi ochii cu o uşoară congestie 
conjunctivală și o secreție filamentoasă consistentă. Dacă răs- 
frîngem pleoapele, conjunctivele palpebrale ne apar hiperemice 
și acoperite de false membrane de culoare albă-cenușie, care se 
detașează ușor. Falsele membrane se refac repede. Vindeca- 
rea se instalează în 2—3 săptămîni. Starea generală este puţin 
sau de loc alterată. 

b) Forma gravă. Pleoapele sînt tumefiate puternic, de culoare 
violacee, sensibile la presiune. Fanta palpebrală aproape dis- 
părută, conjunctiva bulbară este congestionată, uneori chemo- 
tică. Conjunctivele palpebrale şi fornixurile sînt hiperemiate, 
cu hemoragii subconjunctivale şi acoperite cu false membrane 
albe-cenuşii, murdare, care se detaşează cu greutate. falsele 
membrane se refac foarte repede. După 2—3 săptămini de 
la debutul bolii se instalează faza de cicatrizare. 

Ganglionii regionali (preauriculari și submaxilari) sint mă- 
riţi şi dureroşi. 

Bolnavii prezintă alături de simptomele oculare descrise, 
semnele generale ale difteriei. Complicaţiile locale constau în 
infiltraţii subepiteliale corneene care se ulcerează repede. Prin 
cicatricele care urmează acestor distrugeri se instalează entro- 
pionul cicatriceal cu trichiază, simblefaronul sau xeroza con- 
junctivală. 

Etiologie. La examenul secreției conjunctivale şi a falselor 
membrane se pune în evidenţă bacilul lui Klebs-Loefier. 

Diagnosticul se poate face şi după semnele clinice destul 
de caracteristice, dar el trebuie confirmat totdeauna prin exa- 
menul bacteriologic: frotiu, culturi, eventual inoculări la ani- 
male de laborator. 

Tratament. Local se vor administra coliruri cu cloramfenicol, 
aureomicină, teramicină, streptomicină sau argirol 1007. 

Tratamentul general constă în seroterapia antidifterică şi 
antibiotice. 


b. Conjunctivita pneumococică 


îmbracă uneori şi caracterul pseudomembranos. Falsele 
membrane conjunctivale sînt mai subțiri, mai superficiale şi 
mai puţin aderente decît în conjunctivita diiterică. Edemul 
palpebral este moderat, iar adenopatia preauriculară uşoară 
sau lipseşte cu totul, 


c., Conjunctivita streptococică 
Apare la copii în urma unei febre eruptive (scarlatină, ruje- 


olă), alături de fenomenele generale ale bolii: febră, stare de 
prostraţie. Simptomele locale oculare sint foarte alarmante: edem 

violaceu al pleoapelor, congestie conjunctivală, cu chemozis și 
sufuziuni sanguine. Secreţia conjunctivală este purulentă. . 
Diagnosticul etiologic necesită totdeauna examen de labora- 
tor. 
Tratamentul constă în aplicarea locală și generală a sulfami- 
delor şi a antibioticelor. 


4. Conjunctivitele nodulare 


Sub acest nume se descriu o serie de afecţiuni conjunctivale 
acute sau cronice, caracterizate din punct de vedere clinic 
prin prezența în grosimea conjunctivei a unor noduli trans- 
lucizi, proeminenţi, care la examenul biomicroscopic apar ca 
hiperplazii ale țesutului limfoid al dermului conjunctival. Nu- 
mărul, dimensiunea şi localizarea acestora variază. 


a. Conjunctivitele nodulare acute 


Conjunctivita foliculară acută este o inflamație acută a 
conjunctivelor care are un debut brusc şi evoluţie rapidă spre 
vindecare. Unilaterală la început se bilateralizează după 3— 
5 zile. Se întîlneşte îndeosebi la adult; la copii şi în unele co- 
lectivităţi școlare ia caracter epidemic. 

Simptomele subiective sînt puţin alarmante şi constau în 
senzaţie de corp străin, lăcrimare şi fototobie. 

Conjunctiva bulbară hiperemiată are o culoare roşie-vișinie, 
conjunctiva tarsală și fornixurile congestionate și hiperplaziate 
prezintă numeroși foliculi mici, puţin proeminenţi, de culoare 
roză. Ei se găsesc în număr mai mare la nivelul fundului de 
sac conjunctival inferior. Carunculul lacrimal și plica semilu- 
nară sînt invadate de un număr mare de foliculi. 

Secreţia conjunctivală este moderată, mucoasă sau mucopu- 
rulentă, Există totdeauna o adenopatie preauriculară. 

Etiologia bolii este încă neclarificată, Se bănuieşte că afecţiu- 
nea ar fi provocată de un adenovirus. 

Tratamentul constă în instilaţii cu nitrat de argint 10% şi 
aplicarea pomezilor cu antibiotice şi sulfamide. Această medica- 
fie vizează infecțiile secundare, virusul bolii fiind insensibil la 
orice medicaţie. 

— Conjunctivita foliculară acută tip piscină afectează uneori 
sporadic alteori în epidemii indivizi care frecventează bazine de 
înot după o incubație de 8—14 zile. Deşi poartă acest epitet, 
această conjunctivită se întilneşte și la indivizii care nu frec- 
ventează bazinele de înot publice. 

Inflamaţia conjunctivală se caracterizează printr-o reacție 
foliculară la nivelul fornixurilor, secreție moderată, adenopatie 
preauriculară şi uneori keratită punctată superficială. 

Simptomatologia subiectivă constă în fotofobie şi jenă ocu- 
lară, se atenuează după 3—4—5 săptămîni, cea obiectivă abia 
după cîteva luni. 

Etiologie. Afecţiunea este contagioasă. În frotiurile conjuncti- 
vale colorate cu Giemsa s-au găsit niște incluziuni epiteliale 
asemănătoare cu cele descoperite de Prowaczek și Halberstădter 
în celulele epiteliului conjunctival la bolnavii suferinzi de ira- 
hom şi identice cu cele găsite în conjunctivita cu incluziuni a 
nounăscutului. Aceste incluziuni sînt socotite azi ca reprezen- 
tind un stadiu în ciclul evolutiv al agentului cauzal, care este 
şi aici, ca şi în conjunctivita cu incluzii a nounăscutului, 
chlamidozoon oculogenitale. 

Tratament. Se instilează local coliruri antiseptice și astrin- 
gente ca nitrat de argint 10/ sau sulfat de zinc 0,50%. O eficaci- 
tate remarcabilă o au antibioticele ca aureomicina, eritromicina, 
cloromicetina în concentraţie de 5 mg/l g și pomadă sulfami- 
dată 1000 în aplicaţie locală. Asocierea tratamentului local cu 
terapia generală prin antibiotice grăbeşte vindecarea. 

— Febra adenofaringoconjunctivală. Este o conjunctivită fo- 
liculară acută care evoluează în cîteva zile, simultan cu farin- 
gită şi febră, în general sub formă de epidemii. Uneori se în- 
soțește. de keratită subepitelială şi de adenopatie submaxilară 
și preauriculară. 

Agentul cauzal este virusul A.P.C. (adenofaringoconjunctival) 
tip 3 şi tip 8. 

Tratamentul vizează infecțiile bacteriene coexistente şi con- 
stă în instilaţii cu sulfamide, îndeosebi sulfacetamidă 200/. 


b. Conjunctivitele nodulare cronice 
Trahomul. (conjunctivita granuloasă) este inflamaţia cronică 


infecțioasă specifică a conjunctivei, caracterizată prin hiper- 
plazia dermului conjunctival și formarea de foliculi. Evoluţia 

lui este lentă, invadează corneea și tinde spre vindecare prin 
formarea de ţesut cicatriceal. ` 

“'Trahomul, boală a mizeriei, a promiscuităţii și a ignoranței, 
este cea mai răspîndită boală de pe glob. Cunoscută încă din 
antichitate, este răspîndită și în zilele noastre, mai ales în 
acele regiuni ale globului unde condiţiile de viaţă sint încă 
mizere (Africa de Nord, Asia, America de Sud). 

Oftalmologii români (Manolescu, N., Stănculeanu, Vereanu, 
Manolescu, D., Michail, Vancea etc.) au contribuit în mare mă- 
sură la elucidarea diferitelor probleme legate de etiologia, răs- 
pîndirea, biologia și terapeutica trahomului. 

Simptomatologie. În evoluţia foarte lungă a trahomului se 
deosebesc 4 stadii: 

— Stadiul I (trahom iniţial sau incipient). Boala începe de 
obicei unilateral şi fără simptome caracteristice (de aici şi nu- 
mele de trachoma dubium). În grosimea conjunctivei se desem- 
nează, pe lîngă o serie de formaţiuni. papilare (hipertrofia papi- 
lelor dermului conjunctival), foliculi. Foliculii trahomatoși ai 
acestei faze sînt: ușor proeminenţi, de aspect lăptos, contras- 
tînd cu conjunctiva hiperemiată. De foarte multe ori, trahomul 
se însoțește de la început cu alte conjunctivite a căror simpto- 
matologie domină, realizînd variabile simbioze patologice (con- 
junctivite cu bacili Koch-Weeks). 

— Stadiul II (faza de expansiune, trahom florid) se carac- 
terizează prin înmulţirea şi maturarea foliculilor trahomatoși. 
Aceştia devin mai voluminoși, turgescenţi, opalescenţi, gal- 
beni-cenușşii, gelatinoşi. 

În această fază de expansiune, trahomul pătrunde și în pro- 
îunzime înspre tars şi nu cruţă nici corneea care este invadată 
de panus, o perdea vasculogranuloasă superficială care se în- 
tinde de la limbul superior în jos. Marginea lui inferioară ori- 
zontală are aspectul unei linii festonate. 

Din cauza infiltraţiei tarsurilor, pleoapele devin grele și se 
instalează așa-numita pseudoptoză trahomatoasă (fig. 42). 

— Stadiul III (trahom precicatriceal). În acest stadiu se ob- 
servă, alături de apariţia cicatricelor caracteristice conjuncti- 
vale, insule de foliculi în diferite stadii de evoluţie. 

— Stadiul IV sau trahomul cicatriceal marchează sfîrşitul 
evoluției bolii. Foliculii trahomatoși, hiperplazia papilară și 
infiltrația dermului conjunctival dispar. Conjunctivele tarsale 
sînt brăzdate de cicatrice  albe-sidefii, liniare, care se în- 

crucișează în toate sensurile, 
convergînd înspre un şanţ, al- 
buriu care se întinde la mijlo- 
cul conjunctivei palpebrale, pa- 
ralel cu marginea ciliară. Fun- 
durile de sac conjunctivale sînt 
scurtate şi bride  cicatriceale 
unesc pe alocuri conjunctiva 
palpebrală de cea bulbară. 

Tarsul se atrofiază sau se 
curbează în formă de albie, iar 
panusul se subțiază prin re- 
sorbția infiltratelor. Corneea ră- 
mîne faţetată, vascularizată sau 
opalescentă, sau prezintă leuco- 
me vascularizate, care alterează 
profund vederea. 

Complicaţiile trahomului sînt 
în marea lor majoritate conse- 


Sa 


Fig. 42. Pseudoptoză trahoma- cutive procesului cicatriceal al 
toasă. evoluţiei bolii. Cele mai frec- 
vente sînt: 


— Entropionul și trihiaza, din cauza scurtării foiţei conjunc- 
tivele şi a deformării tarsului în-albie, cu concavitatea înspre 
globul ocular. ză ; 

— Ulcerele corneene trahomatoase apar la nivelul panusului 
prin spargerea foliculilor şi mai tîrziu prin raclarea corneei de 
către cilii deviaţi. 

— Xeroza. Pe măsură ce procesul de cicatrizare cu- 
prinde conjunctiva, glandele accesorii lacrimale sînt distruse 
sistematic, ca şi canalele excretorii ale glandei lacrimale orbi- 
topalpebrale; lipsind lacrimile, se instalează o stare de uscă- 
ciune a conjunctivei şi corneei. 

Evoluţia trahomului este lungă. Netratat sau incomplet tra- 
tat durează ani de-a rîndul, uneori toată viaţa. După lungi 
perioade de vindecare aparentă apar recidive. Originea acestora 
trebuie căutată în rezervoarele de virus ascunse în tarsuri, 
plica semilunară și glandele lacrimale (Michail). $ 

Etiologie. 'Trahomul este produs de către un virus specific, 
cunoscut sub numele de Chlamidozoon trachomatis. Acesta îm- 
preună cu agenţii conjunctivitelor netrahomatoase ale copilu- 

lui și adultului şi ai uretritei negonococice a adultului consti- 
tuie o subgrupă în familia chlamidozooarelor situate, ca dimen- 
siuni, între virusuri şi rickettsii. Agentul patogen al trahomului 
a fost descoperit de Prowaczek şi Halberstădter (1907) în celu- 
lele epiteliale ale conjunctivei trahomatoase sub forma unor 
incluziuni corpusculare, care poartă numele acestor autori. 

Agentul patogen se transmite indirect prin intermediul dife- 
ritelor obiecte: ștergare, batiste, lenjerie, obiecte de toaletă, 
apa de spălat, infectate cu secreția conjunctivală a bolnavului. 

Diagnosticul trahomului în stadiul iniţial este dificil şi nu- 
mai prezumtiv. În acest stadiu, elementele de diagnostic sînt: 
foliculii, infiltraţia conjunctivei și incluziunile epiteliale, ele- 
mente ce se întîlnesc şi în conjunctivitele cu incluziuni. 

În stadiile următoare sînt prezente elementele unui diagnos- 
tic de certitudine, foliculii mai ales în fornixul superior, pa- 
nusul, cicatricele - conjunctivale, pseudoptoza pleoapei supe- 
rioare, deformările tarsului și incluziunile epiteliale. 

Se admite, în general, că prezenţa concomitentă a foliculilor, 
a panusului și a incluziunilor epiteliale îndreptăţesc diagnosti- 
cul de trahom. 

Pronosticul trahomului depinde de faza în care a fost desco- 
perit și de calitatea tratamentului aplicat. Surprins în fazele 
de debut și tratat raţional, el poate fi vindecat. 

Tratamentul trahomului urmărește trecerea rapidă a proce- 
sului inflamator într-unul cicatriceal, fără ca acesta să ducă la 
deformări ale anexelor sau la opacifierea corneei. El este me- 
dicamentos, mecanic și chirurgical. 

Tratamentul medicamentos se începe atunci cînd există in- 
fecţii supraadăugate, prin instilaţii cu nitrat de argint 1°% timp 
de cîteva zile, apoi instilaţii timp de alte cîteva zile de 3—5 ori 
pe zi a unui colir sulfamidat 200/. Concomitent se face trata- 
mentul general cu sulfamide (4 g pe zi 3 zile, 3 g alte 3 zile, 
apoi 4 săptămîni cîte 2 g), cloramtenicol sau tetraciclină. 

Pentru a scurta evoluţia bolii, în unele cazuri se asociază 
tratamentul medicamentos și cel mecanic, constînd în masa- 
jul foliculilor trahomatoşi. 

Profilaxie. 'Trahomul fiind determinat în bună parte de con- 
diţiile de viaţă, de condiţiile economice şi social-politice, nu 
se poate concepe o profilaxie a bolii fără a se ameliora aceste 
condiţii. Îmbunătăţirea condiţiilor de viaţă alături de măsurile 

de igienă individuală şi colectivă sînt măsuri care pot duce la 
scăderea impresionantă a numărului de îmbolnăviri. 

Astfel, la noi în ţară, unde între cele două războaie mon- 
diale existau încă spitale rezervate exclusiv trahomatoşilor, 
boala este azi extrem de rar întilnită şi aproape numai 
sub aspectul trahomului cicatriceal cu foliculi recidivaţi. 

Profilaxia trahomului este individuală, familiară, în diverse 
colectivităţi (şcoli, ateliere, fabrici, armată etc.) și constă în 
măsuri de igienă individuală și colectivă. 

— Conjunctivita foliculară cronică sau foliculoza conjuncti- 
vală este o afecţiune conjunctivală, nodulară care se întilneşte 
îndeosebi la copii, prezentînd vegetaţii adenoide și hipertrofie 
amigaaliană. Se deosebeşte de trahom, între altele prin evoluția 
ei benignă, iar de conjunctivita foliculară acută prin lipsa fe- 
nomenelor inflamatorii. 

Simptomatologia ei subiectivă este neînsemnată şi constă în 
ușoară fotofobie, mîncărime, senzaţie de corp străin sau us- 
turime. 

La examenul obiectiv, după răsfrîngerea pleoapelor se con- 
stată că mucoasa conjunctivală este puţin sau de loc hiper- 
emiată. La unii pe conjunctiva fornixului inferior, îndeosebi, se 
observă noduli minusculi, uşor proeminenţi de culoare roză, 
translucizi, aranjaţi în şiraguri în apropierea marginii infe- 
rioare a tarsului. Conjunctivele tarsale sînt lipsite de foliculi, 
dar conjunctiva bulbară şi plica semilunară pot îi invadate de 
aceştia. Foliculii conjunctivitei foliculare cronice se deosebesc 
de cei ai trahomului. Ei nu plesnesc la presiune cînd se răs- 
frînge pleoapa şi nu se soldează cu cicatrice. 

Boala este de obicei bilaterală, benignă, nu invadează nici- 
odată corneea şi se vindecă fără urme. Evoluţia ei este lungă 
(1—2 ani), importanţa ei stă îndeosebi în posibilitatea contun- 
dării cu trahomul incipient. 

Etiologia conjunctivei foliculare cronice este încă necunos- 
cută. Se bănuiește prezenţa unui virus. 

Tratament. Întrucît boala afectează copii prezentînd o alte- 
rare a stării generale sau copii trăind în condiţii igienice şi de 
nutriție precare, tratamentul va fi în primul rînd general, câu- 
tînd în acelaşi timp să se amelioreze condiţiile de viaţă şi Sa 
modifice terenul limfatic, El necesită administrarea de tonice 
roborante, vitamine, calciu, preparate iodate, hormonale. Cli- 
matoterapia şi cura marină completează tratamentul. Se vor 

extirpa vegetaţiile adenoide, se vor corecta eventualele ame- 
tropii. Local se administrează astringente ca sulfat de zinc şi 
rezorcina. 

— Conjunctivita primăvăratică. Încadrarea acestei afecţiuni 
în categoria conjunctivitelor nodulare este justificată numai de 
aspectul clinic al eflorescenţelor conjunctivale; etiologia, pato- 
genia şi anatomia ei patologică îndreptățind-o mai curînd în 
cadrul alergiilor conjunctivale. 

Boala, destul de răspîndită la noi, are un caracter cronic, du- 
rează ani întregi cu recrudescenţe în anotimpurile călduroase 
şi atenvări și chiar dispariţie în cele reci, mai ales în ceea ce 
priveşte simptomatologia subiectivă. Ea este bilaterală, afec- 
tează îndeosebi sexul bărbătesc (800/), evoluează între vîrsta 
de 6 şi 20 de ani și se vindecă spontan. 

Simptome subiective. Constau într-o senzaţie de mîncărime 
şi usturime însoţită de fotofobie accentuată. 

Simpiome obiective. Modificările pe care le suferă mucoasa 
conjunctivală interesează fie porţiunea ei tarsală, fie cea bul- 
bară, fie, în fine, amîndouă, din care motiv se descriu trei 
forme de conjunctivită vernală, fiecare cu o simptomatologie 
caracteristică. 

Forma palpebrală sau tarsală. Pe conjunctiva tarsală, în spe- 
cial pe cea superioară, se observă o serie de excrescenţe roze 
cu aspectul unor granulaţii palide, turtite, dense, care dau mu- 
coasei aspectul de pavaj, de mozaic sau piele de crocodil. Ele 
sînt de consistenţă dură, presate unele de altele se separă între 
ele prin șanțuri (fig. 43). 

Conjunctiva palpebrală inferioară este mai săracă în gra- 
nulaţii (uneori acestea pot lipsi cu totul), are aspectul lactes- 
cent sau sticlos. 


Fig. 43. Conjunctiviţă primă- 
„văratică, 

Forma limbică se caracterizează printr-o hipertrofie a con- 
junctivei bulbare, din imediata vecinătate a limbului sclero- 
corneean, corespunzînd ariei deschiderii palpebrale. De cele 
mai multe ori se observă un inel proeminent de aspect gela- 
tinos galben-cenuşiu, translucid, de consistenţă dură. 

Există şi o formă mixtă a conjunctivitei vernale în care ve- 
getaţiile descrise se dezvoltă atit pe conjunctiva tarsală cît și 
pe cea bulbară. 

Din cauza fotofobiei, în toate formele de boală, deschiderea 
palpebrală este micșorată, ceea ce dă bolnavilor un aspect 
somnoros. În secreția conjunctivală, destul de redusă, se găsesc 
eozinofile în mare număr. 

Boala evoluează în medie 5—6 ani. 

Etiologia și patogenia bolii sînt încă și azi discutate. Eozino- 
filia prezentă în secreția conjunctivală, precum şi asocierea ca- 
tarului primăvăratec cu astm, urticarie, edem angioneurotic, 
pledează în favoarea unei patogenii alergice. 

Se pare că în producerea bolii intervin şi alţi factori endo- 
geni. 

Recrudescenţele din lunile cu soare fac probabilă şi inter- 
venţia radiaţiilor solare în declanşarea simptomelor de boală. 
Ar putea fi vorba îndeosebi de radiaţiile cu lungimi scurte de 
undă (ultraviolete). 

Diagnosticul bolii este relativ uşor în formele pure. 

Diagnosticul diferenţial cu trahomul se face cu uşurinţă, ți- 
nînd seama de forma şi sediul eflorescenţelor celor două boli 
şi de elementele caracteristice ale secreției conjunctivale: cor- 
pusculii Prowaczek în trahom, eozinofilele în conjunctivita 
vernală. 

Tratamentul urmăreşte atenuarea sau suprimarea simptome- 
lor subiective, modificarea terenului și asanarea eventualelor 
focare. 

Local se administrează coliruri cu efedrină 3%/, adrenalină 
197, acid acetic 0,20%, antihistaminice de tip antistin sau privin 
şi îndeosebi corţizon în diluţie de 1—20/,. Sub influența aces- 
tor medicaţii, mîncărimile penibile cedează. 

Tratamentul general constă îndeosebi în desensibilizarea bol- 
navilor cu antihistaminice de sinteză, calciu, reticulină, trans- 
îuzii cu plasmă, cortizon, ACTH., vitamina C şi B. 

Se vor proteja ochii față de lumină și diferite particule sus- 
pendate în aer, prin ochelari adecvaţi (colorați). 

5. Conjunctivitele eruptive 


a. Conjunctivitele eruptive acute 


a. Conjunctivitele eruptive acute sînt manifestări conjunc- 
tivale în cursul evoluţiei unor boli infecțioase eruptive, ca: ru- 
jeola, varicela, variola, tifosul exantematic. 

Aspectul lor clinic se aseamănă cu al conjunctivitei flictenu- 
lare sau al conjunctivitelor catarale acute. 

Tratamentul constă în administrarea unor coliruri antiseptice 
sulfamidate sau chiar cu antibiotice, pentru a preîntîmpina 
suprainfectarea eflorescențelor conjunctivale cu strepto- sau 
pneumococi din sacul conjunctival. 


b. Conjunctivitele eruptive cronice, 
Conjunctivita flictenulară 
(conjunctivita exematoasă, scrofuloasă limfatică) 


Simptome. Tabloul clinic al keratoconjunctivei îlictenulare 
este dominat de prezenţa eflorescenţelor conjunctivei bulbare 
şi a corneei. Pe lîngă eflorescenţele caracteristice, conjunctiva 
prezintă inflamații în sector sau uneori o inflamație difuză ge- 
neralizată. 

După Michail există două forme de keratoconjunctivită flic- 
tenulară: una benignă şi alta gravă, între acestea situîndu-se 
numeroase forme intermediare. 

În forma benignă, simptomele subiective sînt foarte ate- 
nuate, constînd într-o fotofobie moderată şi lăcrimare uşoară. 
Obiectiv se constată prezența  eflorescenţelor caracteristice 
— numite impropriu flictene —, situate de obicei la nivelul 
limbului sclerocorneean. Ele se prezintă sub formă de noduli 
ușor proeminenţi, palizi, de mărimea unei gămălii de ac. Flic- 
tena este înconjurată de hiperemie conjunctivală. în sector, de 
formă triunghiulară, cu vîrful la nivelul ei şi baza înspre fun- 
durile de sac conjunctivale. Flictena creşte în 7—8 zile şi se 
ulcerează, după care dispare fără urme, Ciclul poate să în- 
ceapă în alte puncte ale limbului, sau conjunctivei bulbare, la 
diferite intervale de timp. ăn i 

Formele mai grave ale acestei afecțiuni produc o fotofobie 
intensă şi blefarospasm. Ele interesează și corneea (keratocon- 
junctivită). 

— Flictena corneeană ia aspectul unei infiltrații nodulare, 
situate de obicei la mijlocul corneei, sub membrana lui Bow- 
man. 

— Uneori ulcerul flictenular apărut la nivelul unei flictene 
limbice, de obicei în aria deschiderii palpebrale, migrează sub 
forma unei benzi înguste, așa-numita keratită fasciculată. 

— În alte cazuri, corneea infiltrată difuz sau prezentind 
mai multe infiltrate mici, punctiforme, este invadată superfi- 
cial de vase conjunctivale, situate între epiteliu și membrana 
lui Bowman, constituind panusul eczematos. 

Pe lîngă simptomele locale, boala are şi o serie de mani- 
testări generale. Pe lîngă ragade la nivelul canturilor externe, 
întîlnim impetigo al feţei, adenopatii submaxilare, cervicale, 
leziuni tuberculoase osteoarticulare şi pulmonare, eczeme, stări 
de debilitate accentuată etc. 

Etiologie și patogenie. Keratoconjunctivita flictenulară, în- 
tr-o mare proporţie a cazurilor, trebuie considerată ca o mani- 
festare  tuberculoasă. Faptul că bolnavii suferinzi de această 
afecțiune prezintă adenopatii tuberculoase, cutireacţii intens 
pozitive la tuberculină, ascensiuni termice, viteză de sedimen- 
tare crescută, uneori semne radiografice pulmonare de tuber- 
culoză și ascendenți tuberculoși, îndreptăţesc această aserţiune. 

La copii, keratoconjunctivita flictenulară este prima mani- 
festare care urmează instalării primoinfecţiei tuberculoase. 

Unele fapte clinice şi numeroase cercetări experimentale au 
arătat că această alergie tuberculoasă nu trebuie înţeleasă în 
sensul unei specificităţi stricte. 

Concepţia de hetero- sau paraalergie îngăduie încadrarea 
tuturor formelor de keratoconjunctivite flictenulare într-un 
grup închegat în care pot interveni, alături de toxine tmbercu- 
loase, atît ca sensibilizatori cît şi ca declanșanţi, şi toxinele 
altor microbi, 

Tratament. Tratamentul general este de primă importanţă, 
cel local avînd doar o valoare secundară. El urmăreşte desen- 
sibilizarea și tonificarea organismului și în plus atacarea ger- 
menilor socotiți alergizanţi, Este recomandată cura marină 
(Techirghiol). 

Desensibilizarea se va face prin calciu, tiosulfat de sodiu, 
reticulină, antihistaminice de sinteză, fenergan, hidrocortizon, 
iar tonificarea prin untură de peşte, preparate arsenicale, fier, 
vitamina A, B, C, Bə. | 

Tratamentul. specific constă în cura cu streptomicină asociată 
cu hidrazida acidului izonicotinic sau PAS. Tratamentul local 
constă în instilaţii cu nitrat de argint 10%, o dată pe zi dimi- 
neaţa, urmate de spălături cu ser fiziologic, instilaţii cu atro- 
pină 10/ pentru a combate eventualele reacţii iriene şi aplica- 
rea pomezii cu oxid galben de mercur 1—30. Se aplică local 
cortizon şi streptomicină în instilaţii şi eventual injecții sub- 
conjunctivale. 


Degenerescenţele conjunctivei 


1. Pinguecula 


Este o îngroșare tulbure, de culoare galbenă a conjunctivei 
bulbare în sectorul ei nazal, în apropierea limbului sclerocor- 
nean și în dreptul fantei palpebrale. Este o degenerare hialină 
a țesutului conjunctiv -subepitelial cu hiperplazia țesutului 
elastic. Apare bilateral, mai ales la persoanele vîrstnice şi nu 
prezintă decît un neajuns estetic. Dacă atinge dimensiuni mari 
poate fi excizată. 


2. Pterigionul 


Încadrat printre afecțiunile degenerative ale conjunctivei, 
pterigionul este o neoformaţie conjunctivală banală şi ușor ac- 
cesibilă examenului clinic şi anatomic. 

Este constituită dintr-o cută a conjunctivei bulbare, cores- 
punzătoare sectorului nazal al deschiderii palpebrale, de formă 
triunghiulară, care invadează corneea. Porțiunea de neoforma- 
ţie care aderă de cornee este capul pterigionului şi el pare că 
atrage înspre cornee conjunctiva bulbară, scurtînd-o. Această 

'xeroză conjunctivocorneeană care po 


cută constituie corpul pterigionului. El are forma de evantai cu 
baza la plica semilunară. 

Pterigionul evoluează încet, ani întregi. Uneori rămîne sta- 
ţionar multă vreme. Este bilateral. 

Prin progresia sa, pterigionul acoperă aria pupilară, produ- 
cînd uneori scăderea accentuată a vederii. 

Etiologie. Situaţia pterigionului pe conjunctiva bulbară, în 
dreptul deschiderii palpebrale, justifică aserţiunea după care 
excitaţiile externe produse de praf, căldură, radiaţii, gaze ar 
sta la originea apariţiei sale. Faptul că el se întilnește îndeo- 
sebi la persoanele expuse la iritaţii oculare, prin îndeletnicirile 
lor (zidari, pietrari, agricultori) justifică, de asemenea, această 
ipoteză. 

Tratamentul este chirurgical. Profilactic se recomandă pro- 
tejarea ochilor de praf, lumină prea puternică, traumatisme 


profesionale. 


3. Xeroza conjunctivală 


Poate apărea ca o manifestare oculară independentă în afara 
trahomului, -pemfigusului, arsurilor conjunctivale (xeroză pa- 
renchimatoasă), în cursul avitaminozei A (xeroză epitelială). 

Se întilnește la copii mici, în cursul diferitelor tulburări di- 
gestive, la adult în unele afecţiuni hepatice sau alcoolism. 

Se manifestă prin apariţia plăcilor Bitot, plăci uscate tri- 
unghiulare, acoperite cu o spumă fină, situate pe conjunctiva 
bulbară în dreptul deschiderii palpebrale. Alteori, conjunctiva 
bulbară își pierde luciul și prezintă o serie de cute concentrice 
cu limbul, iar vasele conjunctivale apar de culoare albăstrie. 
Lacrimile trec peste conjunctiva modificată fără să o umecteze. 

Xeroza conjunctivei nu este izolată, de obicei este vorba de 
ate duce la keratomalacie. 
Hemeralopia însoţeşte fenomenele corneoconjuctivale. 


Tratamentul constă în administrarea vitaminei A fie sub 
formă de preparate farmaceutice, fie sub formă de alimente 


bogate în vitamina A, . 


"În xeroza parenchimatoasă se face tratamentul chirurgical 
1 conjunctival). 

Capitolul VIII 
PATOLOGIA CORNEEI 


rneea constituie partea anterioară a stratului fibros 


Generalităţi. Co 
a unei calote de sferă cu diametrele de 


al globului ocular. Are form 
10—12 mm. 


Din punct de vedere histologic este formată din 5 straturi: epiteliul 


anterior, stratificat pavimentos; membrana lui Bowman; parenchimul 
format din numeroase lamele de ţesut colagen suprapuse între care se 
găsesc celule fixe (keratoblaști) şi celule migratoare provenite din sînge 
(parenchimul reprezintă 90% din grosimea corneei); membrana elastică 
a lui Descemet și stratul endotelial posterior, format dintr-un singur 
rînd de celule turtite. Epiteliul anterior se continuă cu epiteliul con- 
junetival, iar endoteliul cu cel irian. Cea mai esenţială calitate a cor- 
neei este transparenţa sa, care se datorește lipsei de vase, regularității 
fibrelor colagene a .parenchimului şi existenţei, cimentului interfibrilar 
ce asigură un indice de refracție uniform parenchimului. l 

Corneea este componentul cu cea mai mare putere de refracție din 
dioptrul ocular (45 de dioptrii). 

Corneea nu are vase. Nutriția ei se face prin difuziune din rețeaua 
capilară perilimbică, ca și prin osmoză din umoarea apoasă, care îi 
scaldă fața posterioară; Oxigenul și-l procură, în bună parte, din aer. 

Ea are o permeabilitate selectivă în ambele sensuri: dinainte înapoi, 
de exemplu, pentru diferite medicamente (îndeosebi pentru alcaloizi) 
şi dinapoi înainte, pentru substanțe nutritive. Apa nu străbate prin 
suprafeţele intacte ale corneei. 

Este foarte bogată în terminaţii nervoase senzitive, provenite din 
ser oftalmic (ramură din trigemeni), ca și în nervi trofici (sim- 
patici). 

Corneea se poate examina la lumina zilei: cu ochiul liber sau cu 
lupa; în camera obscură: cu piomicroscopul și cu oftalmoscopul. Refrac- 
ţia corneei se examinează cu ajutorul astiemometrului ` (oftalmometru- 
lui). Sensibilitatea „corneeană cu esteziometre speciale. sau cu un fir de 
vată, Pentru punerea în evidenţă a eroziunilor și a ulceraţiilor corneene 
se recurge la colorarea cu fluoresceină sodică 20/0. i 

Modificările patologice ale corneei privesc: mărimea, forma şi curbura; 
grosimea, luciul (suprafața), transparența și sensibilitatea ei. i 

Vorbim despre microcornee, cînd diametrele ei sînt sub 9—10 mm şi 
despre megalocornee, cînd diametrele sînt mai mari de 12—13 mm. .; 

Fig. 44. Keratita superficială: 
a — infiltrat subepitelial; b — ulceraţia corneeană. 


Luciul corneei se alterează în stările de edem, de infiltraţie celulară, 
de procese distrofice și degenerative, ca şi datorită pierderilor de 
substanță (eroziuni, ulceraţii) ale suprafeţei ei. Acestea din urmă se ca- 
racterizează și prin denivelări ale suprafeţei (v. fig. 45). 

Transparenţa corneei poate suferi modificări de grade foarte diferite. 
Edemul (epitelial sau parenchimatos), cînd este izolat, dă o opacifiere 
discretă, difuză, rău delimitată, care dispare complet o dată cu încetarea 
cauzei. De cele mai multe ori el însoțește însă o infiltraţie celulară, care 
poate să reducă transparenţa corneei pînă la opacifiere completă. Ea 
poate să se localizeze în stratul epitelial (i. superficială) sau în pa- 
renchim (i. profundă) (v. fig. 45). 

Transparenţa corneei mai poate fi redusă de leziuni degenerative şi 
distrofice, dar mai ales de cicatrice. Acestea din urmă, cînd interesează 
mae parte din întindere şi grosimea corneei, îi conferă un aspect por- 
țtelanos. 

Un proces patologic specific este ‘apariția de vase sanguine în teri- 
toriul corneei. Această vascularizare apare în diferite afecțiuni inflama- 
toare sau degenerative şi localizarea ei superficială sau profundă este 
caracteristică pentru anume îmbolnăviri ale corneei (fig. 44). 


Afecţiunile inflamatorii (keratitele) 


Agentul patogen al multor keratite ajunge în cornee din me- 
diul extern fie direct (traumatisme), fie prin intermediul unor 
îmbolnăviri de vecinătate  (conjunctivită, blefarită, dacriocis- 
tită), Le vom numi deci keratite exogene. Poarta de intrare 
este epiteliul corneean fie lezat, fie intact. Atecţiunea începe 
picat a în straturile superficiale (keratite superficiale) 

ig. 45). 

Fig. 45. Ulcerul corneean serpigi- 
nos: 

S — sprînceana infiltrativă; U — ul- 

cerația corneeană; Hy — hipopionul; 


C) — conjunctiva; Cc — corpul ci- 
liar; Z — zonula D Zinn; C — cris- 
ul. 


Cealaltă parte a keratitėlor este produsă de agenți sau fac- 
tori patogeni care ating corneea pe cale circulatorie, nervoasă 
sau umorală. Acestea sînt urmările unor infecții sau stări pa- 
tologice generale, de sistem, de organ sau de focar. Acestea 
sînt keratitele endogene. O mare parte a lor debutează şi evo- 
luează tot timpul în straturile profunde ale corneei (keratite 
parenchimatoase sau interstițiale); altă parte sînt superficiale 
fie că se mărginesc strict la epiteliul corneean, fie că pătrund 
mai mult sau mai puțin adînc în parenchim. 

Leziunile inflamatorii ale corneei se însoțesc, în general, de 
dureri și de fenomene de iritație reflexă, ca lăcrimarea, foto- 
fobie și congestie perikeratică (injecție ciliară). 


1. Keratitele exogene 


a. Ulcerul serpiginos al corneei 
(numit încă și ulcerul cu hipopion) 


Este o afecțiune frecventă, cu evoluție rapidă şi gravă, înso- 
tită de fenomene iritative pronunţate. 

Se întilnește mai ales la adulți sau la bătrîni în a căror an- 
tecedente există lăcrimare cronică (obstrucția căilor lacrimale 
sau dacriocistită cronică), sau o stare de inflamație cronică a 
conjunctivei. Aproape toți bolnavii semnalează un mic trau- 
matism pe care l-a suferit ochiul cu 2—4 zile înainte de apa- 
riția ulcerului. 

Afecţiunea debutează cu fotofobie, dureri oculare și periocu- 
lare intense, cefalee. Se constată în zona centrală a corneei o 
mică ulceraţie de mărimea unei gămălii de ac sau ceva mai 
mare, de culoare gălbuie, cu fondul și conturul infiltrate. 
într-o anumită zonă, conturul ulceraţiei este mai infiltrat. 
Această zonă, numită sprînceană de invazie, marchează direc- 
ţia în care va progresa ulcerul în zilele următoare. Ochiul 
este foarte iritat. 

Irisul este congestionat, pupila miotică. În camera anterioară 
se observă un exudat purulent steril, depus în partea declivă 
(hipopion). 

Evoluţia ulcerului este gravă. În cîteva zile, el invadează cea 
mai mare parte a corneei, pătrunde adînc în grosimea acesteia 
şi în 8—10 zile poate provoca perforaţia ei. În acest timp se 
instalează o irită foarte puternică, hipopionul creşte neconte- 
nit, putînd umple chiar 2/3 din camera anterioară. Suprafaţa 
ulcerului este acoperită de o masă purulentă. La un moment 
dat poate apărea în centrul ulceraţiei, contrastînd puternic cu 
fondul purulent, murdar al ulcerului, descemetocelul. În cu- 
rînd însă, cu o durere bruscă paroxistică, se produce perfora- 
fia corneei. În acest moment durerile oculare şi perioculare 
încetează. În orificiul de perforare apare irisul de culoare 
închisă. 

După perforaţie, ulcerul se cicatrizează repede. Fenomenele 
inflamatorii se atenuează, hipopionul se resoarbe. În decurs de 
10—15 zile se formează o cicatrice în care irisul se inclavează 
definitiv (leucom aderent). Dacă leucomul aderent împiedică 
circulaţia normală a umoarei apoase, după cîteva săptămîni 
de linişte, apare glaucomul secundar. Uneori cicatricea evo- 
luează spre un stafilom corneean. , 

În alte cazuri, mai rare, după pertoraţie se produce infla- 
maţia supurativă a uveei (endoftalmie) şi apoi în cîteva zile a 
întregului conţinut ocular (panojtalmie). 

Astfel poate evolua ulcerul serpiginos netratat. Printr-un 
tratament adecvat, el poate fi oprit însă în evoluţia lui. 

Etiopatogenie. Eroziunea corneeană produsă de traumatism 
se infectează cu bacteriile de la nivelul conjunctivei sau al 
sacului lacrimal (pneumococ etc.). | . 

Profilaxia constă în combaterea dacriocistitei, a conjuncti- 
vitei sau a oricărei stări de infecție de vecinătate, îndeosebi la 

matisme oculare (muncitori din industria metalurgică, agricul- 
tori). 

Tratamentul este important să se aplice cît mai devreme. 
Dacă ulceraţia este într-un stadiu puţin înaintat, putem obţine 
adeseori vindecarea în 2—3 zile, prin instilarea din oră în oră 
sau şi mai des a unei soluţii de penicilină de 10—30 000 UA ml 
sau de sultatiazol 1007. Acelaşi rezultat îl putem obţine și prin 
pudrarea suprafeţei ulcerului cu praf de penicilină sau de sulf- 
amidă. 

Dacă există însă o infiltrație mai accentuată a fondului şi 
mai ales a sprîncenei de invazie şi dacă procesul continuă să 
evolueze cu tot tratamentul local de mai sus, vom recurge ne- 
condiţionat la cauterizarea ulcerului prin mijloace fizice sau 
chimice. 

Heteroproteinoterapia influenţează, de asemenea, favorabil 
evoluţia ulcerului. 

Pentru combaterea iridociclitei se menţine dilatată pupila 
prin instilări repetate de midriatice (atropină) şi se aplică ter- 
mofor. 

În fiecare caz de ulcer serpiginos se aplică pansament oclu- 
siv steril. 

Dacriocistita se va suprima pe cale chirurgicală. În caz de 
ulcer serpiginos nu este permisă încercarea de tratament con- 
servativ al dacriocistitei. Cel mult, pînă la executarea inter- 
venţiei chirurgicale, se va introduce în sacul lacrimal, de 
2—3 ori pe zi, soluţie de penicilină (10—20 000 U/cm5). 


: b. Keratita lagoftalmică 


În condiţii fiziologice, corneea este protejată de un strat de 
lichid, amestec de lacrimi şi de secreție a glandelor conjuncti- 
vale și palpebrale. În caz de lagottalmie corneea este privată 
de acest strat protector, se produce uscarea suprafeţei ei. Epi- 
teliul suferă dehiscenţe, apar mici. infiltraţii, Se produce un 
proces ulcerativ lent. 

Macroscopic apare o exulceraţie cu fondul cenușiu în zona 
cea mai expusă desicării. Ea nu este însoţită de fenomene 1ml- 
tative prea accentuate, nici chiar în faza înaintată. 

Keratita lagoftalmică se poate produce în orice împrejurare 
în care închiderea pleoapelor în cursul clipitului sau al som- 
nului nu este completă, ca: paralizia nervului facial, ectropio- 
nul cicatriceal, colobomul palpebral şi exoftalmia pronunțată, 

Tratamentul constă în suprimarea lagoftalmiei prin blefaro- 
rafie mediană (sutura marginilor palpebrale), fie ca intervenţie 
izolată, fie în cadrul unor plastii palpebrale corespunzătoare. 
După blefarorafie, keratita lagoftalmică se vindecă foarte re- 
pede. Pînă la executarea blefarorafiei se protejează ochiul prin 
aplicarea unei sticle de ceasornic sau a unei plăci de celuloid, 
lipită de jur împrejur cu leucoplast. 


c. Keratita punctată superficială 


Denumirea de keratită punctată superficială defineşte mai 
mult un aspect clinic, decît o entitate de boală, un mod de 
a reacţiona a corneei faţă de diferite insule toxice, bacteriene 
sau chiar fizice variate. 

Suprafaţa corneei apare uşor tulbure, luciul diminuat. În 
luminatul focal, dar mai ales la biomicroscop, se observă un 
mare număr de infiltraţii mici superficiale, de culoare cenușie. 
În zona centrală a corneei, infiltraţiile sînt mai mari şi mai 
dese. Unele se colorează cu fluoresceină, altele nu. 

În multe cazuri, sensibilitatea corneei este redusă. 

Leziunile corneene sînt însoţite de congestie conjunctivală, 
uneori foarte accentuată, ca şi de o reacţie inflamatorie, iriană. 

Ă Infiltraţiile corneene se limitează la stratul epitelial. 

Etiologia afecțiunii este diferită. Uneori ea apare ca o com- 
plicaţie a unei conjunctivite catarale şi se vindecă o dată cu 
vindecarea conjunctivitei, Alteori constituie o formă atipică a 
herpesului febril al corneei. Dar ea poate fi produsă şi de 
substanţe toxice animale sau vegetale, alături de o conjuncti- 
vită produsă de aceste substanţe. 

Tratamentul este în funcţie de etiologie. Pe lîngă tratamen- 
tul cauzal, se instilează, o dată, de două ori pe zi, cîte 1—2 pi- 
cături de soluţie 2—30/ de dionină. Durerile sînt calmate prin 
aplicări de căldură (termofor). 

d. Keratomicozele 


Sînt afecţiuni rare, care apar cu deosebire la populaţia ru- 
rală şi la muncitorii din mine din cauza unor mici trauma- 
tisme corneene. Leziunea constă dintr-un ulcer cu evoluţie de 
obicei lentă, însoţit de fenomene de iritaţie oculară mai mult 
sau mai puţin accentuate, rareori însoţit de hipopion. Ulceraţia 
este rotundă, acoperită de o substanţă necrotică, în care se gă- 
sesc în mare cantitate micelii de ciuperci. Infecția se produce 
aproape totdeauna chiar în momentul traumatismului, cînd 
ciupercile aflate pe agentul traumatizant (plante, fragmente de 
sol, cărbune etc.) sînt inoculate în țesutul corneean. 

Tratamentul lor constă în îndepărtarea miceliilor şi atinge- 
rea ulceraţiei cu tinctură de iod sau cu soluţie Lugol. 


2. Keratitele endogene superficiale 


a. Keratitele virotice: herpesul corneei 


Adeseori apare concomitent cu erupții herpetice ale pielei 
pleoapelor, ale narinelor sau ale buzelor, dar poate apărea şi 
izolat. Apariţia lui este favorizată de stări febrile, ca şi de al- 
coolizarea ganglionului Gasser sau de intervenţii pe acest gan- 
glion sau pe nervul trigemen. ă 

Simptome. Debutează brusc, cu senzaţie de arsură, de corp 
străin sub pleoape sau de dureri accentuate, însoţite de lăcri- 
mare, de fotofobie și de congestie perikeratică pronunțată. 

Forma obișnuită constă într-o eroziune de formă policiclică 
sau ramificată (keratita dendritică) (fig. 46). 

Ea poate fi pusă mai bine în evidenţă prin colorarea cu so- 
luţie de 25/, de fluoresceină sodică. 

Herpesul corneei se poate manifesta însă şi sub alte aspecte, 
ca acelea de eroziuni mai întinse cu contur de hartă geogra- 
fică, de keratită punctată superficială sau de keratită profundă 
disciformă. El atinge totdeauna un singur ochi şi este de lungă 
durată, uneori de 3—4 săptămîni sau mai mult. Deşi este în- 
soțit de dureri accentuate, sensibilitatea la contact a corneei 
este scăzută, cu deosebire la nivelul şi în apropierea leziunilor. 

Etiologie. Este cauzat de același virus filtrabil din grupul 
virusurilor ectodermoneurotrope care provoacă herpesul fe- 

bril cutanat sau al mucoaselor. 
Acest virus staționează pe mu- 
coasa nazală, faringiană, bu- 
cală și, după unii, mai ales la 
nivelul cariilor dentare. Anu- 
mite stări febrile mărind viru- 
lența virusului și reducînd re- 
zistenţa terenului favorizează 
apariţia herpesului. 

Herpesul febril nu lasă imu- 
nitate la om. De aceea întîlnim 
adeseori recidive repetate la 
intervale de săptămîni sau luni 
Fig. 46. Keratita dendritică de zile. 

(herpes corneean). Complicaţii. Tabloul clasic al 

afecțiunii este adeseori modifi- 

cat de complicațiile intervenite. Cea mai de temut este supra- 

infecția eroziunii cu microbi piogeni, şi astfel, apariţia unui 

ulcer. Acest pericol este mare îndeosebi în cazurile în care 
există o infecţie a căilor lacrimale sau a conjunctivei. 

O altă complicaţie este irita care îl însoţeşte. Aceasta este 
atît de frecventă, încît în mod practic putem spune că face 
parte din tabloul clinic al afecțiunii. 

Tratament. Prima grijă va fi evitarea suprainfecţiei eroziu- 
nii. În acest scop se impune o minuțioasă examinare a căilor 
lacrimale“ și combaterea eventualelor infecţii ale -lor. 
Pentru combaterea infecţiei herpetice propriu-zise, în ultimii 
ani se utilizează virostatice, de tipul IDU (iod-dezoxiuridin) 
derivate ale ADN-ului viral, sau ADN neviral.. Aceste sub- 
stante substituindu-se ADN-ului propriu al virusului împiedică 
înmulțirea acestuia. Instilate la intervale de 1—2 ore, aceste 
substanțe dau cele. mai bune rezultate în cazurile recente de 
herpes corneean, mai puţin bune în cazurile vechi sau. în 
recidive, În. lipsa substanţelor de mai sus se poate recurge la 
unul ` din următoarele mijloace:  badijonarea repetată la 
2—3 zile a eroziunii herpetice cu tinctură de iod, cu soluţie 
197, de nitrat de argint, cu soluţie 10% de albastru de me- 
tilen. Pentru grăbirea procesului de cicatrizare se instilează 
1—2 ori pe zi soluţie 3—40% de dionină, În „ultimul timp s-au 
obţinut rezultate bune prin crioterapie, 

În cazurile rezistente la tratament, dar mai ales în cazurile 
în care se produc disjuncţii epiteliale repetate, raclajul epite- 
Jiului corneean din zona afectată şi bâdijonarea acestei zone cu 
unul din medicamentele de mai sus pot duce la vindecare. 

Pansamentul oclusiv al ochiului este obligatoriu. Combaterea 
iritei şi calmarea durerilor trebuie să completeze tratamentul. 
Se administrează vitamine, îndeosebi C și B,, 

Herpesul zoster al corneei. Apare în cadrul herpesului zos- 
ter oftalmic. Leziunile corneene zosteriene propriu-zise sînt 
contemporane cu leziunile cutanate. Ele apar de obicei între 
a 4-a şi a 12-a zi după erupțiile cutanate. Numai rareori le 
premerg pe acestea şi constituie primul simptom obiectiv al 
zonei zoster. 

Leziunile zosteriene ale corneei sînt polimorfe: eroziuni, 
ulceraţii superficiale, infiltraţii profunde. 

Tratamentul constă în instalaţii de antibiotice, de mai multe 
ori pe zi şi de soluţie 3—40%/ de dionină, 1—2 ori pe zi, pre- 
cum şi în administrarea de vitamina C şi B,. 


b. Keratomalacia 


Se întîlneşte aproape exclusiv la copii în stare de distrofie 
în primii doi ani de viaţă. Numai în cazuri rare s-a observat 
la adulţi sau la bătrînii caşectici, în agonie prelungită. 

În zona corneeană “corespunzătoare deschiderii palpebrale 
apare o ulceraţie care se întinde repede în suprafaţă şi în 
profunzime, ducînd în scurtă vreme la perforaţia și la distru- 
gerea aproape totală -a corneei. Un hipopion abundent înso- 
țeşte leziunea corneeană.. Afecţiunea evoluează aproape tot- 
deauna bilateral, 

Această evoluţie gravă și rapidă a procesului corneean con- 
trastează puternic cu lipsa de reacţie din partea ochiului. Con- 
gestia .perikeratică este foarte atenuată, de asemenea şi 
fotofobia, iar lăcrimarea reflexă lipseşte cu totul, 

Afecţiunea este în strînsă legătură cu starea de denutriţie 
în care se găsește bolnavul şi se datorește carenţei .de vita- 
mina A, 

Ea este un simptom al sindromului de avitaminoză A. 


Tratament, Local se aplică dezinfectante cu scopul de'a com-. 


bate infecția microbiană supraadăugată, Accentul va trebui pus 

însă. pe tratamentul general. El va consta în aplicarea unui 
regim alimentar. bogat în vitamine, mai ales în vitamina A. 
La nevoie vitaminele vor fi introduse sub forma medicamen- 
toasă. Cele mai bune rezultate se obțin prin administrarea 
combinată a vitaminelor A, B şi C. 


c. Keratita neuroparalitică 


Se produce ca o consecință a întreruperii conductibilității 
nervului trigemen, îndeosebi a ramurii oftalmice, prin lezarea 
patologică sau traumatică a trunchiului nervului trigemen, a 
ganglionului Gasser, a nervului oftalmic sau a ganglionului 
ciliar. 

Ea începe printr-o tulburare fină, difuză a epiteliului. Acesta 
îşi pierde luciul și transparența. Se produce apoi o descua- 
mare epitelială fină, dar progresivă, care duce în scurt timp 
la ulceraţie. Leziunea situată la început în zona centrală a 
corneei se întinde destul de repede în suprafaţă, dar cruţă în- 
totdeauna o zonă îngustă la periferia corneei. În scurt timp, 
procesul cuprinde şi parenchimul corneean, dînd naștere unui 
ulcer cu evoluţie mai mult sau mai puţin latentă. 

Dacă la începutul afecțiunii există o oarecare congestie con- 
junctivală perikeratică, în cursul evoluţiei ei aceasta regresează 
sau se menţine foarte atenuată. Fotofobia și lăcrimarea reflexă, 
ca şi durerile, lipsesc de asemenea. Corneea prezintă hipoeste- 
zie pronunţată sau chiar anestezie, iar ochiul este hipoton. 

Diagnosticul keratitei neuroparalitice se bazează pe dispro- 
porţia izbitoare dintre leziunea corneeană accentuată și feno- 
menele iritative abia schiţate, ca şi hipo- sau anestezia corneei. 
sau a întregului teritoriu al oftalmicului. 

Complieaţiile care pot modifica aspectul şi decursul bolii sînt- 
suprainfecţiile şi irita. Suprainfecţiile pot da naștere la ulcer 
-serpiginos. Datorită rezistenţei scăzute a țesutului corneean, 
acesta are-o evoluţie deosebit de nefastă şi de rapidă. Irita este: 
o complicaţie a infecţiei corneene supraadăugate. 

Patogenia keratitei neuroparalitice nu este încă pe deplin. 
lămurită. Se admite că paralizia fibrelor senzitive ale oftalmi- 
cului nu joacă decît un rol limitat în producerea ei. Corneea, 
datorită acestei anestezii, este lipsită de apărarea reflexă a ple- 
oapelor şi se află mult mai expusă microtraumatismelor şi in- 
fecţiilor secundare, Diminuarea. rezistenței țesutului corneean 

faţă de infecţii, datorită leziunii simpaticului  paratrigeminal 
pare să aibă un rol determinant în producerea bolii. Se consi- 
deră că afecțiunea se datorește acţiunii concomitente a doi 
factori: unul intern, neurogen, care reducînd rezistența ţesutu- 
rilor favorizează acţiunea celui de-al doilea factor, a celui ex- 
tern, traumaticoinfecţios. 

Tratament. Sînt necesare, în primul rînd, măsuri de pre- 
venire a bolii în toate cazurile de leziuni traumatice sau infec- 
țioase care au atins ganglionul Gasser sau nervul trigemen (al- 
coolizare, neurotomie, zona zoster etc.). Se va proteja corneea 
şi se va feri de microtraumatisme prin aplicarea de pansament 
cu pomezi dezinfectante, prin aplicarea unei sticle de ceasor- 
nic în faţa ochiului, dar mai ales prin blefarorafie mediană pre- 
ventivă. 

Cînd s-a produs keratita, blefaroraiia este și mai indicată. 
Sub ea, leziunile epiteliale se cicatrizează repede. Administra- 
rea de vitamina B, şi dezinfecţia sacului conjunctival comple- 
tează tratamentul. 


d. Keratita rozacee 


Însoţeşte frecvent acneea rozacee a feţei. Se caracterizează 
prin apariţia unor noduli de culoare alb-cenuşie, de mărimea 
unei gămălii de ac sau mai mari în straturile superficiale ale 
parenchimului. Corespunzător sediului nodulilor se observă o 
vascularizaţie formată din cîteva trunchiuri care se ramifică 
în jurul nodulilor. Nodulii au un ciclu de evoluţie lent, de săp- 
tămini sau luni de zile şi lasă în urma lor opacităţi cicatriceale 
evidente. Cu alternări de faze de acalmie relativă şi de exacer- 
bări, afecțiunea durează ani sau decenii. 

Afecţiunea este bilaterală, dar nu interesează în aceeaşi mă- 
„sură cei doi ochi. 

Etiologia ei, ca şi a acneei rozac 
lămurită. 

Diferitele tratamente gener 


ee cutanate, nu este încă 


ale şi locale ce se încearcă in- 
fluenţează puţin evoluţia ei. Relativ cele mai bune rezultate 
se obțin prin administrarea bucală de cloramfenicol, de 4 ori 
pe zi cîte 250 mg, timp de 8 zile, care se poate repeta după 
cîteva săptămîni. Local sînt de preferat instilaţiile de cortizon 


şi alifia cu ihtiol. 

3. Keratitele profunde sau parenchimatoase 


După cum ne arată numele, inflamaţia are loc în straturile 
profunde ale corneei, în parenchim. În cele mai multe cazuri 
sînt de origine endogenă şi pot fi provocate de diferiţi agenţi, 
ca: sifilisul, tuberculoza și diferite virusuri. Malaria o poate 
produce, de asemenea, în cazuri rare. 

Lepra, întîlnită în mod excepţional la noi, dă un procentaj 
mare de complicaţii oculare, printre care şi keratita intersti- 
țială. 


Poate fi produsă de ambele forme ale sifilisului, congenital 
şi cîştigat, totuşi în cele mai multe cazuri este datorită sifili- 
sului congenital. Se consideră că este o manifestare alergică a 
sifilisului. 

Ca atare, boala apare în copilărie, cu frecvenţă maximă între 
6 şi 16 ani. După vîrsta de 20 de ani de cele mai deseori este 
manifestarea unui sifilis cîştigat. În acest caz apare la 3—4 ani 
după şancrul sifilitic. 

Keratita parenchimatoasă face parte, împreună cu otosele- 
roza şi leziunile dentare caracteristice, din triada de stigmate 
sifilitice a lui Hutchinson (fig. 47 a şi b). De cele mai multe 
ori, ea este însoţită și de alte stigmate ale luesului congenital. 

În sifilisul congenital este totdeauna bilaterală, iar în cel 
cîştigat, de obicei, unilaterală. i 

Simptome. În evoluţia afecțiunii se pot deosebi trei faze, 
determinate de trei procese histologice distincte ce au loc în 
grosimea corneei. Simptomele variază în raport cu aceste faze. 
“ Paza întîi se caracterizează printr-o înfitraţie a straturilor 
profunde şi mijlocii ale parenchimului corneean. Infiltraţia nu 
duce niciodată la ulcerare (fig. 48). 


Fig. 47. 
a — Dinţi rahitici; 
b — dinţi scalari- 
. formi: în: sifilisul 
congenital. 

Faza a doua a afecțiunii este 
vascularizația straturilor corne- 
ene infiltrate. Uneori vasculari- 
zaţia este atît de bogată încît îi 
dau corneei un aspect cărnos. 
Alteori, abia se observă cu 
ochiul liber. Ea începe obișnuit 
la 2—3 săptămîni de la debutul 
bolii, în timp ce procesul de in- 
filtraţie nu s-a terminat încă. 

Pe măsură ce înaintează pro- 
cesul de vascularizare şi în ra- 
port direct cu intensitatea lui, 


se produce resorbția infiltra- Fig. 48. Keratita parenchimatoasă 


tiei şi clarificarea corneei, ceea luetică. 
ce constituie a treia fază în 


evoluţia keratitei parenchimatoase. Fenomenele iritative scad 
în intensitate, corneea îşi recapătă treptat luciul şi transpa- 
rența. Ea se produce foarte încet, în curs de mai multe luni, 
ba uneori se continuă chiar și după un an de zile. Nu este 
' însă niciodată totală. În numeroase cazuri rămîn opacităţi cica- 
” triceale vizibile chiar cu ochiul liber, dar mai ales în luminatul 


focal. În toate cazurile, chiar și în cele mai favorabile, 


se 


observă, la examenul biomicroscopic, opacităţi mai mult sau 
mai puţin întinse, situate în straturile profunde ale parenchi- 
mului corneean. Spre sfîrşitul procesului de resorbţie începe 
și regresiunea vaselor de neoformaţie. Cele mai multe dispar 


complet, altele se. obstruează, iar un mic număr se menţ 
definitiv ca vase cu circulaţie sanguină. Prezenţa acestor v 


ine 
ase 


corneene, obstruate sau nu, ca şi a opacităţilor cicatriceale, 
permite — oricît de tîrziu — punerea unui diagnostic retro- 


spectiv de keratită parenchimatoasă. 
Acest tablou clinic se complică cu irită sau îridociclită, a 


de- 


seori gravă, care, pe lîngă accentuarea congestiei perikeratice, 
a durerii, a fotofobiei, provoacă variaţii de tensiune intraocu- 
lară, faze de hipotonie alternînd cu faze de hipertonie secun- 


dară, : 


Diagnosticul etiologic se face pe baza stigmatelor de lues 


congenital, pe 'R.B.W. aproape totdeauna intens pozitivă, 
bilateralitate şi vîrsta bolnavului. 


8 — Oftalmologie 


pe 

Pronostic. Keratita parenchimatoasă se vindecă, în cele mai 
multe cazuri, favorabil. Adeseori după infiltrații foarte intense 
nu rămîn decît opacităţi cicatriceale fine, care numai în lumi- 
natul focal sau la biomicroscop sînt vizibile. În general, mă- 
sura în care se resoarbe infiltraţia este în raport cu gradul de 
vascularizare. Dar clarificarea corneei depinde și de precocita- 
tea şi de intensitatea tratamentului local, cu atit mai mult, cu 
cît în ultimul timp dispunem de mijloace terapeutice care pot 
duce la resorbţia infiltraţiei fără ca afecțiunea să fi trecut prin 
faza de vascularizaţie. 

Tratament. Pentru a favoriza resorbţia infiltraţiei se aplică 
local dionină în concentraţie de 3—40/, fie în soluţie apoasă, 
fie în alifie. În acelaşi scop se aplică pe ochi căldură sub formă 
de comprese calde sau chiar instilarea direct pe cornee, după 
prealabila anestezie cu cocaină, a unor picături de apă caldă 
de 45°C (metoda N. Manolescu). Căldura uscată are însă avan- 
tajul că se aplică mai ușor și nu produce iritaţia pielei. Căldura 
se aplică de 4—5 ori pe zi, timp de cîte 15—30 minute. 

Rântgenterapia influenţează, de asemenea, favorabil procesul 
de resorbție. Cel mai eficace mijloc de tratament al keratitei 
parenchimatoase este însă cortizonul. Instilat de mai multe ori 
pe zi, chiar din 2 în 2 ore, el opreşte evoluţia afecțiunii şi duce 
apoi în scurt timp la resorbţia infiltraţiei într-o măsură mai 
mare decît celelalte mijloace de tratament. Instilaţiile trebuie 
continuate timp de cîteva săptămîni, pentru a evita o eventuală 
reapariţie a infiltraţiei. 

Se va combate printr-un tratament adecvat (atropină) irido- 
ciclita ce însoţeşte keratita parenchimatoasă. 

Tratamentul antiluetic nu influențează evoluţia keratitei pa- 
renochimatoase o dată apărută. Dar keratita fiind un semn de 
activitate a sifilisului, fie congenital, fie cîștigat, acest sifilis 
trebuie combătut, pentru a preveni alte manifestări ale lui. 
Pe de altă parte s-a observat că îmbolnăvirea celui de-al doi- 
lea ochi ia o formă mai atenuată, dacă s-a început tratamentul 
antiluetic îndată după îmbolnăvirea celui dintii. 


b. Keratita parenchimatoasă tuberculoasă 


Această formă în mare are un aspect şi evoluţie asemănă- 

are un decurs mult mai prelungit, fenomenele iritative şi con- 
gestive care o însoțesc sînt mai atenuate şi are tendinţă pro- 
nunţată la recidive. 

Tratament. Tratamentul local în bună parte este asemănător 
cu al keratitei sifilitice. 

O deosebită importanţă are tratamentul general. 

Tratamentul general cu antibiotice (streptomicină) sau alte 
medicamente antituberculoase (PAS, hidrazidă) este indicat în 
măsura în care dorim să acţionăm asupra focarului principal 
tuberculos (pulmonar sau din alte organe). 


c. Keratita disciformă 


Apare sub forma unei. opacifieri discoide, cu marginea des- 
tul de bine delimitată, așezată în zona centrală a corneei. Apa- 
riţia ei este însoţită de fenomene de iritaţie accentuată care se 
reduc apoi treptat, deşi infiltraţia se întinde. Ea nu atinge însă 
niciodată periferia corneei. În zona infiltraţiei, luciul corneei 
lipseşte din cauza edemului. Sensibilitatea corneei este foarte 
redusă în cîmpul infiltraţiei şi destul de redusă în zona perife- 
rică transparentă. Afecţiunea are evoluţie lentă, de luni de 
zile, şi tendinţă foarte redusă de a se resorbi: În general rămîne 
o opacitate groasă, care reduce în mod simţitor vederea. 

În ultimul timp se confirmă tot mai mult presupunerea că 
afecțiunea este o formă de manifestare a herpesului corneei. 

Tratament. Relativ cele mai bune rezultate se obţin prin in- 
stilaţii de cortizon, prin aplicare de căldură şi rântgenterapie. 
Cum afecțiunea are un decurs prelung, cortizonul nu poate fi 
utilizat tot timpul. ÎL vom alterna cu alifie de dionină 3—40. 


Cicatricele corneene 


Cicatricele corneene .reduc acuitatea vizuală într-o măsură 
mai mică sau mai mare în raport cu întinderea, grosimea și 
așezarea lor. Pe de altă parte, aspectul şi aşezarea lor lasă să 
se deducă afecțiunea care le-a provocat, au deci o valoare de 

diagnostic retrospectiv şi de aceea au o importanţă destul de 
mare în practica oftalmologică, 

Cicatricele corneei se clasifică după întinderea și mai ales 
după intensitatea opacităţii pe care o produc. 


1. Nubeculd sau nefelionul 


Este o pată foarte fină, aproape invizibilă cu ochiul liber 
în lumina difuză, dar care se poate distinge totuși ușor în 
luminat focal sau mai ales la biomicroscop. Cînd este situată 
în zona centrală provoacă tulburare: de 'vedere și chiar o scă- 
dere uşoară a acuităţii vizuale. 


2. Macula 


Este o opacitate mai accentuată, vizibilă cu ochiul liber, de 
culoare cenușie sau albicioasă, de mărime variind de la o gămă- 
lie de ac pînă la un cap de chibrit. Macula. situată în zona 
pupilară poate. reduce simţitor acuitatea vizuală. O cicatrice 
centrală de dimensiuni mici poate provoca o tulburare accen- 
tuată a vederii într-un mediu intens luminat, cînd pupila este 
contractată şi, dimpotrivă, va produce o tulburare ușoară în 
mediu: cu luminozitate redusă, cînd pupila este dilatată. Invers 
se petrec lucrurile în cazul cicatricelor paracentrale. 


3. Leucomul 


Este o cicatrice groasă, de culoare cenuşie saturată sau intens 
albă-sidefie, care reduce complet transparenţa corneei în cim- 
pul său. El interesează de obicei toate sau aproape „toate 
straturile corneei, Poate cuprinde toată întinderea corneei, sau 
numai o parte a ei (leucom total sau leucom parțial). Foarte ade- 
seori în grosimea sau la suprafața leucomului se observă o vas- 
cularizaţie mai mult sau mai puţin abundentă (leucom vascu- 
larizat). : 

a. Leucomul aderent. Dacă leucomul este urmarea unui pro- 
ces ulcerativ perforat, în grosimea lui se găsesc şi elemente 
din irisul inclavat în pertoraţie. Sub acţiunea tensiunii intra- 
oculare — adeseori mărită chiar datorită leucomului aderent, 
care blochează unghiul de filtraţie al camerei anterioare — se 
poate produce ectazia leucomului (stafilomul corneean). 

b. Cicatricele liniare corneene sînt urmarea unor plăgi trau- 
matice, foarte adeseori perforante. Ele sînt uneori foarte fine, 
abia perceptibile, alteori sînt însă uşor vizibile. 

Diagnosticul cicatricelor corneene se pune pe baza următoa- 
relor fapte: ele nu sînt însoţite de fenomene de iritaţie, de 
lăcrimare, fotofobie, congestie perikeratică; la suprafaţa lor, 
luciul corneean este intact şi nu există soluţii de continuitate 
a epiteliului (în afară de cazurile de degenerescenţe și exul- 
cerări consecutive); sînt staţionare. Ele trebuie deosebite de 
opacităţile date de inflamații în curs (infiltraţii). Acestea sînt 
însoţite de fenomene de iritaţie, cele mai multe prezintă soluţii 
de continuitate la suprafaţa lor, sînt însoţite de edemul stratu- 
rilor învecinate:și au caracter evolutiv. 

Tratament. O cicatrice corneeană propriu-zisă, adică acea le- 
ziune în care procesul de resorbţie a infiltraţiei inflamatorii 
și procesul de reparaţie sînt încheiate, este o modificare defini- 
tivă care nu se pretează la un tratament medicamentos. Trata- 
mentul eficace este numai cel chirurgical, pentru a obţine fie 
o ameliorare a acuităţii vizuale, fie numai înlăturarea defectu- 
lui estetic, culoarea albă a cicatricei. Cînd cicatricea ocupă zona 
centrală a corneei şi maschează pupila, se creează prin îridec- 
tomie o pupilă artificială, corespunzătoare unei zone corneene 
transparente. Acelaşi scop optic se urmărește şi prin kerato- 
plastie, care constă în excizia unei rondele corneene opace şi 
înlocuirea ei cu cornee transparentă luată de la cadavru. Cînd 
opacitatea nu interesează decît straturile superficiale ale cor- 
neei, se excizează numai acestea, printr-o keratoplastie lame- 
lară. i ; 

Keratoplastia urmărește și înlăturarea defectului estetic. Dar 
„fenomenul de respingere“, care în acest caz constă din opaci- 
firea lamboului implantat, se manifestă deseori şi aici. 

Suprimarea defectului de estetică, a culorii albe a cicatricei 
se obţine prin tatuaj, cel mai obișnuit cu tuș de China sau cu 
clorură de paladiu. 

Capitolul IX 
PATOLOGIA SCLEREI 


Generalităţi. Sclera este partea ce mai întinsă a membranei fibroase 
a ochiului și ocupă partea ei posterioară. În partea anterioară se con- 
tinuă cu corneea, la nivelul limbului sclerocorneean, iar în partea poste- 
vioară prezintă o perforaţie acoperită de lama ciuruită, care permite 
trecerea fibrelor nervului optic din glob în orbită. Sclera este albă- 
sidefie, complet opacă, fiind formată din fibre colagene dispuse în stra- 
turi suprapuse în mod neregulat. Are o vascularizaţie săracă. Prin scleră 
trec spre și dinspre glob vase şi nervi: în partea anterioară vasele şi 
nervii ciliari anteriori, în partea mijlocie (a nivelul ecuatorului glo- 
bului) venele vorticoase, iar în partea posterioară, de jur împrejurul 
nervului optic, vasele și nervii ciliari posteriori. 


Afecţiuni inflamatorii 


Sînt relativ rare faţă de alte îmbolnăviri oculare. 


1. Episclerita 


Este inflamaţia straturilor superficiale, mai laxe ale sclerei. 
Într-un sector oarecare, în apropierea limbului, apare un focar 
limitat de congestie de culoare violacee, cu marginile şterse, 
cu diametrul de cîţiva milimetri. Conjunctiva, care participă 
şi ea la procesul hiperemic, este uşor denivelată, pare îngro- 
şată, Alteori episclerita apare sub formă de nodul bine delimu- 
tat. Uşor proeminent, de mărimea unui bob de grîu, de culoare 
violacee, Atât o formă cît şi cealaltă durează cîteva săptămîni, 

uneori numai cîteva zile (episclerită fugace), pentru ca să reci- 
diveze într-un alt sector, de obicei învecinat, al sclerei peri- 
limbice. În acest fel boala poate să dureze luni sau chiar ani 
de zile. Ea nu lasă urme, sau cel mult unele foarte discrete. 

Fotofobie moderată şi o senzaţie vagă de durere, mai ales 
la presiune, însoțesc această evoluţie. 

Episclerita poate fi confundată ușor cu conjunctivita flicte- 
nulară. În aceasta din urmă însă nodulul este mai superficial, 
are culoare cenușie, congestia nu are nuanţă violacee şi în- 
treg ciclul de evoluţie a flictenei este mult mai scurt.. Instilînd 
o picătură de adrenalină în sacul conjunctival, congestia con- 
junctivală a flictenei dispare de îndată, pe cînd cea episclerală 
dispare mai încet şi incomplet. 

Cei mai frecvenți factori în etiologia episcleritelor sînt reu- 
matismul și tulburările de metabolism (guta). Dar tulburări 
endocrine, stări de alergie, infecţii generale şi de focar pot 
provoca, de asemenea, episclerită. 

Tratamentul cel mai eficace, pe lîngă cel cauzal, sînt instila- 
ţiile de cortizon în soluţie diluată 1:3, de 5—6 ori.pe zi cîte 
o picătură. Căldura aplicată pe ochi constituie un adjuvant util. 


2. Sclerita 


Sclerita atinge toate straturile sclerei şi de obicei cuprinde 
întinderi mai mari. Se localizează, de asemenea, la sclera an- 
terioară, în apropierea limbului. Sclerita posterioară este. rară 
şi nu poate fi constatată decît indirect, prin focarul de corio- 
retinită care o însoțește. l 

Culoarea zonei inflamate este roşie-violacee-închis. Simpto- 
mele subiective care o însoțesc sînt accentuate. Durerea se pro- 
nunţă în timpul mișcărilor ochiului sau la presiunea lui. 

În general este o inflamație acută, dar se întîlnesc şi forme 
care evoluează cu fenomene foarte atenuate. Evoluţia unui fo- 
car de sclerită este lentă, de luni de zile. El lasă în urma 
lui o seleră subțiată prin care străbate culoarea închisă a cor- 
pului ciliar, ceea ce îi dă o nuanţă albăstruie sau negricioasă. 
Apoi, după un răstimp oarecare, alt tocar apare în vecinătate 

“sau într-o altă zonă perilimbică, În forma aceasta sclerita evo- 
luează ani de zile, înconjurînd limbul sclerocorneean. Fa: rare- 

ori afectează un singur ochi, de obicei evoluează concomitent 
sau alternant la ambii ochi. 

Ea se însoţeşte de la început de iridociclită, ale .cărei sechele 
şi consecinţe (sinechii iriene, glaucom secundar, cataractă com- 
plicată) constituie complicațiile grave ale scleritei. Cu timpul, 
sclera subţiată cedează presiunii intraoculare şi apar în jurul 
limbului ectazii mai mult sau mai puţin proeminente și întinse, 
stafiloame sclerale, ale căror rupturi spontane sau traumatice 
formează o altă complicaţie tardivă şi gravă. 

Sclerita s-ar putea confunda cu o congestie perikeratică, dar 
ea se localizează numai la un sector perilimbic şi culoarea ei 
este mai violacee. De congestia conjunctivală se poate deosebi, 
de asemenea, prin proba cu adrenalină. Congestia sclerală 
nu dispare în cursul acestei probe. 

în etiologia ei întîlnim tuberculoza şi sifilisul, dar ea poate 
fi produsă și de infecţii de focar, de reumatism sau de alte 
cauze mai rare. 

Sclerita necesită, în primul rînd, un tratament etiologic pen- 
tru a opri evoluţia ei şi a preveni recidivele. Instilaţiile de 
cortizon atenuează în mod vizibil procesul inflamator. Aplica- 
ţiile locale de căldură sau iradiaţiile cu raze Roentgen au de 
asemenea acţiune favorabilă. i 


3.. Sclerokeratita 


Sclerokeratita este o inflamație concomitentă a sclerei şia 
corneei. Este o formă destul de frecventă a scleritei. Mai întîi 
apare focarul de sclerită, apoi în dreptul lui, la periferia cor- 
neei, o infiltraţie profundă de formă mai mult sau mai puţin 
triunghiulară, mai intensă în apropierea limbului, din ce în ce 
mai atenuată spre centrul corneei, pe care de obicei nici nu-l 
atinge. Afecţiunea are acelaşi caracter recidivant ca şi sclerita 
simplă, În curs de ani, prin recidive repetate, ea înconjură 
corneea producînd opacifierea întregii ei periferii (keratită scle- 
rozantă). 

Complicaţiile timpurii şi tardive sînt ca şi ale scleritei. 

În etiologia ei joacă rol aceeaşi factori. Ca atare şi tratamen- 
tul. este asemănător. 

Capitolul. X 


PATOLOGIA IRISULUI 
ŞI A CORPULUI CILIAR 


fac parte din membrana vasculară 
a globului ocular (uveea) şi constituie partea ei anterioară şi mijlocie 
(partea ei posterioară fiind coroida). Irisul este un diafragm, perforat la 
centru (pupila) care limitează cantitatea de raze ce pătrund în globul 
ocular. El este constituit dintr-un endoteliu anterior, care este în conti- 
nuitate cu endoteliul corneean posterior, o stromă bogată în vase, ţesut 
conjunctiv lax și țesut reticulo-histiocitar şi un epiteliu posterior, intens 
pismentat, care se continuă cu epiteliul corpului ciliar şi cu retina. În 
țesutul irian se găsesc doi mușchi netezi: sfineterul (în jurul orificiului 
pupilar), inervat de sistemul parasimpatic și dilatatorul (întins pe toată 
suprafaţa posterioară a irisului), inervat de simpatic. 7 

Corpul ciliar este format dintr-un epiteliu bistratificat cu rol în secra- 
ţia umorii apoase şi dintr-o stromă formată din vase, ţesut celular lax 
şi ţesut reticulo-histocitar, în grosimea căreia se găsește mușchiul ci- 
liar, cu rol în actul acomodaţiei (avînd o dublă inervaţie, simpatică şi 
parasimpatică). 4 

Examinarea irisului se face atît la lumina zilei cu ochiul liber sau 
cu lupa, cît şi în camera obscură cu luminajul lateral combinat, cu 
biomicroscopul, cu gonioscopul şi cu oftalmoscopul (exudatele desce- 
metiene, pupilare şi retrocristaliniene), 


Generalităţi. Irisul şi corpul ciliar 


Inflamaţiile irisului și corpului ciliar , 


Cele mai importante şi mai frecvente manifestații patologice 
ale irisului şi corpului ciliar sînt inflamaţiile care sînt denumite 


irite, cînd sînt localizate la iris şi ciclite, cînd sînt localizate la 


corpul ciliar, De cele mai multe ori însă procesul inflamator al 
irisului cuprinde și corpul ciliar şi invers, din care cauză aceste 
inflamații pot fi numite iridociclite. 

1. Inflamaţiile irisului (iritele) 


Simptomele iritei. Simptomele subiective sint necaracteris- 
tice: dureri oculare şi perioculare (datorită bogatei inervaţii a 
membranei iriene), lăcrimare, fotofobie şi scăderea acuităţii vi- 
zuale (datorită miozei şi exudatelor inflamatorii din camera 
anterioară și de pe suprafaţa pupilei). 

Simptomele obiective sînt cauzate de hiperemia şi exudatele 
ce însoțesc procesele inflamatorii. Acestea sînt: congestia peri- 
keratică, mioza şi sinechiile iriene posterioare, şi modificările 
de culoare şi de relief ale irisului. 

Congestia perikeratică are forma unui inel roșu-violaceu, de 
jur împrejurul limbului sclerocorneean, care dispare treptat 
spre fundurile de sac conjunctivale. 

Mioza (contractarea pupilei) se datoreşte iritaţiilor inflama- 
torii ale terminaţiilor nervoase parasimpatice. Dacă se insti- 
lează un midriatic (atropină, homatropină, scopolamină) pupila 
se dilată mult mai încet decît la ochiul sănătos, iar conturul 
său ia un aspect neregulat din cauza sinechiilor iriene poste- 
rioare ale marginii pupilare, care — în unele locuri — aderă 
de cristalin datorită exudatelor fibrinoase inflamatorii (fig. 49). 
Dacă exudatele sînt mai abundente, ele tulbură umoarea-apoasă 
(fenomenul Tyndall pozitiv) şi se depun în partea ei cea mai 
declivă sub formă de sediment purulent alb-gălbui (hipopion) 


(fig. 50). 


Fig. 50. Hipopion. 


Fig. 49, Sinechii iriene posterioare 
dinţate. 

Modificările de culoare şi relief ale irisului se datorese con- 
gestiei vaselor iriene care fac ca irisul inflamat să aibă o cu- 
loare mai închisă, cu relieful şters din cauza edemului stromei 
iriene. 


2. Inflamaţiile corpului ciliar (ciclitele) 


Simptomele subiective ale ciclitei sînt: dureri spontane ocu- 
lare şi perioculare, mai ales nocturne şi dureri la presiunea 
regiunii ciliare a globului. Bolnavii acuză o scădere a vederii 
atît din cauza exudatelor din camera anterioară cît şi a celor 
retrocristaliniene. 

Simptomele obiective sînt: exudate punctiforme pe suprafaţa 
posterioară a corneei numite precipitate descementiene (fig. 51 
a şi 52), care sînt dispuse sub forma unui triunghi cu baza în 
jos şi vîrful: spre centrul corneei; exudate retrocristaliniene, 
precum și exudate vitreene (flocoane în vitros) din cauza co- 
afectării părţii anterioare a coroidei, care pot fi puse uşor în 
evidenţă p.in examenul oftalmoscopic. 

În ciclite sînt caracteristice oscilaţiile tensiunii intraoculare, 
fazele de hipertonie (glaucom secundar) fiind urmate de faze 
de hipotonie oculară. 


Fig, 51. Precipitate descemeţiene. 


Fig..52, Precipitate descematiene: `=: 
a — pe secţiune anteroposterioară; bD — as- 
pect în- lumina: oftalmoscapică. . 

3. lridociclitele 


Ă Iritele şi ciclitele izolate nu se întîlnesc decît cu totul excep- 
tional. De cele mai multe ori inflamația cuprinde ambele mem- 
brane, predominînd simptomatologia uneia sau celeilalte. 

"Diagnosticul iridociclitelor se face pe baza simptomelor subi- 
ective şi obiective descrise. Ele pot fi confundate, la un exa- 
men superficial sau cu mijloace neadecvate, cu conjunctivitele, 
glaucomul congestiv şi cu keratitele. 

De conjunctivite se diferenţiază prin lipsa secreției conjunc- 
tivale, localizarea congestiei la zona perilimbică și prin pre- 
zența exudatelor de pe faţa posterioară a corneei şi din ca- 
mera anterioară, care provoacă o scădere a acuităţii vizuale. 

De glaucomul congestiv se deosebeşte prin lipsa hiperten- 
siunii intraoculare, lipsa midriazei (în iridociclite avem mioză) 
şi prin lipsa modificărilor de cîmp vizual. Diagnosticul acesta 
este de o mare importanţă, deoarece cele două afecţiuni bene- 
ficiază de tratamente diametral opuse: midriaticele necesare 
pentru tratamentul iridociclitelor fiind complet contraindicate 
în glaucom, iar mioticele, tratamentul de bază al glaucomu- 
lui, fiind complet contraindicate în iridociclite. 

7/ De keratite diferenţierea se face prin lipsa infiltratelor super- 
ficiale sau profunde corneene, caracteristice pentru aceste afec- 
țiuni. 

Diagnosticul etiologic al iridociclitelor se face pe baza anam- 
nezei, a examenului ocular complet, a examenelor complimen- 
tare clinice şi de laborator. 

Forme clinice. Iridociclitele se pot manifesta sub diverse as- 
pecte clinice în funcţie de evoluţia clinică, aspectul clinic al 
leziunilor, aspectul exudatelor din camera anterioară, etiologie 
și mecanism patogenetic. 

Din punctul de vedere al evoluţiei clinice iridociclitele pot 
fi acute, subacute sau cronice, simptomatologia clinică fiind mai 
mult sau.mai puţin exprimată în funcţie de caracterul evolu- 
tiv. O caracteristică evolutivă a iridociclitelor este tendinţa ac- 
centuaiă spre recidive. În timp ce iritele „cronice sînt în majo- 
ritatea cazurilor consecința unor irite'acute sau subacute, 


„€iclitele cronice pot evolua ca atare chiar de la început. 


După aspectul clinic al leziunilor se deosebesc îridocielitele 
difuze (negranulomatoase) şi iridociclitele nodulare (granulo- 
matoase). Deosebirea între aceste două forme cărora li s-a atri- 

buit o semnificaţie etiologică se face pe baza unui examen bio- 
microscopic foarte atent. i 

Exudatele din camera anterioară pot caracteriza anumite for- 
me de iridociclite. Astfel iridociclitele seroase sînt caracteris- 
tice pentru anumite forme acute de infecții generale, infecții 
de focar etc. Iridociclitele fibrinoase sau fibrinoplastice se ca- 
racterizează prin apariția unui exudat dens în camera ante- 
rioară care provoacă fenomenul lui Tyndall, dacă se proiec- 
tează un fascicul subțire de lumină asupra globului ocular. În 
unele cazuri, de infecții cu piogeni, iridociclita poate fi supu- 
rată, cu un hipopion mai mult sau mai puțin abundent în ca- 
mera anterioară. Există şi o formă hemoragică a iridociclitei 
(herpes, tbc, gripă etc.) cînd în partea declivă a camerei ante- 
rioare se constată prezența sîngelui sub forma unei hipeme 
(hyphaema). 

-~ Formele etiologice. ale iridociclitelor nu-şi mai au valoarea 

“care le-a fost atribuită în trecut, deoarece s-a constatat că ace- 
lași factor etiologic poate da aspecte clinice variate. Astfel, iri- 
dociclitele nodulare pot fi provocate de aceiaşi factori etiologici 
ca şi cele difuze, de asemenea formele exudative nu prezintă 
nici ùn caracter etiologic diferenţial pentru ca, pe baza lor, să 
stabilim natura bolii. 

După mecanismul patogenetic iridociclitele sînt: exogene (in- 
fecţia pătrunde direct la nivelul țesutului iridociliar printr-o. 
leziune traumatică perforantă sau nu, sau printr-o infecţie 
acută a membranelor de înveliş eclerotică, cornee sau a con- 
junctivei) și endogene, cînd infecția provine de la un proces 
patologic preexistent în. organism. (fie general: septicemii; fie 
local: infecţii de focar), propagarea făcîndu-se pe cale vascu- 
lară. 

Complicaţii. Iridociclita este o afecţiune oculară gravă care 
se poate, propaga la cornee. (keratoirite), la sclerotică, sau la 
restul membranei uveale (uveita). 

Cînd iridociclita se însoţeşte de sinechia inelară a marginii 
pupilare a irisului, apare o tulburare în circulaţia umorii apoa- 
se între camera posterioară și cea anterioară, care se acumu- 
lează în camera posterioară, împingînd irisul înainte, neputin- 
du-se elimina prin unghiul de filtraţie a camerei anterioare. 
"Tensiunea oculară creşte, apar fenomene de glaucom secundar, 
iar tabloul clinic ia aspectul așa-numit de „iris în tomată“ 
(secluzie pupilară) (fig. 53). = 

O altă complicaţie, mai frecven- 
tă în cazul iridocielitelor cronice, 
este cataracta patologică, care — 
la început; — are un caracter sub- 
capsular posterior. 

În iridociclitele supurate, mai 
ales în cele de natură exogenă, 
cea mai de temut complicaţie este 
panojtalmia, ce se caracterizează 
printr-o infecţie supurativă a în- 
tregii membrane uveale, care se 
propagă apoi și la celelalte ele- 
mente anatomice ale globului ocu- 
: K lar. Din cauza reacției inflamatorii 
Pio laee dna intense a țesutului orbitar apare 
pectul histologic; S — secluzia. O exoftalmie, cu tumefierea pleoa- 

pelor şi edem accentuat al con- 
junctivei (chemozis). În acest caz, singurul tratament eficace 
este evacuarea conţinutului globului ocular (eviscerația glo- 
bului) sub protecția de antibiotice. Nu se face enucleația pen- 
tru a nu deschide tecile meningeale ale nervului optic şi a nu 
favoriza astfel propagarea infecției în cutia craniană. 

Uneori, iridociclitele cu evoluţie subacută, recidivantă, pot 
duce la atrofia progresivă a globului ocular. 

Etiologie şi patogenie. Cu toate progresele remarcabile ale 
metodelor de investigaţie clinică și de laborator, un mare nu- 
măr de iridociclite rămîn neclarificate din punct de vedere 
etiologic. Cele mai multe au o etiologie infecțioasă exo- sau 
endogenă şi se datoresc fie microbului care se localizează în ţe- 
sutul iridociliar (iridociclite septice), fie toxinelor acestuia (irido- 
ciclite tortice), fie, în fine, unor procese imunobiologice (reacţii 
alergice-hiperergice) la factori etiologici dintre cei mai variaţi. 

Din punct de vedere patogenetic deosebim iridociclitele exo- 
gene şi iridociclitele endogene. 

a. Iridociclitele exogene se datoresc unor agenţi patogeni 
care pătrund la nivelul diafragmului iridociliar, fie prin inter- 
mediul unei plăgi perforante corneene sau sclerale, fie prin in- 
termediul unor leziuni superficiale ale corneei sau conjunctivei 
(ulcere corneene), conjunetivițe purulente, arsuri, keratocon- 
junctivale ete. 

1. În primul caz, iridociclita este de natură infecțioasă sau 
septică şi se datorește pătrunderii agentului microbian în tesu- 
tul iridociliar, putând fi pus în evidență în puroiul din camera 
anterioară, 

Boala apare la 24 de ore după un traumatism perforant al 
globului (accidental sau chirurgical) şi evoluează ca o iridoci- 
clită acută şupurată, cu puroi în camera anterioară sub formă 
de hipopion. Prin tratament adecvat și la timp, boala poate fi 
jugulată, vindecarea producîndu-se cu sechele mai mult sau 


mai puţin importante, în funcţie de traumatism.. În unele: 


cazuri însă ea evoluează spre panoftalmie și atrofie pro- 
gresivă (ftizia) a globului ocular. Globii aceştia atrofici consti- 
tuie un pericol permanent pentru declanşarea unei oftalmii sim- 
patice. De aceea se recomandă câ aceşti ochi să fie enucleaţi. 


a. 


Pronosticul iridociclitelor exogene. septice rămîne în general 
grav. | 

Tratamentul lor trebuie să fie precoce şi foarte susținut, ad- 
ministrîndu-se antibiotice local şi general, în funcţie de natura 
şi sensibilitatea agentului microbian. 

2. În al doilea caz, iridociclita este “de natură toxică şi se da- 
torește pătrunderii în glob a toxinelor microbiene care rămîn 
pe suprafaţa globului ocular. Cea mai frecventă iridociclită exo- 
genă toxică este cea din ulcerul corneean serpiginos. Hipopio- 
"mul, în acest caz, este steril, amicrobian. Pronosticul iridocicli- 
` tei toxice este mai favorabil ca cel al iridociclitei septice. 

. — Iridociclitele exogene sînt cauzate de agenţi microbieni pio- 
geni ca: stafilococul, pneumococul, streptococul, piocianicul 
(mai ales în infecţii postoperatorii) etc. 

b. Iridociclitele endogene pot fi cauzate de orice infecţie ge- 
nerală sau locală (infecţii de focar), acută sau cronică şi recu- 
nosc fie un mecanism infecțios, fie unul toxic, fie alergic. 

1. Iridociclitele endogene acute sînt cauzate de boli infec- 
tocontagioase de natură microbiană sau virală. (rujeola, scarla- 
tina, febra tifoidă, dizenteria, meningita cerebrospinală, gripa, 
leptospirozele, bruceloza, oreionul, herpesul simplu, uveopa- 

„ rotide ete.), de infecţii de focar (dentare, amigdaliene, sinusale, 
j anexiale, prostatice etc.), precum și de reumatismul cronic, în 
cursul căruia pot apărea recidive de iridociclite acute, 

Sifilisul şi tuberculoza care, în trecut, erau consideraţi fac- 
torii etiologici de bază ai iridociclitelor, astăzi au un rol cu 
totul subordonat. În sifilis apăreau mai ales iridociclite acute 

difuze, în timp ce în tuberculoză formele acute nodulare (mi- 
liare). 

E osia iridociclitelor endogene acute este favorabil, dacă 
sînt descoperite la timp și tratate corespunzător atît etiologic 
(antibiotice, chimioterapice) cît şi simptomatic (midriatice). 

2. Iridociclitele endogene cronice sînt cauzate de boli infec- 
țioase cronice (sifilis, tuberculoză, reumatism, focare de infec- 


- ție, reticuloendotelioze, viroze etc.) şi cunosc în mecanismul 


lor un factor alergic. În marea majoritate a cazurilor însă nu 
putem determina etiologia acestor inflamații cronice iridoci- 
liare. Astăzi se consideră că în etiologia iridociclitelor cronice 
pot interveni simultan sau succesiv mai mulţi factori etiologici, 
care dau naştere unor 'reacţii iridociliare alergice, fără nici o 
specificitate, difuze sau nodulare. 

Pronosticul iridociclitelor cronice este rezervat chiar şi în 
formele cu evoluţie clinică favorabilă, din cauza tendinței lor 
la recidive repetate şi a complicaţiilor cărora le dau naștere. 

Tratamentul este etiologic, dacă reuşim să depistăm cauza, 
dar de cele mai multe ori trebuie să ne mulțumim cu un trata- 
ment simptomatic, paleativ, cu: midriatice, roentgenterapie, 
piretoterapie, corticoterapie etc. În caz de complicaţii (cata- 
racte, glaucom etc.) se indică tratament chirurgical adecvat. 

Tratamentul îridociclitelor. Este general şi local. Cel general 
este etiologic, antiinflamator și de stimulare a forţelor de apă- 
rare a organismului. | 

'Tratamentul general etiologic se bazează pe antibioticele şi 
chimioterapicele adecvate agentului patogen respectiv, precum 
şi pe eliminarea eventualelor focare de infecţie (granuloame 
dentare, amigdalite etr.). ' 

Tratamentul general antiinflamator se bazează pe cortico- 
terapie, antihistaminice de sinteză, vitamina C etc. 

Stimularea forțelor de apărare a organismului se face prin 
piretoterapie nespecifică (lapte intramuscular, vaccin antitific 
intravenos etc.). De asemenea' se mai recomandă băi de sudaţie, 
preparate salicilice, diuretice, antinevralgice, sedative etc., atît 
pentru eliminarea toxinelor cît şi pentru asigurarea liniștii și 
odihnei bolnavului. 

Tratamentul local al iridociclitei este de cea mai mare impor- 
tanţă. El este etiologic, antiinflamator, antialergic şi antialgic. 

` Tratamentul local etiologie constă în antibiotice şi chimiote- 
rapice sub formă de injecții subconjunctivale sau spălături în 

camera anterioară (în caz de iridociclite supurate exogene mai 
ales), sau sub formă de instilaţii şi alifii (în caz de leziuni cor-: 


neene ulcerative). 

Tratamentul antiinflamator şi antialergic se face prin admi- 
nistrarea locală de cortizon (injecții subconjunctivale sau insti- 
laţii în sacul conjunctival), dar numai în formele endogene ne- 
supurative, sau în formele exogene cu leziunile corneosclerale 
cicatrizate. 

Tratamentul antialgic local constă în administrare de dionină 
(sub formă de alifie 20/, sau instilaţii de soluţie 20/), care are 
şi un efect revulsiv local, facilitind resorbţia exudatelor. 

Principalul medicament cu acţiune multiplă în iridociclite 
este atropina. Ea se utilizează sub formă de instilaţii de solu- 
ţie 1%% o dată sau de mai multe ori pe zi în funcţie. de gravi- 
tatea procesului și vîrsta bolnavului. La copii vom reduce atît 
concentraţia cît și doza zilnică, din cauza intoxicaţiilor posibile 
(0,5%/, o dată sau de două ori pe zi). 

Atropina, prin dilatarea pupilei, face să se rupă sinechiile 
posterioare ale marginii pupilare ale irisului, să se evacueze 
- sîngele din irisul congestionat şi să se pună în repaus atît 
sfincterul pupilar cît şi mușchiul ciliar, ceea ce contribuie la 
calmarea “durerilor provocate de spasmul inflamator al acestor 
| mușchi. 

Ca tratamente adjuvante, în funcţie de gravitatea procesului, 
putem utiliza: termoterapia (termofoare electrice, sticle cu apă 


“ caldă, pungi cu făină, sare sau mămăligă caldă etc.), radiote-. 


rapia antiinflamatoare (maximum 300 r în doze fracţionate), 
ochelari protectori filtranţi (cu absorbție de 50—750%/4), ven- 
tuze scarificate la tîmplă (cu -efect: antiflogistie decongestio- 
nant), injecții retrobulbare cu alcool 600%/—80%/ (1 ml după o 
novocainizare prealabilă, cu efect. antialgic în formele dure- 
roase) etc. 


4, Oftalmia simpatică 


Prin oftalmie simpatică se înţelege o iridociclită subacută 
sau cronică, de natură exogenă, care apare mal întîi la un ochi 
care a suferit un traumatism perforant (accidental, mai rar chi- 
rurgical) şi care se propagă apoi şi la ochiul sănătos, (netrau- 
matizat), imitînd întru totul aspectul clinic al iridociclitei de la 

ochiul traumatizat. Vorbim de oftalmie simpatică numai după 
ce procesul iridociclitic își face apariţia şi la al doilea ochi. 

Cele mai frecvente cauze ale oftalmiei simpatice sînt: plă- 
gile perforante ale globului ocular (mai ales cele ale regiunii 
limbice, cu interesarea rădăcinii irisului și a corpului ciliar), 
plăgile cu retenţie de corpi străini intraoculari, rupturile sub- 
conjunctivale ale scleroticei (prin traumatisme contondente pu- 
ternice, cum sînt cele prin corn de bou, frecvente la noi în 
ţară etc.), ulcerele corneene perforante, tumorile întraoculare 
perforante ale scleroticei etc. 

Tabloul clinic al oftalmiei simpatice se caracterizează prin 
prezenţa unei plăgi oculare perforante la unul din ochi com- 
plicată cu fenomene de iridociclită subacută sau cronică la 
ambii ochi. 

Ochiul traumatizat poartă denumirea de ochi simpatizant, 
iar cel îmbolnăvit secundar de ochi simpatizat.  Iridociclita 
ochiului simpatizat apare la un interval minim de aproximativ 
14 zile după traumatismul infectant al ochiului simpatizant. 
Maximum de frecvenţă a apariţiei oftalmiei simpatice se con- 
stată în jurul lunii a doua după traumatism. Nu există o limită 
maximă la care oftalmia simpatică se poate declanșa, fiind 
descrise cazuri care au apărut şi la 30—40 de ani după trau- 
matism. . 

Evoluția oftalmiei simpatice este progresivă, cu caracter re- 
cidivant, fiind de foarte lungă durată (luni sau chiar ani), 
avînd un caracter ondulant, în care faze de pusee acute sînt 
urmate de faze de acalmie de durată variabilă. 

Complicaţiile cele mai frecvente sînt: cataracta complicată, 
glaucomul secundar (prin secluzie pupilară) şi, în faza finală, 
atrofia globilor oculari. 

Diagnosticul se pune pe baza evidenţierii semnelor unei per- 
îoraţii a unuia din cei doi globi oculari şi a existenţei irido- 
ciclitei la ambii ochi. 

Etiologia şi patogenia ottalmiei simpatice nu este însă pe de- 
plin lămurită. Alături de infecţii bacteriene şi virale, au fost 
incriminaţi factori toxici şi de autoagresiune. Mecanismul aler- 
gic-hiperergic se pare că joacă un rol de prim plan. Acesta 
este declanșat atît de factori exogeni cît şi de factori endogeni 
(infecţii generale latente, infecţii de focar etc.), care sînt pre- 
zenţi în imensa majoritate a cazurilor. Aşa se explică de ce 
un mare număr de iridociclite exogene, în urma unor trauma- 

tisme perforante, nu sînt urmate de apariţia oftalmiei simpa- 
tice, care rămîne o afecţiune foarte rară în ultimii ani. 

Pronosticul oftalmiei simpatice este în funcţie de precoci- 
tatea şi intensitatea tratamentului aplicat. În general, pronos- 
ticul ochiului simpatizat este mai grav decît al ochiului trau- 
matizat. Totuşi, dacă ochiul traumatizat este îndepărtat înainte 
de apariţia fenomenelor inflamatorii la ochiul congener —, 
chiar dacă acestea își fac apariția mai tîrziu — evoluţia lor este 
mult mai favorabilă decît dacă ochiul traumatizat este lăsat pe 
loc sau este enucleat după apariţia iridociclitei simpatice. 

Profilaxia oftalmiei simpatice constă în: tratarea corespun- 
zătoare a plăgilor oculare perforante (asepsie, excizia ţesutu- 
rilor prolabate, extracția corpilor străini intraoculari, sutura 
plăgilor corneosclerale, acoperirea lor conjunctivală, chimio 
— şi antibioterapie adecvată, heteroproteinoterapie etc.). După 
apariţia fenomenelor inflamatorii la ochiul traumatizat se va 
face un tratament energic al iridociclitei (midriatice, chimio- 
şi antibioterapie, proteinoterapie, corticoterapie etc.), în vede- 
rea recuperării funcţionale a acestui ochi. În caz că această 
recuperare nu mai este posibilă, fie că ochiul a fost distrus 
prin traumatism (plăgi largi cu evacuarea conţinutului ocular), 
fie că procesul inflamator iridociliar a provocat atrofia aces- 
tuia, singura metodă eficace de combatere a oftalmiei simpa- 
tice este enucleaţia ochiului traumatizat. Dacă această enu- 
cleaţie se face în primele 14 zile după traumatism, sau înainte 
de apariţia fenomenelor inflamatorii la ochiul congener, oftal- 
mia simpatică nu mai apare sau, chiar dacă apare, evoluţia ei 
este mult mai atenuată şi cu un pronostic mai favorabil. 

După apariţia fenomenelor de oftalmie simpatică (la ochiul 
simpatizat) enucleaţia nu mai este oportună decît dacă ochiul 
traumatizat nu mai poate fi recuperat funcţional. 

Tratamentul oftalmiei simpatice este identic cu cel al irido- 
ciclitelor grave. El trebuie să fie deosebit de intens şi susţinut. 
Durata şi intensitatea lui nu trebuie să fie influențate de pe- 
rioadele de acalmie aparentă, caracteristice evoluţiei oftalmiei 
simpatice. Intervenţiile chirurgicale de orice natură asupra glo- 
bilor care au suferit o inflamație simpatică sînt contraindicate 
cel puţin pentru un an de la stingerea oricărui rpoces inflama- 
tor. Orice intervenție chirurgicală constituie un traumatism 
care poate redeştepta procesul inflamator şi duce la atrofia 


globilor oculari. 
9> 

Capitolul XI 
PATOLOGIA CRISTALINULUI - 


Generalităţi. Cristalinul este o lentilă de origine ectodermică cu un 
diametru de 9—10 mm și o grosime de 4—5 mm așezată înapoia pupilei 
şi a irisului, fiind fixat de corpul ciliar prin ligamentul zonular (zonula 
lui Zinn). El este format dintr-o capsulă, un epiteliu cubic sub capsula 
anterioară, care se termină la nivelul ecuatorului cristalinian şi dintr-o 
masă cristaliniană, formată din fibre perfect transparente, care iau naş- 
tere la nivelul ecuatorului, din celulele epiteliale. Cristalinul nu are 
nervi şi nici vase sanguine, din care cauză elementele nutritive le 
primește prin intermediul umoarei apoase care-l scaldă pe fața ante- 
rioară şi care îmbibă şi vitrosul cu care cristalinul este în contact prin 
faţa sa posterioară. 

Cristalinul poate fi examinat: prin luminatul lateral (simplu sau 
combinat cu lupa), cu ajutorul oftalmoscopului (utilizînd o lentilă de 
+10 dioptrii) şi mai ales cu ajutorul biomicroscopului. 

Cele mai importante şi frecvente manifestări patologice ale cristalinu- 
lui sînt: tulburările transparenţei sale (cataracte) şi deplasările cristali- 
nului (ectopii congenitale, subluxaţii și luxaţii). 


Cataractele 


Cataractele. sînt tulburări parţiale sau totale ale transparen- 
tei cristalinului, căre provoacă o scădere importantă a vederii, 
mergînd pînă la pierderea acuităţii vizuale., Ele pot fi staţio- 
nare sau evolutive. r 

Din punct de vedere etiopatogenic cataractele sînt: congent- 
tale şi câștigate. 

Cele congenitale se datoresc fie unor anomalii congenitale, 
în parte cu caracter ereditar, fie unor factori de mediu cum 
sînt unele boli de care suferă mama în timpul primelor luni 

Cataractele cîştigate sînt de mai multe feluri: 

— primitive, a căror cauză nu este încă cunoscută, cum sînt: 
cataracta senilă şi cataracta juvenilă; 

_— patologice, care pot fi datorite fie unor cauze generale, 

fie unor cauze locale, oculare (cataractele complicate); 

— traumatice, prin agenţi mecanici și fizici; . 

— secundare, care nu apar decît după extracția extracapsu- 
lară de cristalin. 


1. Cataractele congenitale 


Cataractele congenitale sînt tulburări ale transparenţei cris- 
talinului care sînt prezente la naștere sau apar în primele săp- 
tămîni sau luni după naştere. Cele mai multe au un caracter 
parțial și neevoluiiv. Sînt descrise mai multe tipuri de cata- 
racte congenitale (fig. 54). 


099 


Fig. 54. Diferite tipuri de cataracte congenitale: 


1.C — polară anterioară și posterioară; 2.C — pirami- 
dală anterioară; 3.C — zonulară; 4.C — subcapsulară 
posterioară; 5.C — nucleară; 6.C — totală. 

a. Cataractele capsulare și capsulolenticulare 


Interesează numai o porţiune a capsulei și a straturilor su- 
perficiale ale lentilei. Ele sînt localizate fie anterior (cataracta 
polară anterioară), fie posterior (cataracta polară posterioară) 


sub forma unor puncte sau pete dispuse în porţiune centrală , 


a ariei pupilare a cristalinului, | 
Cauza cataractelor polare anterioare este, în cele mai multe 

cazuri, o pertoraţie intrauterină a corneei, datorită unor pro- 

cese inflamatorii corneene și contactului dintre cristaloida. an- 


terioară şi perforaţia corneeană. Cele. posterioare sînt cauzate - 


de anomalii, cum sînt resturile vaselor hialoidiene, din viaţa 
intrauterină. $ 

|. Păcurariu b. Cataractele lenticulare.  ; 


Cataractele lenticulare care cuprind masa fibrelor cristali- 
niene, sînt şi ele de mai multe feluri: 

— Cataracta nucleară apare sub forma unor opacităţi în 
centrul cristalinului (din cauza aceasta copiii cu astfel de cata- 
racte au o vedere mai bună seara, cînd pupila se dilată, sau 
dacă se administrează midriatice) (fig. 55 şi 56). 

— Cataracta zonulară (perinucleară) se caracterizează prin 
prezenţa unei zone cristaliniene opace între periferia cristali- 
nului (cortex) şi nucleul acestuia, care rămîn transparente 
(fig. 57 şi 58). Această formă de cataractă apare mai ales bila- 
tera] și, deși este prezentă încă de la naştere, nu este descope- 
rită decît mult mai tîrziu, uneori cînd copilul este dus la școală 
şi cînd, din cauza dificultăţilor acestuia la citit și scris, precum 

| şi din cauza poziţiei vicioase a corpului şi capului, acesta este 
considerat „miop“ şi trimis ca atare la medicul specialist. 

În etiologia acestei forme de cataractă au fost încriminate 
tetania și spasmofilia. 

— Cataracta totală interesează toate straturile cristalinului. 
Acesta apare colorat în alb-cenușiu, alb-lăptos sau alb-găl- 
bui, în funcţie de cauza și stadiul de evoluţie a cataractei. Ea 
este de regulă bilaterală şi se poate însoţi de nistagmus optic, 
ca în majoritatea afecţiunilor oculare congenitale care afec- 
tează profund vederea și — în unele cazuri — de semnul „ocu- 
lodigital“ (tendinţa copilului de a-şi introduce degetele în or- 


„Fig. 55. Cataracta nu- Fig. 56. Cataractă Fig. 57. Cataractazo- Fig. 58. Cata- 

bită, exercitind presiune asupra globului ocular) prezent la + Patalogia 
majoritatea copiilor orbi din naştere, i: muti 

În etiologia cataractei congenitale totale au fost incriminaţi 
o mulţime de factori: ereditari, familiali, peristatici (de mediu), 
care — în cazurile individuale — sînt uneori foarte greu de 
pus în evidenţă. Totuși s-a constatat că rahitismul, diferite in- 
fecţii şi intoxicații ce se transmit de la mamă la făt, în viaţa 
intrauterină joacă un rol important în apariţia cataractei con- 
genitale totale. S-a constatat, de exemplu, că mamele care au 
suferit de rubeolă în primele 3 luni de sarcină dau naștere la 
copii care într-un mare procent al cazurilor (aproape 900/9) pre- 
zintă diferite anomalii somatice, printre care un rol de frunte 
îl ocupă cataracta congenitală. 

Tratamentul cataractei congenitale este exclusiv chirurgical. 
El este indicat în toate cazurile de cataractă bilaterală totală. 
Unul din ochi va trebui operat în jurul virstei de 1 an pentru 
a nu împiedica dezvoltarea vederii (adică pentru a împiedica 
apariţia ambliopiei, care este o accentuată diminuare a funcţiei 
vizuale de origine nervoasă inhibiţională). Operația este con- 
traindicată şub vîrsta de 6 luni, din cauza pericolului de atrofie 
a globului ocular în urma traumatismului operator. Cel de-al 
doilea ochi poate fi operat în jurul vîrstei de 2 ani. În catarac- 
tele monoculare. operaţia poate fi făcută, de asemenea, de la 
vîrsta de 2 ani. ` i ` 

Intervențiile chirurgicale pentru cataracta congenitală con- 
stau în: discizii ale capsulei anterioare și extracția maselor 
cristaliniene, aspiraţia cu seringa a maselor cristaliniene, spă- 
larea cu ser fiziologic a camerei anterioare, urmate eventual 
de discizia capsulei posterioare sau de capsulectomie parţială 
sau totală. În cataracta congenitală este contraindicată extrac- 
ţia intracapsulară a cristalinului. 


2. Cataractele 'cîștigate 


Aceste cataracte sînt de două feluri: 

— cataracte primitive a căror etiologie și mecanism patoge- 
nic nu sînt încă complet elucidate, cum sînt cataracta senilă şi 
cataracta juvenilă; 

— cataracte cu etiologie și mecanism patogenic cunoscute, 
cum sînt cataractele patologice, traumatice, secundare. 135 

a. Cataracta senilă 


Această formă de cataractă este cea mai frecventă dintre 
toate tulburările de transparenţă a cristalinului și apare, de re- 
gulă, la persoane trecute de 60 de ani, avînd un mers progre- 
siv pînă la dispariţia acuităţii vizuale şi opacifierea completă 
a cristalinului care are o coloraţie albă-cenușie. Afecţiunea 
este bilaterală, dar evoluţia cataractei poate fi decalată, la cei 
doi ochi, uneori cu mai multe luni sau chiar ani. 

Din punctul de vedere al evoluţiei sale şi a formei clinice 
cataracta senilă este de două feluri: corticală (sau moale), în 
care opacifierea cristalinului începe la periferia sa şi are o evo- 
luţie de 2—3 ani, pînă la opacifierea completă a acestuia, și 
cataracta nucleară (sau dură), mai rară, cu o evoluţie îndelun- 
gată (8—10 ani și chiar mai mult). 

— Diagnosticul cataractei senile este relativ ușor pe baza 
examenului obiectiv (cu lupa, oftalmoscopul şi biomicroscopul). 
Începătorii și nespecialiştii adesea confundă cu cataracta: opa- 
cităţile corneene (keratitele, leucoamele), exudatele pupilare 
consecutive iridociclitelor (ocluzia pupilară), opacităţile din vi- 
tros (exudate, abcese etc.), precum şi glaucomul cronic simplu, 
din cauza reflexului uşor cenușiu al pupilei (care însă la exa- 
menul ofialmoscopic este perfect transparentă). 

— Tratamentul cataractei senile este exclusiv chirurgical, cu 
toate încercările făcute cu diferite tratamente medicamentoase 
şi hormonale (iod, Euphakin, Paraphakin, Catarluse etc.). 

În principiu, intervenţia chirurgicală poate fi efectuată în 
oricare din stadiile evolutive ale cataractei, dacă aceasta pro- 
duce o reducere a acuităţii vizuale care împiedică o activitate 
normală a bolnavului. Condiţia ca operaţia să poată fi efec- 
tuată este integritatea funcţională a retinei şi a nervului optic 
(existenţa unei percepții și proiecţii luminoase normale). 

Extracţia cristalinului se face după două procedee: 

— metoda extracţiei extracapsulare: prin care se scoate nu- 
mai capsula anterioară (capsulectomie anterioară sau smulge- 
rea capsulei anterioare: procedeul N. Manolescu), sau se dis- 
cizează capsula (capsulotomie) şi apoi se elimină conţinutul 
cristalinian; 

— metoda extracţiei intracapsulare: prin care se extrage 
cristalinul în întregime, cu capsulă cu tot. Această metodă a 
fost imaginată în 1909 de G, Stănculeanu, al cănui nume îl 

poartă. Pînă de curînd extracția intracapsulară a cristalinului 
se făcea cu o pensă specială de capsulă, cu ajutorul unei ven- 
tuze sau prin simplă expulzare prin presiune și contrapresiune. 
Azi cea mai răspîndită metodă este crioextracția, cu ajutorul 
unui extractor ce utilizează temperaturi sub —30°C. 

După extracția cristalinului ochiul rămîne afac (lipsit de 
cristalin), avînd o refracție hipermetropică de peste +10 diop- 
trii (valoarea diopirică a cristalinului). Corecţia afachiei se 
face cu lentile sferocilindrice, atît pentru distanţă cît şi pentru 
aproape. Pentru distanță se va prescrie corecţia hipermetropiei 
rezultate din lipsa cristalinului (de ex., +10 dptr.), iar pentru 
aproape se va corecta lipsa acomodaţiei cu încă +4 dptr. (deci 
se va prescrie o lentilă de +14 dptr., în cazul dat). 

Corecţia afachiei se mai poate face şi cu lentile de contact 
sau lentile corneene, care se aplică direct pe cornee, dar care 
se utilizează cu succes mai ales în afachiile monoculare. Lenti- 
lele intracameriene din material plastic, preconizate de unii 
autori, nu au răspuns aşteptărilor. 


b. Cataracta patologică 


Cataracta patologică este de două feluri: 

— Cataracta patologică de cauză generală este datorită unor 
boli sau intoxicații generale, cum sînt: diabetul -care — la ti- 
neri — cauzează cataracte cu evoluţie rapidă; tetania spontană 
sau paratireoprivă (în urma intervențiilor pe tiroidă) care pro- 
voacă tulburări cristaliniene, la început dispuse sub capsula 
posterioră; afecțiunile dermatologice ca neurodermitele, sclero- 
dermia, eczema cronică etc. care provoacă opacităţi cristali- 
niene subcapsulare posterioare sub formă de scut; întozicaţiile 
cu ergotamină (prin făina impurificată cu secară cornută); cu 
dinitrofenol (utilizat în obezitate și cura de slăbire); cu sub- 
stanțe medicamentoase (corticosteroizi utilizaţi timp îndelungat 
pe cale generală) etc. A 

— Cataracta patologică de cauză locală (oculară) sau cata- 
racta complicată este consecinţa unor afecţiuni oculare care 
precedă apariţia tulburărilor cristaliniene, cum sînt: iridocicli- 
tele subacute recidivante, heterocromia irisului, coroiditele şi 
corioretinitele cronice, retinopatia pigmentară, dezlipirea de re- 
tină, miopia malignă, glaucomul, tumorile intraoculare etc. 

Tulburările cristaliniene în cataracta complicată se datoresce 
dereglărilor în metabolismul cristalinian cauzate de procesele 
patologice oculare. 

Tratamentul cataractelor patologice este mult mai dificil de- 
cît al cataractelor primitive şi este condiţionat de starea gene- 
rală a organismului şi stadiul local al afecțiunii oculare. 


c. Cataracta traumatică 


Este consecinţa unor traumatisme oculare perforante sau ne- 
perforante (contuzii). 

Cataracta consecutivă traumatismelor perforante se dato- 
rează ruperii capsulei cristaliniene şi pătrunderii umorii apoase 
în masa cristalinului. Aceste cataracte pot fi însoţite de pre- 
zenţa unor corpi străini intracristalinieni. Din cauza intumes- 
cenţei maselor cristaliniene cataracta traumatică se poate în- 
soţi de glaucom secundar. | 

În caz că în corpul critalinian au pătruns corpi străini oxi- 
dabili care — din diferite motive — nu sînt sau nu pot fi ex- 
traşi, după un anumit timp apare o cataractă de culoare gal- 
benă-ruginie, numită sideroză cristaliniană sau cataractă side- 
rozică şi care se datoreşte prezenţei în cristalin a corpilor 
străini din fier, oțel sau fontă. Dacă corpul străin intracrista- 
linian este din cupru, alamă sau bronz, apare o culoare verde- 
albăstruie a cristalinului numită calcoză cristaliniană. 

Cataracta traumatică se operează prin procedeul extracţiei 


extracapsulare. 


d. Cataracta prin agenți fizici 


Diferitele radiaţii electromagnetice ca: electricitatea atmo- 
sferică, curenţii industriali, razele calorice infraroșii, razele X, 
razele gama, razele beta etc., acţionînd asupra cristalinului pot 
determina opacifierea acestuia într-un interval de timp mal 
mult sau mai puţin distanțat de data iradierii, în funcţie de 
cantitatea, 'intensitatea şi calitatea radiaţiilor, precum şi de 
timpul de expunere (de la citeva secunde, în cazul electricităţii 
atmosferice, la cîţiva ani, în cazul radiaţiilor infraroșii. şi al 
razelor X). 

e. Cataracta secundară 


Ea nu trebuie confundată cu cataracta patologică și compli- 
cată. Apare după extracția extracapsulară a cataractelor şi se 
datoreşte resturilor capsulare şi de fibre cristaliniene care 
se opacifiază ulterior producînd o reducere apreciabilă a ve- 
aerii. Tratamentul ei este operator şi constă fie în extragerea 
capsulei (capsulectomie), fie în discizia ei (capsulotomie). 


Deplasările cristalinului 


Ele sînt congenitale şi cîștigate. Cele congenitale se mai nu- 
mesc şi ectopii, fiind de cele mai multe ori bilaterale. Deplasa- 
rea cristalinului este de regulă în sus şi în afară. 

În unele cazuri, ectopia cristalinului se datorește unei tul- 
burări a metabolismului acizilor aminaţi, ca, de exemplu, . cis- 
tinuria, alteori face parte dintr-un complex simptomatic cu- 
noscut sub denumirea de sindrom al lui Marfan (ectopia bila- 
terală a cristalinului, arahnodactilie, cifoscolioză, boltă pala- 
tină ogivală, anomalii dentare, anomalii cardiace, lungimea şi 
gracilitatea extremităților etc.). 

Deplasările cîștigate ale cristalinului (subluaațiile şi luxa- 
țiile) se datoresc fie traumatismelor puternice ale globului ocu- 
lar, fie unor cauze patologice (așa-numitele subluxaţii sau lu- 
xaţii spontane). Cînd deplasarea este parţială, adică cristalinul 
nu părăseşte complet aria pupilară, se realizează subluzațiile; 
cînd cristalinul părăsește complet aria pupilară, vorbim de lu- 
zaţii. Cristalinul se poate luxa în vitros, în camera anterioară 
(cînd provoacă fenomene de glaucom secundar, prin blocarea 
unghiului de filtraţie al camerei anterioare), sau subconjuncti- 
val, în urma traumatismelor puternice care se însoțesc de rup- 
turi sclerale, cum sînt, de exemplu, contuziile prin corn de bou, 
destul de frecvente în tara noastră, la muncitorii agricoli. 

Tratamentul luxaţiilor şi al subluxaţiilor se face numai dacă 
acestea se însoțesc de simptome subiective supărătoare şi constă 


în extragerea cristalinului din glob. 

Capitolul XII 
PATOLOGIA PUPILEI 


Generalităţi. Pupila este un orificiu circular în centrul diafragmului 
irian. Graţie mușchilor irieni sfincter şi dilatator (inervaţi de parasim- 
patic, respectiv de simpatic) pupila își poate modifica în mod reflex 
diametrul (reflexele pupilare), dozînd astfel cantitatea de raze luminoase 
ce pătrund în interiorul globului ocular. În condiții normale pupila are 
următoarele caracteristici: 

— este de culoare neagră la examenul direct şi portocalie la exame- 
nul ofalmoscopic; 

— are o formă rotundă, regulată; 

— poziţia sa este aproximativ centrală (uşor deplasată în jos şi spre 
nas față de axa ochiului); 

— diametrul său oscilează între 2—4 mm, fiind mai mare la tineri 
şi în stare de veghe și mai mic la bătrîni şi în stare de somn; sub 2 mm 
vorbim de mioză, peste 4 mm de midriază; 

— cele două pupile sînt sensibil egale, putînd exista o mică diferenţă 
fiziologică (anizocorie fiziologică) într-un număr redus de cazuri (2%). 


Reflexele pupilare 


Modificările diametrului pupilar în mod dinamic, sub influenţa siste- 
mului nervos organovegetativ, determinate de diferiţi factori din mediul 
extern sau intern, poartă denumirea de reflexe pupilare. 

Unele reflexe determină contractarea pupilei (reflexe de mioză), altele 
dilatarea ei (reflexe de midriază). 

Reflezele de mioză sînt reflexul: fotomotor sau reflexul la lumină, 
care constă în contractarea pupilei sub acţiunea luminii, şi reflexul la 
acomodaţie-convergență. Retlexul fotomotor este de două feluri: 


1, Reflexul fotomotor direct 


Constă în contracția pupilei ochiului luminar, la scurt interval (în 
edie 0,2 s), după proiectarea unui fascicul de lumină asupra pupilei 
pective. 

Calea nervoasă aferentă (centripetă) a arcului reflex este constituită 
din fibrele pupilomotoare din retină, care sînt amestecate cu fibrele 
vizuale ale nervului optic. Acestea ajung la nivelul corpilor geniculați 
externi unde se separă de fibrele vizuale şi se termină în nucleul lui 
Edinger-Westphal din hipotalamus. Unele se termină în nucleul opus, 
altele — mai puţine — în cel homolateral. 

Calea eferentă (centrifugă) este reprezentată de fibrele parasimpatize 
ce intră în constituţia nervului motor ocular comun (MOC). Ele pătrund 
în ganglionul ciliar, prin rădăcina scurtă a acestuia, unde se întrerup, 
De aici pleacă nervii ciliari scurți, care conţin fibrele pupilomotoare, 
şi pătrund în ochi prin polul posterior al globului ocular, ajungînd apoi 
la mușchiul sfincter al pupilei (fig. 59). 


2. Reflexul fotomotor indirect sau consensul 


Apare 'sub forma unei mioze a ochiului opus celui luminat direct. 
Această mioză este mai puţin accentuată ca la ochiul luminat şi se 
datorește încrucişării parţiale a fibrelor 2 
pupilomotoare aferente la nivelul ee 
chiasmei nervilor optici şi între nucleul 7— 
pretectal şi nucleul lui Edinger-West- 
| phal tv. fig. 63). 


3 
3. Reflexul la acomoda- PE 
ţie-convergenţă T 


Apare sub forma unei mioze bilate- 
rale atunci cînd cei doi ochi fixează un £ 
obiect apropiat (10—15 cm distanță de, „ 
ochi), adică atunci cînd este solicitată 
atît convergenţa cît şi acomodaţia. Cele ?— 
3 componente ale acestui reflex: con- p 7 
iz adn acomodația şi  mioza asigură 9 æn 
ormarea unei imagini clare pe regiu- i 5 è 
nea foveală a celor doi ochi sio vedere Fig. 59. Căile reflexelor pupi- 
binoculară corespunzătoare. cgi ori riza i 

Căile nervoase ale acestui reflex nu na Na A S Eee tree 
sînt prea bine cunoscute, Se crede că 3 — calea 'eterentă a reflexului la 


ar exista căi aferente diferite pentru convergență: 4 = nervul oculomo- 
or comun; — banı eta optică; 
reflexul de convergenţă și pentru cel rute art i A a tea e 


de acomodaţie, dar căile eferente ar îi — quotul lui Sylvius; 8 — corpul ge- 
identice: fibrele parasimpatice pupilo-  nuncheat extern; 12 — ganglionul 


A i z accesor al lui. Axenfela;. P.N. — 
motoare din motorul ocular comun olaa Lui aiies RIA în nadeul 


Spre deosebire însă de fibrele care asi- ui Edinger-Westphal; P.T. — nu- 
gură reflexul fotomotor, cele ale refle- cleul pretectal. 

xului de convergenţă-acomodaţie nu ar pătrunde în ganglionul ciliar, ci 
şi-ar forma sinapsa în ganglionul episcleral accesor al lui Axenfeld 
tv. fig. 63). ; 

Examinarea pupilei se poate face atît la lumina zilei cît și în ca- 
mera obscură, la lumină artificială. 

Examinarea la lumina zilei se face în fața unei ferestre care aruncă 
o lumină difuză asupra celor doi ochi. Se vor examina mai întîi pupi- 
lele izolat, apoi comparativ, pentru a putea depista eventuale tulburări 
de statica (culoare, formă, poziție, mărime etc.). După aceea vor fi 
examinate reflexele cele mai importante: 

a. Reflexul fotomotor direct se examinează solicitînd bolnavul să pri- 
vească la distanţă şi acoperind ambii ochi cu mîinile examinatorului 
— care este așezat în fața bolnavului —, avind grijă să nu se exer- 
cite nici o presiune asupra globilor oculari. După cîteva secunde se 
descoperă brusc unul din ochi și se examinează promptitudinea cu care 
se produce mioza. După aceea acoperim din nou ambii ochi şi repetăm 
examinarea, de astă dată la ochiul opus. 

b. Reflezul consensual se determină acoperind şi descoperind succesiv 
unul din ochi, în timp ce urmărim reacția de mioză la celălalt ochi. 

c. Reflezul de acomodaţie-convergenţă se examinează solicitind bolna- 
vul să privească la distanţă și apoi, brusc, la degetul examinatorului sau 
la un creion care este aşezat la distanța de 10—15 cm în faţa ochilor, 
în poziție mediană. 

Examinarea în camera obscură, la lumină artificială, se face pentru a 
evita erorile, mai ales în cazurile neconcludente la examenul în lumina 
zilei. Examenul se poate face cu un fascicul de lumină provenit de la 
un bec, o lampă de buzunar, de la oftalmoscop sau, mai bine, de la 
biomicroscop, care se proiectează asupra pupilei ochiului examinat. În 
timpul examinării se va avea. în vedere ca bolnavul să privească la 
distanţă şi nu la examinator sau la sursa luminoasă, pentru a elimina 
reflexul de acomodaţie-convergenţă, care ne poate induce în eroare. 


Tulburările staticii pupilare 
Acestea sînt modificări de culoare, de formă, de poziţie şi de 


mărime. 


1, Modificările de culoare 


Se pot datora unor opacităţi cristaliniene sau cataracte (cu- 
loare albă-cenușie), unui glaucom congestiv (culoare verde- 
cenușie), unei hemoragii intraoculare (culoare roșcată), unei 


'dezlipiri de retină, gliom retinian, sau abces în vitros (culoare 


galbenă), 

2, Modificările de formă 


Se datoresc fie unor anomalii congenitale, cum sînt coloboa- 
mele iriene congenitale, fie unor afecţiuni cîștigate, ca: iridoci- 
clitele (formă de trifoi, aspect policiclie etc.), glaucomul (aspect 
ovalar) etc. Traumatismele, accidentale sau operatorii, pot pro- 
voca, de asemenea, modificări ale formei pupilei (coloboame 
traumatice sau operatorii în „gaură de cheie“, în plăgile 
perforante; aspect ovalar cu margini dinţate, din cauza ruptu- 
rilor radiate ale marginii pupilare a irisului, în contuzii etc.). 


3. Modificările de poziţie 


Se datoresc fie unei anomalii congenitale, cînd pupila ia o 
poziţie excentrică (corectopie), fie unor traumatisme (acciden- 
tale sau chirurgicale), sau unor afecţiuni inflamatorii iridoci- 
liare etc. 


4. Modificările de mărime (diametru) a pupilei 


Sînt cele mai importante, din punct de vedere practic, fiind 
„şi cele mai frecvente. Acestea sînt midriaza și mioza. 

— Midriaza sau dilatarea anormală a pupilei survine fie în 
urma unor acțiuni medicamentoase excitante ale simpaticului 
(adrenalina, cocaina), sau paralizante ale parasimpaticului 
(atropina, scopolamina, homatropina), fie în urma unor procese 
patologice. Cînd pupila este dilatată în urma unor medicamente 
excitante ale simpaticului se realizează midriaza spastică, iar 
cînd paralizia parasimpaticului este cauza acestei dilatări, vor- 
bim de midriază paralitică. 

Midriaza bilaterală o putem întîlni în unele intoxicații ge- 
nerale (alcaloizi ai beladonei, solanacee, ciuperci etc.), dar și 
datorită unor procese patologice generale. (paralizia generală 
progresivă, botulismul etc), 

Midriaza unilaterală se datoreşte mai ales unor procese pato- 
logice locale, oculare, sau pe traiectul căilor pupilomotoare. 
Astfel în traumatisme putem avea o îridoplegie traumatică, în 


glaucomul acut o midriază maximă, în leziunile nervului optic. 


(secţiuni accidentale sau chirurgicale, atrofii de nerv etc.) avem 


Patologia 
pupilei 


143 


(E Scanned with OKEN Scanner 


t. Păcurariu 


144 


o midriază prin întreruperea căilor aferente ale arcului reflex. 
Midriaza apare, de asemenea, în leziunile căilor nervoase pu- 
pilomotoare eferente (midriază paralitică), cuprinse în nervul 
motor ocular comun. Datorită unor traumatisme, leziuni infla- 
matorii ale meningelor (sifilis, tuberculoză etc.), unor procese 
tumorale intracraniene, sau unor procese vasculare (hemoragii, 
anevrisme, ramolismente etc.). În aceste cazuri midriaza se 
asociază cu alte manifestări de paralizie a motorului ocular 
comun (ptoză palpebrală, oftalmoplegie cu strabism divergent, 
exoftalmie moderată etc.). 

Midriaza unilaterală mai poate fi şi de tip spastic, prin ex- 
citarea centrilor şi căilor pupilomotorii simpatice (leziuni me- 
dulare, tumori şi procese inflamatorii laterocervicale, gușă, le- 
ziuni mediastinale, aneurismul aortic, tumori cerebrale, ence- 
falite, hemoragii cerebrale etc.). În aceste cazuri, midriaza se 
însoţeşte şi de alte manifestări de excitație simpatică (exoftal- 
mie, retracţia pleoapei superioare etc.). 

— Mioza sau constricţia anormală a pupilei survine fie în 
urma administrării unor medicamente parasimpaticomimetice 
în instilaţii oculare (pilocarpina, ezerina etc.), fie în urma unor 
intoxicații generale medicamentoase cu morfină, opiu, nico- 
țină ete. În aceste cazuri vorbim de mioză spastică. În urma 
administrării medicamentelor paralizante ale simpaticului (io- 
himbina, ergotamina etc.) vorbim de  mioză paralitică. Mioza 
mai poate fi produsă de procese patologice oculare, ca: irido- 
ciclitele, eroziunile corneene, keratitele etc. 

Leziunile centrilor nervoși şi ale căilor simpatice produc o 
mioză paralitică care intră în complexul simpatomatic al sin- 
dromului lui Claude Bernard-Horner (mioză, enoftalmie, ptoză 
a pleoapei superioare etc.). Acest sindrom poate îi cauzat atit 
de leziuni centrale cît şi periferice (tumori, inflamații, leziuni 
vasculare ca anevrisme şi hemoragii, traumatisme craniene şi 
rahidiene, tabes, siringomielie etc.). 


Tulburările dinamicii pupilare 


Tulburările dinamicii pupilare sau rejlexele pupilare patolo- 
gice sînt mult mai importante din punctul de vedere al unui 


tru diagnosticul unor afecţiuni oculare,. 


diagnostic de afecţiune a sistemului nervos central decît: pen- 

Tulburările reflexelor pupilare pot fi cauzate de leziuni lo- 
calizate fie pe căile aferente (centripete), fie pe cele eferente 
(centrifuge) ale arcului reflex pupilar: 


1. Rigiditatea pupilară amaurotică 


Este dispariţia reflexului pupilar fotomotor (direct și con- 
sensual) la excitarea luminoasă a ochiului afectat, dar cu păs- 
trarea reflexului consensual la excitarea luminoasă a ochiului 
sănătos. Această tulburare de reflex se datoreşte întreruperii 
patologice a căilor optice aferente (fibrele nervului optic), din 
care cauză se însoţeşte totdeauna de pierderea vederii ochiu- 
lui respectiv (amauroză). Reflexul de acomodaţie-convergenţă 
nu este afectat. 

în caz că fibrele nervului optic nu sînt complet întrerupte, 
reflexul pupilar nu este complet abolit, ci numai încetinit sau 
lenevit. În acest caz avem reflex pupilar ambliopic (acuitatea 
vizuală nefiind complet dispărută, ci numai diminuată: am- 
bliopie). 


2. Rigiditatea pupilară absolută 


Se caracterizează prin dispariţia reflexului pupilar direct şi 
consensual al ochiului afectat, care prezintă o midriază. Nu se 
produce nici reacţia la acomodare-convergenţă la acest ochi. În 
schimb, reacţia consensuală (prin luniinarea ochiului afectat) 
se produce normal, dată fiind, pe de o parte, integritatea căilor 
aferente la ochiul afectat, pe de altă parte, integritatea fibre- 
lor eferente la ochiul sănătos. Această tulburare se datoreşte 
întreruperii căilor pupilare aferente (prin leziuni ale nervului 
motor ocular comun (MOC). Leziunile pot fi localizate: la ni- 
velul nucleului lui Edinger-Westphal din hipotalamus, pe tra- 
iectul nervului MOC sau, mai rar, în ganglionul ciliar, sau pe 
nervii ciliari scurţi. Aceste leziuni provoacă de regulă o oftal- 
moplegie externă și internă (ptoză a pleoapei superioare, stra- 
bism divergent, midriază cu paralizia acomodaţiei şi uşoară 
exoftalmie). Cînd leziunile sînt localizate în orbită, la nivelul 


10 — Oftalmologie 

l Păcurari ganglionului ciliar sau al nervilor ciliari, se produce numai o 


946 


oftalmoplegie internă  (midriază, paralizia acomodaţiei), fără 
manifestări din partea mușchilor oculari extrinseci. 

Cauzele cele mai frecvente ale rigidităţii pupilare absolute 
sînt: diferitele forme ale sifilisului sistemului nervos (tabes, 
paralizia generală progresivă), encefalitele de cauze diverse, 
tulburările circulatorii (hemoragii, ramolismente), intoxicaţiile 
(atropinică, botulinică), traumatismele directe ale globului cu 
rupturi ale sfincterului iriân etc. În difterie avem, de regulă, o 
oftalmoplegie internă fără midriază, numai cu paralizia aco- 
modaţiei. 


3. Reflexul hemiopic a lui Wernicke 


"Se pune în evidenţă în hemianopsii și se caracterizează prin 
lipsa reacției pupilare la excitarea jumătăţii insensibile a reti- 
nei și prezența acesteia la excitarea jumătăţii normale. El apare 
însă numai în hemianopsiile cauzate de leziuni ale chiasmei 
şi bandeletelor optice, pînă în vecinătatea corpilor geniculaţi 
externi (unde se produce separarea fibrelor pupilomotoare de 
cele optice). Teoretic acest reflex are o mare valoare localiza- 
toare a proceselor patologice intracraniene, dar din punct de 
vedere practic determinarea lui este foarte dificilă. Leziunile 
căilor optice deasupra corpilor geniculaţi externi (radiaţiile op- 
tice, scoarţa occipitală) nu se însoțesc de tulburări ale reflexe- 
lor pupilare, deci putem avea o dispariţie a vederii (amauroză) 
cu păstrarea normală a.tuturor reflexelor pupilare. 


4, Rigiditatea pupilară reflexă 
sau semnul lui Argyll-Robertson : 


Este o disociere a reflexului fotomotor (care este abolit) de 
reflexul de acomodaţie-convergenţă (care este păstrat). Rigidi- 
tatea pupilară. reflexă este bilaterală şi se însoţeşte şi: de alte 
modificări ale pupilei și, irisului, ca: mioză cu, anizocorie. (in- 
egalitate pupilară), neregularitatea conturului. pupilar, atrofia 

segmentară a irisului etc. În general, pupilele, în acest sin- 
drom, reacţionează slab la midriatice. 

Mecanismul patogenic al sindromului este încă incomplet 
lămurit. Se pare că sînt interesate atît fibrele care leagă nu- 
cleul pretectal de nucleul lui Edinger-Westphal din hipotala- 
mus cît şi fibrele pupilomotorii simpatice. 

Cauza cea mai frecventă a rigidităţii pupilare reflectorice 
este tabesul (60—900/, din cazuri). Se asociază şi cu o areflexie 
tendinoasă. În alte forme ale sifilisului nervos (paralizia ge- 
nerală etc.) este mai puţin frecvent (10—150%/, din cazuri). 

Semnul lui Argyll-Robertson mai poate fi întîlnit şi în alte 
afecţiuni, neluetice, ca: tumori ale tuberculilor cvadrigemeni 
anteriori, diabet, herpes zoster oftalmic, alcoolism cronic, leu- 
conevraxite, unele traumatisme cranioorbitare etc. 


5. Sindromul lui' Adie sau pupilotonia 


„Se aseamănă cu semnul lui Argyll-Robertșon, dar apare uni- 

lateral, în general la fete tinere. Se caracterizează prin mi- 
driază, abolirea reflexului fotomotor și păstrarea celui la aco- 
modaţie-convergenţă, precum şi prin areflexie tendinoasă. Ca- 
racteristică pentru acest sindrom este reacţia foarte lentă (pînă 
la 15 s) a pupilei la acomodaţie-convergenţă, dar mioza pro- 
dusă este mult mai accentuată decît la ochiul opus (sănătos). 
Revenirea la situaţia anterioară este, de asemenea, foarte lentă 
(pînă la 1 minut). În sindromul lui Adie nu se pot pune în evi- 
denţă semne de sifilis. Se 'crede că este vorba de o excitație a 
simpaticului de cauză necunoscută. Sindromul nu necesită 
vreun tratament special, în general el dispare spontan, după 
un timp mai mult sau mai puţin îndelungat. 

Capitolul XIII 
GLAUCOMUL 


Generalităţi. Glaucomul este o stare patologică oculară al cărei 
simptom principal constă în creşterea anormală a tensiunii intraoculare. 
El se datorește în parte unor cauze cunoscute (glaucomul secundar), în 
parte unor cauze necunoscute (glaucomul primar). 

Glaucomul primar este una din cele mai grave afecțiuni din întreaga 
patologie oculară, atît prin frecvenţa sa (peste 2% din populaţia adultă) 
cît şi prin numărul mare de orbiri pe care le cauzează (pînă la 24% 
din numărul total al orbilor). - 


i 


TITI II 


Fig, 60. Tono- 
“metrul lui 
Schiötz, 


Tensiunea oculară normală variază între 10 şi 
22 mm Hg (în medie 16 mm Hg). Creşterea tensiu- 
nii peste 22 mm Hg sau oscilaţii zilnice mai mari 
de 5 mm Hg trebuie considerate suspecte, și bol- 
navii respectivi luaţi în evidență. 

Creșterea tensiunii intraoculare se datorește fie: 

— a, unei hipersecreţii de umoare apoasă, fie 

— b. unei tulburări în excreţia acesteia. 

Cea mai frecventă cauză a creșterii tensiunii in- 
traoculare o constituie tulburarea de excreţie a 
umorii apoase, care stă la baza aproape a tuturor 
cazurilor de glaucom. 

Scăderea tensiunii oculare sub 10 mm Hg consti- 
tuie sindromul de hipotensiune oculară, care — în 
stadiile ireversibile — duce la atrofia globului ocu- 
lar, ca o consecință a tulburărilor de nutriţie ocu- 
lară cauzate de hiposecreţia umorii apoase. 

Majoritatea autorilor sînt de acord că ochiul 
Blaucomatos este „un ochi bolnav într-un organism 
bolnav“, ceea ce justifică pe deplin termenul de 
boală glaucomatoasă utilizat de unii pentru desem- 
narea acestei afecțiuni. 

Simptomele principale ale glaucomului (excava- 
ţia glaucomatoasă a papilei nervului optic şi atro- 
fia acestuia) sînt consecința directă a creşterii ten- 
siunii intraoculare peste limitele ei fiziologice, 

Metode de examinare. Examinarea bolnavului 
glaucomatos se face îndeosebi prin: 

a. Examinarea câmpului vizual pentru a descoperi la timp cele mai 
neînsemnate deficite (scotoame arciforme, strimtorări inferonazale etc.). 


b. Măsurarea tensiunii intraoculare (tonometria) care în clinică se face 
numai prin metode indirecte (tonometria prin indentaţie cu tonometrul 
lui Schidtz (fig. 60) sau tonometrii prin aplanaţie cu tonometrul lui Mak- 
lakov, modificat de Filatov, sau tonometrul lui Goldmann). Aprecierea 
digitală a tensiunii intraoculare poate fi efectuată, cu caracter orienta- 
tiv, numai de către specialiști cu experienţă. 

c. Tonografia sau determinarea facilităţii de scurgere a umorii apoase 
din glob. 


d: Gonioscopia care permite, cu ajutorul unui gonioscop, examinarea 
unghiului de filtraţie al camerei anterioare (unghiul iridocornean). 


Clinica glaucomului. Din punct de vedere etiologic deosebim; 
glaucomul primar sau primitiv, a cărui cauză şi mecanism pa- 
togenic nu sînt încă. complet elucidate, şi glaucomul secundar 
(hipertensiunile oculare secundare) în care putem pune în evi- 
denţă atit etiologia cît şi mecanismul patogenic al creşterii 
tensiunii. 


GLAUCOMUL PRIMAR 


După aspectul clinic şi evoluţie, glaucomul primar poate fi 
clasificat în: 

1) glaucom simplu (sau cronic simplu) numit şi glaucom cu 
unghi deschis, care este forma cea mai frecventă a glaucomu- 
lui primar şi 

2) glaucom congestiv (cu unghi închis), numit impropriu și 
glaucom inflamator. Acesta se prezintă sub două forme clinice: 

— a. glaucomul cronic congestiv şi 

— b. glaucomul acut (sau accesul de glaucom). 


1, Glaucomul simplu sau cronic simplu 
(glaucomul cu unghi deschis) 


Reprezintă aproximativ jumătate din totalul glaucoamelor 
primare. Este și forma cea mai periculoasă a glaucomului, de- 
oarece, în primele ei faze, este complet asimptomatică, Sin- 
gurul semn obiectiv precoce, creșterea tensiunii intraoculare, 

nu produce simptome subiective decît după mulţi ani de evo- 
luţie lentă. Adesea bolnavii îşi dau seama cu totul întîmplător 
de dispariția vederii la unul din ochi, în timp ce ochiul conge- 
ner îşi are încă funcţiile păstrate, cu toate că — la examenul 
obiectiv — şi la acest ochi se constată leziuni organice impor- 
tante. 

Simptomele subiective apar tîrziu şi sînt necaracteristice. De 
regulă bolnavii trecuţi de 40 de ani se prezintă la medic pen- 
tru tulburări de vedere la citit, sau pentru schimbarea 
ochelarilor. Uneori acești bolnavi acuză înceţoşări trecătoare 
ale vederii și cefalee sub formă de hemicranie. 

Simptomele obiective apar, de cele mai 
multe ori, cu mult timp înaintea simpto- 
melor. subiective. De regulă, aspectul ex- 
tern al ochiului (cornee, cameră ante- 
rioară, iris, pupilă etc.) este normal şi se 
menţine normal chiar după dispariţia ve- 
derii prin atrofia nervului optic, conse- 
cutivă excavaţiei glaucomatoase. 

Cel mai important simptom obiectiv, 
fiind şi cel mai precoce, este creşterea 
anormală a tensiunii întraoculare, cu os- 
cilaţii între 22 şi 40 mm Hg. Acestea nu 
pot fi surprinse, la început, decît în anu- 
mite perioade ale zilei, de regulă în orele 
de dimineaţă (între 5 şi 9). Fundul de 
ochi, la început, este normal, dar în for- 
mele mai avansate de boală apare o ex- 
cavație papilară caracteristică, sub forma 
de „căldare'“, cu vasele centrale ale papi- 
lei deplasate în partea nazală (fig. 62, 
63, 64). 

În stadiile incipiente se poate constata, 
în unele cazuri, un puls arterial retinian 
spontan, datorită egalizării tensiunii intra- 
oculare cu cea arterială retiniană minimă. 
ai ' La examenul. gonioscopic unghiul came- 
Fig, 61. Cimpul vizu- ` rian este larg, fără nici o formație pa- 

al în. glaucom. tologică. i 

Fig. 62. Excavaţie papilară Fig. 63. Excavaţie papilară 
în glaucom (aspect oftal- în glaucom (cu atrofie op- 
moscopic). tică). 


Modificările cîmpului vizual sînt caracteristice. Ele apar, la 
început, sub forma unui scotom arciform în jurul punctului de 
fixaţie apoi — într-o fază mai avansată a bolii — sub forma unei 
strîmtorări nazale (inferioare sau superioare) a cîmpului vizual, 
care treptat evoluează spre punctul de fixaţie. În momentul 
cînd strîmtorarea de cîmp interesează aaa 
< şi punctul de fixaţie (corespunzător ve- 
~ derii centrale, maculare) atunci vederea 
„ scade brusc (fig. 61). 

Evoluţia glaucomului cronic simplu 
„se face lent, spre cecitate bilaterală, 
"fără dureri şi fără fenomene reacționa- 
le, prin scăderea vederii periferice la 
început, a celei centrale în fazele mai 
avansate. Evoluţia bolii la cei doi ochi 
poate fi decalată la timp. Dacă trata- 
mentul este “aplicat la timp, această 
evoluţie poate fi oprită sau mult înce- 
tinită. Glaucomul nu poate fi vindecat, 
în înţelesul strict al acestei noţiuni. 

Diagnosticul pozitiv se face pe baza ` 
tensiunii intraoculare, a tulburărilor de Fig. 64. Excavație papi- 
cîmp și a excavaţiei papilare glauco- jară în glaucom (aspect 
matoase. .: f anatomopatologic). 

Diagnosticul diferenţial se face cu: cataracta senilă incipientă, 
cu care — din nefericire pentru bolnav — este confundată 
de medicii nespecialiști, din cauza aspectului cenușiu al pupi- 
lei. În cataracta senilă însă lipsește hipertensiunea intraocu- 
lară și celelalte semne caracteristice glaucomului, în schimb 
sînt prezente tulburările de transparenţă a cristalinului. 

Pronosticul glaucomului cronic simplu este rezervat, ținînă 
seama de faptul că majoritatea bolnavilor ajung la specialist 
în stadiile avansate de boală, cînd leziunile organice ireversi- 
bile sînt instalate. Dacă glaucomul este depistat la timp, în fa- 
zele sale incipiente, funcționale, pronosticul este mai bun, în 
majoritatea cazurilor vederea putînd fi salvată prin tratamente 
adecvate. 

Tratamentul glaucomului cronic simplu, în lipsa cunoștințe- 
lor noastre despre etiopatogenia bolii, este paleativ, simpto- 
matic, adresîndu-se, în primul rînd, hipertensiunii intraocu- 
lare. . 

Tratamentul general se face prin sedative ale sistemului 
nervos central (preparate de brom şi barbiturice), iar înaintea 
intervențiilor chirurgicale, prin administrare de inhibitori ai 
carboanhidrazei (acetazolamidă, diamox, diuramid, —ederen), 
care reduc secreția de umoare apoasă la nivelul corpului ci- 
liar, şi prin administrarea de substanțe cu acțiune osmotera- 
pică, ca glicerina (per 08), manitolul şi ureea (în perfuzii). 

Tratamentul local este medicamentos şi chirurgical. Cel 
medicamentos se face cu substanţe parasimpaticomimetice 
(colinergice), ca: pilocarpina şi ezering. Aceste substanţe au 
un efect miotic şi hipotensiv ocular. Pilocarpina (sub formă 
de clorhidrat sau nitrat) se utilizează în concentraţie de 
1—30%, sub formă de instilaţii repetate de mai multe ori în 
cursul zilei și nopţii, în funcţie de gravitatea glaucomului. Ea 
acţionează asupra plăcii neuromusculare a mușchiului sfinc- 
ter al pupilei. Ezerina, se utilizează fie sub formă de soluţie 
apoasă  (salicilatul de ezerină), în concentraţii de 9,25— 
0,500/), fie — de preferat — sub formă de soluţie uleioasă 
(substanţa bază), în concentraţie de 0,50—10/0, Ea nu poate fi 
utilizată decit 1—2 ori pe zi din cauza fenomenelor secundare 
pe care Je provoacă (spasme dureroase ale stincterului pupi- 

Ezerina acţionează ca inhibitor al colinesterazei, enzimă care 
distruge acetilcolina, mediatorul chimic al sistemului parasim- 
patic. Acţiunea aceasta a ezerinei este reversibilă, după un 
anumit interval de timp. Tratamentul cu ezerină este utilizat 
numai în caz că pilocarpina are o acţiune insuficientă, sau 
cînd dorim efecte imediate (în glaucomul acut sau preope- 
rator), în timp ce pilocarpina poate fi utilizată aproape fără 
limită, inconvenientele pe care le produce fiind de mai mică 
importanţă. 

Alte medicamente utilizate în tratamentul glaucomului sînt: 
mintacolul (1/6 000), tosmilenul (0,25—10/),  neosinefrinul 
(1070) etc. 

Tratamentul chirurgical al glaucomului cronic simplu este 
în funcţie de stadiul de evoluţie şi de gradul de compensare 
a bolii. În primele stadii nu este indicat decit tratamentul me- 
dicamentos sub supravegherea periodică a bolnavilor (dispen- 
sarizarea). În cazurile în care tratamentul medicamentos nu 
este suficient pentru a normaliza tensiunea intraoculară, sau 
în cazurile în care se constată modificări organice glaucoma- 
toase evolutive, cu tot tratamentul antiglaucomatos, este ne- 
cesar tratamentul chirurgical. Acesta constă, în general, în 
efectuarea unor noi căi de scurgere a umorii apoase, fie în 
spaţiul subconjunctival, fi în cel supracoroidian,” prin aşa-nu- 
mitele operații fistulizante. Dintre acestea, cele mai utilizate 
sînt: îrideneleizisul, care constă în fixarea irisului secţionai 
meridional într-o plagă limbică, iridectencleizisul (combinaţie 
între iridencleizis şi iridectomia antiglaucomatoasă, metodă 
imaginată şi utilizată în clinica oftalmologică din Cluj), trepa- 
naţia  sclerocorneeană (crearea unui orificiu de scurgere a 
umorii apoase, la limbul superior, între camera anterioară și 
spaţiile subconjunctivale), ciclodializa (crearea unui canal în- 
tre camera anterioară și spaţiile supracoroidiene) etc. 

Cînd glaucomul este avansat, cu strîmtorări accentuate de 
cîmp vizual, este preferabil să se renunţe la operaţii fistuli- 
zante din cauza pericolului de dispariţie bruscă a vederii. În 
aceste cazuri se recurge la operații neperforante (ciclodiater- 
mie transclerală, angiodiatermia etc.) care, deşi au un efect 
trecător, prelungesc. într-o anumită măsură păstrarea funcții- 

1. Păcurariu 


2. Glaucomul cronic congestiv 
(glaucomul cronic iritativ, 
glaucomul cu unghi închis, glaucomul „inflamator") 


Această. formă de glaucom, mai frecventă la femei, .evo- 
luează chiar de la început cu o simptomatologie bine contu- 
rată. Bolnavii acuză tulburări trecătoare de vedere (eclipse 
vizuale), senzaţie de cercuri colorate (culorile curcubeului) în 
jurul surselor de lumină, cefalei nocturne etc. 

Semnele obiective se caractizează printr-o congestie peri- 
keratică cu caracter de stază vasculară (aspect de „cap de 
meduză“), micșorarea profunzimii camerei anterioare, pupila 
ușor midriatică, ovalară, are un reflex cenuşiu-verzui, din 
care cauză — această formă de glaucom — este denumită în 
unele limbi (germană, maghiară) „cataractă verde“. Irisul pre- 
zintă pe alocuri zone de atrofie segmentară, o atrofie a gulera- 
şului pigmentar al pupilei și o migrare de pulbere pigmentară 
atît pe suprafaţa irisului cît şi pe cristalin şi faţa posterioară a 
corneei. 

În fazele iniţiale fundul de ochi este de aspect normal, în cele 
avansate însă apare excavaţia glaucomatoasă cu toate consecin- 
tele ei. 

Tensiunea intraoculară se menţine constant ridicată, oscilînd 
între 30 şi 60 mm Hg. 

La examenul gonioscopic se constată un unghi camerian în- 
gust, sau complet închis, în fazele de pusee tensionale. 

Cîmpul vizual este strîmtorat inferonazal. 

Evoluția glaucomului cronic congestiv este lentă, puseele evo- 
lutive fiind urmate de perioade mai mult sau mai puţin înde- 
lungate de acalmie. După fiecare puseu însă funcţiile oculare 
se deteriorează şi nu mai revin la stadiul iniţial. 

Boala apare bilateral, dar intervalul între afectarea celor doi 
ochi este foarte variabil (săptămîni, luni sau chiar ani). 

Diagnosticul diferenţial al glaucomului cronic congestiv tre- 
buie făcut cu: conjunctivitele (lipsa secreției conjunctivale), ke- 
ratitele (lipsa opacităţilor infiltrative ale corneei), iridociclitele 
(lipsa miozei și a sinechiilor iriene posterioare). În toate aceste 
afecţiuni lipsește creșterea: tensiunii intraoculare şi ESI DE 
semne funcţionale caracteristice glaucomului. 

“Tratamentul este identic cu al glaucomului cronic simplu, cu 

mai ales la inhibitori ai carboanhidrazei (acetazolamidă), pre- 
cum şi la sîngerări la tîmple (prin ventuze scariticate, lipitori), 
băi fierbinţi de picioare, purgaţii etc. În caz că durerile sînt 
accentuate şi nu pot fi calmate prin antinevralgice, se va re- 
curge la injecții intraorbitare cu alcool 60—800/. 

Tratamentul de elecţie al glacomului cronic congestiv este 
însă chirurgical. Intervenţia operatorie se va efectua într-o fază 
de relativă acalmie a bolii, cînd tensiunea intraoculară nu este 
prea ridicată (în jur de 30 mm Hg). Se va recurge la iridec- 
tomia periferică, iridectencleizis sau iridencleizis, iar cînd aces- 
tea eşuează, la angiodiatermie etc. 

Ca şi în forma de glaucom cronic simplu, în glaucomul cro- 
nic congestiv bolnavii trebuie dispensarizaţi şi urmăriţi pe- 
riodic, tot timpul vieţii lor. 


3. Glaucomul acut (cu unghi blocat) 


în această formă de glaucom tabloul clinic se instalează 
brusc, în plină sănătate aparentă, fiind precedat sau nu de 
mici semne prodromale (vedere ca prin ceaţă, dureri nevralgice 
orbitare şi periorbitare, cefalee frontală sau temporală, cercuri 
colorate în jurul surselor de lumină etc.). Aceste semne pro- 
dromale apar, de regulă, după încordări nervoase, surmenaj 
intelectual, nopţi nedormite, mese mai copioase etc. Ele sînt 
de scurtă durată și dispar spontan după cîteva minute sau 
cîteva ore. 

Atacul de glaucom apare brusc, cu o durere oculară foarte 
accentuată, cu dureri orbitare şi hemicranie, însoţite de tulbu- 
rări de vedere (pînă la dispariţia acuităţii vizuale), precum şi 
de fenomene reacţionale generale, ca: greață, vărsături, dureri 
epigastrice etc. Din cauza acestor simptome, care de cele mai 
multe ori sînt pe primul plan, bolnavii respectivi sînt îndru- 
maţi la internist, neurolog sau neurochirurg, fiind suspectaţi 
fie de intoxicații acute alimentare, fie de procese tumorale in- 
tracraniene. Fenomenele generale în glaucomul acut se dato- 


rese unor reacţii reflexe oculovagale. 

La examenul obiectiv se constată un edem al pleoapei supe- 
rioare, lăcrimare abundentă, congestia accentuată a conjuncti- 
vei bulbare care poate fi edematoasă „(chemotică).. Corneea are 

iar pe suprafaţa ei apar uneori mici bule, care confluează şi, 

sub acţiunea clipitului, se sparg accentuînd fenomenele dure- 

roase oculare. Camera anterioară este de profunzime redusă 
sau chiar dispărută, pupila în midriază accentuată, de formă 
uşor ovalară, iar irisul congestiv, cu relieful şters. 

În această fază, fundul de ochi se luminează difuz, fără să 
se observe detalii din cauza edemului cornean, iar cînd se 
poate examina, se observă o congestie papilară şi o turgescenţă 
venoasă retiniană. Uneori se observă hemoragii pe suprafaţa 
retinei. 

Cel mai important semn obiectiv este însă creşterea foarte 
accentuată a tensiunii intraoculare, care poate atinge valori 
pînă la 100 mm Hg. La palparea digitală ‘globul ocular ne dă 
senzația unei bile de sticlă. 

Evoluţia glaucomului acut poate lua două direcţii. În for- 
mele mai ușoare se produce treptat, în mod spontan, o restabi- 
lire parțială a funcţiilor vizuale și o scădere a tensiunii intra- 
oculare, dar atacul poate reapărea. Numai în cazuri excepţio- 
nale se constată o revenire la normal după un acces de glaucom 
acut. În formele grave evoluţia e progresivă spre cecitate prin 
fenomene organice ireversibile (glaucomul absolut). 

Frecvența glaucomului acut este de 15—200/, din numărul 
total al glaucoamelor primare şi este mai ales unilateral (90%/ 
din cazuri). 

Diagnosticul diferenţial în glaucomul acut trebuie făcut, cu 
iritele şi iridociclitele acute hipertensive şi cu glaucomul se- 
cundar din tumorile intraoculare. În ambele cazuri, examenul 
biomicroscopie (sinechii iriene posterioare, fibrină în umoarea 
apoasă, precipitate pe fața posterioară a corneei în irite şi iri- 
dociclite) și examenul oftalmoscopic şi transiluminaţia (pozi- 
tive în caz de tumori intraoculare) ne vor preciza diagnosti- 
cul. 
Din punct de vedere patogenic se constată o totală dispariţie 
a unghiului de filtraţie al camerei anterioare, care este complet 
blocat de rădăcina irisului. În felul acesta umoarea apoasă nu 
se poate elimina prin canalele de la nivelul limbului sclerocor- 
nean. În fazele de acalmie a bolii se constată că unghiul came- 
rian, deşi permeabil, este foarte îngust, încît orice congestie 
mai accentuată a irisului poate produce blocarea căilor de 


scurgere și apariţia unui nou acces, 

Tratamentul glaucomului acut comportă urgenţă, orice în- 
târziere de zile sau chiar de ore poate deveni nefastă pentru 
vederea ochiului respectiv. Iniţial se administrează local mio- 
tice (pilocarpină 2—40/ la intervale de 5—15 minute, după gra- 
vitatea cazului; ezerină 0,25-—0,50%, de două ori pe zi; min- 
tacol (1/6000 de două ori pe zi; tosmilen 0,25—10,/, o dată pe 
zi etc.). 

În ER cazurile este bine să se recurgă la injecții retro- 
bulbare de alcool 60—800/ (după o injecție prealabilă de no- 
vocaină 20%), pentru a combate durerile adesea insuportabile 
şi pentru întreruperea reflexelor patologice cu punct de pleca- 
re ocular. Pentru descongestionarea regiunii oculare se vor 
aplica ventuze scarificate la tîmplă (se pot utiliza și lipitori). 
Tratamentul general constă în administrare de inhibitori ai 
- carboanhidrazei pentru diminuarea secreției de umoare apoasă 
" (acetazolamidă sau diamox, diuramid, ederen etc.) în adminis- 
= trare per os de soluţie de glicerină, sau în perfuzii manitol sau 

„uree, cu efecte osmoterapice.. De asemenea se vor administra 
sedative nervoase (bromuri, barbiturice), purgative, băi calde 
“de picioare etc. 

În caz că într-un interval de 6—12 ore atacul de glaucom nu 
are tendința să manifeste semne de ameliorare (nu se micșo- 
rează pupila, nu scade tensiunea intraoculară și nu cedează 
durerile) trebuie să se treacă la tratamentul chirurgical. 

Aceasta constă într-o iridectomie largă  antiglaucomatoasă 
(imaginată de von Graefe încă în 1856) care poate fi combi- 
-~ nată sau nu cu iridencleizisul (iridectencleizis). 


Glaucomul secundar 


Spre deosebire le glaucomul primar, cel secundar se carac- 
terizează prin aceea că este precedat sau evoluează concomi- 
tent cu o afecţiune oculară. care provoacă creşterea tensiunii 
intraoculare, fie prin hipersecreţie de umoare apoasă, fie 
prin obstacol în căile de eliminare a acesteia din glob. 

Dintre afecțiunile conjunctivei şi corneei arsurile sînt acelea 
care provoacă apariţia plaucomului secundar prin obstruarea 
vaselor episclerale, deci prin obstacol în calea: de scurgere a 

umorii apoase din glob. Leucoamele corneene aderente pot pro- 
voca glaucom secundar prin împiedicarea circulaţiei umorii 
apoase între camera posterioară şi unghiul de filtraţie al ca- 
merei anterioare. 

Iritele și iridocielitele se pot complica cu fenomene de glau- 
com secundar, fie datorită unei hipersecreţii de umoare apoasă, 
fie în urma sinechiilor posterioare şi a goniosinechiilor. care 
împiedică circulaţia normală şi eliminarea din glob a umorii 
apoase. 

Cristalinul poate fi cauza glaucomului secundar atît în faza 
inicipientă, de intumescenţă, a cataractei senile, cît şi în faza 
de hipermaturitate a acesteia. De asemenea, în traumatismele 
oculare perforante sau neperforante, pot apărea fenomene de 
glaucom secundar în urma dislocării maselor cristaliniene, sau 
prin luzarea și subluzarea crisralinului. 

Tumorile intraoculare, indiferent de natura și localizarea lor, 
prin dislocarea conținutului ocular pot determina simptome de 
glaucom secundar, prin blocarea căilor de scurgere a umorii 
apoase. 

Dintre afecțiunile fundului de ochi tromboza venei centrale 
a retinei se însoţeşte mai des de creşterea tensiunii intraocu- 
lare, cu deosebire de fazele ei avansate, prin împiedicarea scur- 
gerii sîngelui venos din glob (glaucomul hemoragic). Retino- 
patia diabetică și alte afecţiuni ale retinei pot, de asemenea, 
provoca apariţia glaucomului secundar. 

Tratamentul glaucomului secundar. se adresează, în primul 
rînd, cauzei care, l-a: produs şi numai în al doilea rînd vom 
combate hipertensiunea intraoculară. În iridociclitele hiperten- 
sive se vor administra midriatice (scopolamină, homatropină, 
adrenalină sau chiar atropină), mioticele putînd agrava boala 
iniţială şi chiar glaucomul. În alte forme etiologice se vor uti- 
liza, cu precauţiile necesare, mioticele, alături de tratamentul 


eti ologic. 


Glaucomul infantil 
(Buftalmia sau hidroftalmia) 


Această formă de glaucom, uneori prezentă chiar de la naş- 
tere, se dezvoltă în primii 10 ani de viață. ; 

învelișul sclerocorneean al copilu- 

lui, avînd o elasticitate mai mare, 

cedează sub acţiunea tensiunii in- 

traoculare crescute şi crește în Fig. 65. Secţiune printr-un glob 
volum. În general, din cauza di- normal (a) și unul buftalm (b). 
mensiunilor mari ale corneei, ten- 

siunea intraoculară nu se poate măsura cu exactitate, dar ea 
depășește, de regulă, 40 mm Hg (fig. 65). ; 

Cauza glaucomului infantil nu poate fi depistată în toate ca- 
zurile. În unele sînt prezente anomalii congenitale (aplazia cana- 
lului lui Schlemm, existența unui țesut mezenchimatos embrio- 
nar în unghiul de filtrație etc.). Alteori se pun în evidență si- 
nechii iriene anterioare periferice (goniosinechii) ce obstruează 
unghiul camerei anterioare şi care se datoresc unor procese in- 
flamatorii iridoeiliare: intrauterine: pna să 

Pronosticul' glaucomului infanti} este rezervat, tratamentul 
medicamentos fiind, în general, ineficace, iar cel. chirurgical 
avînd o acţiune trecătoare. . © . 

Tratamentul de elecţie este operaţia de goniotomie, prin care 
se caută să se restabilească permeabilitatea unghiului de filtra- 
ţie al camerei anterioare. Se pot utiliza cu succes mai mult sau 
mai puţin deplin şi alte operații fistulizante, (iridencleizis, tre- 
panaţie, ciclodializă). În formele avansate, incurabile şi dure- 
roase, se recurge, de regulă, la enucleaţia. globului afectat. 


Tabloul clinic este dominat de Slaucorii| 
dimensiunile, adesea monstruoase 
ale globilor oculari (buttalmie== 
ochi de bou; - hidroftalmie, prin 
analogie cu hidrocefalia). Acest 
simptom se datorește faptului că 
a b 


Glaucomul absolut 


aa p dt | imă de evoluție a 
Prin glaucom absolut se înțelege faza ultimă 

glaucomului netratat sau care: nu a răspuns Ia, tratămeniela 

medicamentoase sau chirurgicale, indiferent de forma clinică 

a bolii (glaucomul primar, secundar, infantil). Se caracteri- 

zează prin dispariţia totală a vederii (inclusiv senzaţia de lu- 
mină), prin excavaţia totală a papilei şi atrofia nervului optic. 
Tensiunea oculară este mare și nu poate fi influenţată nici prin 
medicamente, nici prin intervenţii chirurgicale. Cristalinul se 
opacifiază (cataracta complicată), pupila este dilatată şi rigidă, 
iar irisul este atrofic şi cu vase de neoformaţie. Corneea pre- 
zintă un edem al epiteliului, care se transformă în bule și 
apoi într-o degenerescenţă a straturilor corneene anterioare 
(degenerescenţă în bandeletă). 

Tratamentul are rolul de a seda durerile. Se fac injectii intra- 
orbitare cu alcool 80%. În caz de glaucom absolut unilateral 
este recomandabil să se facă enucleaţia globului, deoarece multe 
cazuri de glaucom unilateral se datoresc unor tumori maligne 
intraoculare (melanomele maligne ale coroidei). 


Profilaxia glaucomului 


În stadiul actual al cunoştinţelor noastre nu se poate vorbi 
încă de o prevenire a bolii, în cazul glaucomului primar, de- 
oarece nu cunoaștem cauzele care determină apariţia acestuia. 
În unele cazuri, factorul ereditar poate fi pus în evidenţă, 
fiind cunoscute familii în care glaucomul este frecvent în mai 
multe generaţii. Glaucomul secundar însă poate fi prevenit la 
timp dacă se iau din vreme măsurile terapeutice cele mai indi- 
cate ale bolii care precede apariţia acestei forme de hiperten- 
siune intraoculară. 

Ținînd seama însă de faptul că glaucomul este o boală uşor 
de tratat, dacă se descoperă în fazele sale de debut, efortul 
principal în profilaxie va fi îndreptat spre depistarea lui pre- 
coce, în fazele funcţionale, şi instituirea unui tratament cît mai 


susţinut, imediat ce a fost depistat. De aceea depistarea activă 


se face prin determinarea sistematică a tensiunii intraoculare 
cu prilejul unor examene de masă (de ex., cu ocazia efectuării 
obligatorii a microradiofotografiilor) la toți subiecţii trecuţi 
de virsta de 40 de ani. Ea rămîne metoda profilactică: de 
bază a glaucomului, i i 

Un al doilea factor important în profilaxia glaucomului îl 
constituie depistările pasive la toţi bolnavii care sînt trecuţi 
de 40 de ani şi care pentru un motiv sau altul (de regulă pre- 
scripţie de ochelari de presbiopie) consultă medicul oftalmolog. 

Cel de-al treilea factor de profilaxie îl constituie dispensa- 
rizarea tuturor cazurilor de glaucom confirmat şi a celor sus- 
pecte şi examinarea periodică (lunară sau trimestrială) a cazu- 
rilor luate în evidenţă. 


11 — Oftamologie 

Capitolul XIV 
PATOLOGIA FUNDULUI DE OCHI 


Generalităţi. Prin patologia fundului de ochi înţelegem afecțiunile 
endoculare (coroidiene. retiniene şi ale nervului optic) al căror diagnos- 
tic se pune, în principal, prin examenul oftalmoscopic. Coroida, care 
formează partea posterioară și cea mai întinsă a membranei uveale, este 
formată în principal din vase dispuse în mai multe straturi, din țesut 
conjunctiv și ţesut reticulohistiocitar, fiind foarte bogată în celule pig- 
mentare. Ea are un rol, în primul rînd, nutritiv prin bogata sa vascula- 
rizaţie, atît pentru straturile externe ale retinei cît şi pentru alte ele- 
mente intraoculare avasculare. În al doilea rînd, prin conţinutul său 
bogat în pigment, are un rol optic (asigură „camera obscură“ necesară 
formării imaginii pe retină). Vasele ccroidiene provin din arterele ciliare 
scurte posterioare (ramuri din art. oftalmică). Vasele colectează sîngele 
prin 4 canale, numite vene vorticoase, care părăsesc globul ocular în 
aprapierea ecuatorului acestuia. Retina formează partea posterioară a 
membrane! nervoase, care se întinde de la ora serrata la papilă. Este 
o membrană transparentă și subţire (sub 0,1 mm), cu o vascularizaţie 
proprie provenită din artera centrală a retinei (ramură din art. oftalmi- 
că), care are un caracter terminal, şi irigă straturile interne ale retinei. Re- 
tina este constituită din 10 straturi care pot fi reduse la 3: stratul celu- 
lelor cu conuri și bastonașe, stratul celulelor bipolare şi stratul celulelor 
ganglionare, sau multipolare. Prelungirile' cilindraxonice ale acestor ce- 
lule formează stratul cel mai intern al retinei, fiind separat de corpul 
vitros printr-o membrană limitantă. La nivelul retinei iau naştere, sub 
influenţa luminii, procesele bioelectrice, care — transmise la scoarţa oc- 
cipitală — vor da naștere vederii (fig. 66). Nervul optie ia naştere din 
cilindracşii celulelor ganglionare ale retinei, care se adună în mănunchi 
în apropierea polului posterior al globului, părăsesc globul la nivelul 
lamei. ciuruite, dînd naștere papilei, iar la ieşirea din glob se îmbracă 
cu teci de mielină. Nervul optic este format dintr-un număr de aproxi- 
mativ 800 000 fibre optice (lipsite de teaca lui Schwann) al cărui dia- 
metru, la nivelul papilei, nu este mai mare de 1,5 mm. În orbită, pînă 
la nivelul canalului optic, nervul optic este înconjurat de teci provenite 
din membranele meningeale de înveliş (dura mater, pia mater şi arah- 
noida). La 10—12 mm distanță de glob, în interiorul. nervului pătrunde 


„artera centrală a retinei. 

Fig. 66. Structura histologică a Fig. 67, Aspectul ofialmoscopie al 


retinei: fundului de ochi normal. 
I — stratul de conuri şi bastonașe; 
II — membrana limitantă externă; 


III — stratul granular extern; IV — 
stratul plexiform extern; V — stratul 


granular intern; VI — stratul plexi- 
form intern; VII — stratul celulelor 
ganglionare; VII — stratul fibrelor 


nervoase; IX — limitanta internă, 


Examenul fundului de ochi se face prin oftalmoscopie directă și in- 
Girectă (cu oftalmoscopul electric sau cu biomicroscopul) şi prin diaia- 
noscopie (pentru evidenţierea tumorilor intraoculare). 


Pentru a pune în evidenţă tulburările circulatorii întraoculare, în 
timpul din urmă se utilizează fluoroscopia şi fluorografia retiniană. 
Tensiunea din artera oftalmică (TAO) se măsoară cu ajutorul oftalmo- 
d:namometrului şi se exprimă în grame sau milimetri de mercur (tono- 
scopie). Tulburările retiniene de conducere nervoasă se studiază cu aju- 
torul electroretinografiei (ERG). Tulburările funcţionale se examinează 
prin determinarea acuităţii vizuale şi mai ales a cîmpului vizual (fig. 67). 


i 
Bolile coroidei 


1. Coroiditele 
Afectiunile inflamatorii ale coroidei poartă denumirea de co- 


roidite. Ele fac pârte din inflamaţiile membranei uveale, dar 
cu un grad de individualitate destul de exprimat faţă de infla- 


Me 


(O: Scanned with OKEN Scanner 


1. Păcurariu 


164. 


maţiile irisului şi corpului ciliar. În unele cazuri, procesul infla- 
mator cuprinde toate trei elementele anatomice ale uveei (uve- 
ite generalizate). 

Din punct de vedere clinic coroiditele se clasifică în: acute, 
subacute şi cronice; după aspectul anatomopatologic în granu- 
lative (nodulare) şi exudative (nesupurative și supurative), iar 
după formă: în coroidite difuze și coroidite circumscrise. Aces- 
tea din urmă pot fi localizate (cu focare unice sau multiple) şi 
generalizate (cu focare diseminate). 

a. Coroiditele supurative:' se datoresc pătrunderii în tractul 
uveal a agenţilor piogeni, realizînd tabloul clinic al panoftal- 
miei (prin infecţii exogene) şi a endoftalmiei (prin infecţii en- 


'dogene). 


Panojtalmia: (v. iridociclitele exogene). 

Endoftalmia (septică sau metastatică) se datorește localizării 
uveale a unor microbi piogeni proveniţi din infecţii endogene 
(meningite, pneumonii, febra puerperală etc.). Se deosebeşte 
de panoftalmie: prin lipsa traumatismului ocular perforant, 
prin localizarea sa mai mult coroidiană şi prin evoluţia ei cu 
un caracter mai mult subacut. Netratată la timp sau în mod 
corespunzător ea duce la atrofia globului ocular. Tratamentul 
constă în administrarea de antibiotice corespunzătoare agentu- 
lui patogen. În caz de tendinţă de perforare a globului se va 
face evisceraţia conţinutului acestuia (ca în panoftalmie), iar în 
caz de atrofie de glob: enucleaţia. 

b. Coroiditele nesupurative se datorese unor infecţii endogene 
de cele mai diferite cauze: microbiene, virale, algerice. De 
cele mai multe ori, cauza lor rămîne necunoscută, fiind incri- 
minate mai des: infecțiile de focar, reumatismul, sifilisul, tu- 
berculoza, toxoplasmoza, leptospirozele etc. 

Procesul inflamator în coroidite se extinde, în majoritatea 
cazurilor, la straturile externe ale retinei, realizînd tabloul 
clinic al corioretinitelor sau retinocoroiditelor. 

Simptomele subiective se traduc prin: senzaţii anormale în 
cîmpul vizual (fotopsii, „muște zburătoare“), tulburări de ve- 
dere (diminuarea acuităţii vizuale se observă mai ales în coroi- 
ditele centrale, maculare, şi în corioretinite). În leziunile coro- 
pia centrale se constată metamorfopsii (deformarea obiecte- 
or). 7 Ă 
„Simptomele obiective se pun în evidenţă prin examenul oftal- 
moscopie. În formele recente focarele de coroidită au o culoare 

Fig. 68. Coroidită diseminată (fo- Fig. 69. Coroidită atrofică (focare 
care în evoluţie). circumscrise confluente). 


albă-gălbuie, cu marginile șterse, neclare (fig. 68). În formele 
vechi, atrofice, focarele sînt bine delimitate, de culoare albă-si- 
defie, mărginite de pigment, care poate fi răspîndit pe toată 
suprafaţa leziunii în mod neregulat (fig. 69). În unele cazuri, 
focarele sînt confluente, cu marginile policiclice, iar alteori în- 
tregul fund de ochi are un aspect tigrat, datorită sclerozării 
accentuate a vaselor coroidiene. În toate coroiditele, dar mai ales 
în formele evolutive, se constată exudate sub forma unor 
opacităţi (pulbere sau flocoane) care plutesc în vitros. 

în formele inveterate, cronice, coroiditele se complică cu 
opacităţi cristaliniene (cataracta complicată subcapsulară poste- 
_rioară) care reduc şi mai mult acuitatea vizuală. 

Tratamentul este, în primul rînd, cauzal (antiinfecţios, anti- 
alergic etc.). Tratamentul simptomic constă în injecții retro- 
bulbare cu clorură de sodiu 2%, cortizonoterapie, roentgen- 
terapie etc. 


2, Coroidoza miopică 


Unele miopii, de regulă de grad mijlociu sau mare, evo- 
luează concomitent cu leziuni coroidiene degenerative în jurul 
papilei nervului optic, mai des în partea temporală („conus 
miopie“). Uneori aceste leziuni se întind şi în regiunea macu- 

lară, provocînd hemoragii și 


proliferări pigmentare („pata 
lui Fuchs“) care reduc mult 
acuitatea vizuală (fig. 70). 

Tratamentul este pur simpto- 
matic și constă în injecții re- 
trobulbare de clorură de sodiu 
2%/, vitaminoterapie,  ţesutote- 
rapie, intermedin etc. 


3. Melanomul malign 
al coroidei. 


Fig. 70. Conus miopic temporal. Numit impropriu şi melano- 
sarcom, melanomul malign al 


coroidei este o tumoare cu malignitate foarte mare care afec- 
tează mai ales persoanele de vîrstă adultă (după 30 de ani), dar 
cea mai mare frecvenţă se întîlneşte între 50 şi 70 de ani. El 
evoluează în 4 faze (fig. 71): 

— faza incipientă, care poate evolua fără nici o simptoma- 


tologie, dacă tumoarea este localizată în părţile periferice ale 
coroidei; dacă localizarea este 
centrală apar tulburări de ve- 
dere precoce  (metamorfopsii, 
scotom central etc.); 

— faza de hipertensiune in- 
traoculară (glaucom secundar) 
se caracterizează prin pierderea 
mai mult sau mai puţin accen- 
tuată a vederii şi prin dureri 
oculare glaucomatoase; 

— faza de exteriorizare (per- 
forare a globului ocular şi pă- 
trunderea tumorii în țesuturile 
orbitare); 

— faza de generalizare (me- 
tastazare) în care se produc me- 


Fig, 71. Melanomul malign al co- i A : 
roidei și dezlipirea de retină se- tastaze în ficat, piele, creier, 

Diagnosticul întimpină dificultăţi mai ales în faza incipientă 
cînd, din lipsa simptomelor subiective, afecțiunea nu este des- 
coperită decit întimplător cu ocazia unui examen. oftalmosco- 
pic, sau în faza de glaucom absolut, cînd din cauza tulburărilor 
de transparenţă a corneei şi a cristalinului tumoarea nu poate 
fi pusă în evidenţă. Pentru precizarea diagnosticului, în afară 
de: oftalmoscopie, se recurge la diafanoscopie, testul de izotopi 
radioactivi (P?) şi, mai recent, la examenul fluorografic al cir- 
culaţiei retiniene şi coroidiene. 

Tratament. În faza I și a II-a este enucleaţia globului ocular 
iar în faza a III-a evisceraţia conţinutului orbitar, inclusiv a 
periostului. În faza a IV-a se face numai un tratament anti- 
algic (alcool intraorbitar, enucleaţie, morfină etc.). 

În ultima vreme se preconizează, în faze cu totul incipiente 
sau în caz de tumoară în ochi unic, un tratament conservativ 
prin fotocoagulare (eventual cu raze LASER), diatermocoagu- 
lare transsclerală, cobalt radioactiv (Co 60), citostatice etc., dar 
rezultatele nu sînt încă suficient de concludente. 


Bolile retinei 


1. Afecţiunile vasculare ale retinei 


a. Obstrucţia -(embolia) arterei centrale a retinei 


Sistemul arterial retinian avînd un caracter terminal, orice 
obliterare a lumenului vascular .va produce. dispariţia bruscă 
a vederii prin lipsa de nutriţie acută a retinei irigate de vasul 
respectiv. Dacă obstrucţia durează mai mult de 15—20 mi- 
nute, leziunile retiniene devin ireversibile. 

Simptome. obiective: midriază cu abolirea. reflexului foto- 
motor, edem alb-lăptos al retinei (datorit ischemiei), cu o pată 
roşie în regiunea maculară („cireaşă maculară'“). şi îngustarea 
excesivă a arterelor retiniene (fig. 12). 


Patologia 
fundului 
de ochi 


167 


(O: Scanned with OKEN Scanner 


1. P&curariu 


Etioputogenia, obliterărilor arte- 
riale este cauzată mai ales de boli 
cardiovasculare (hipertensiunea, 
arterioscleroza, ateroscleroza, endo- 
carditele etc.). Obstrucţia arte- 
rială se poate produce printr-un 
proces organic (endarterita oblite- 
rantă, embol, tromboza), căruia i 
se suprapune un proces funcţio- 
nal (spasm arterial). Uneori ob- 
strucția e produsă numai de un 
proces funcţional, care poate fi 
declanșat fie de o intervenţie te- 
Fig. 72. Aspectul oftalmosco. Tapeutică (injecție  retrobulbară 
pic al obliterării arterei cen-  €tc.), fie de diverse intoxicații (cu 


trale a retinei. chinină, barbiturice etc.). În fine, 
spasmul se poate produce fără nici 
o cauză aparentă (la labilii neurovegetativi). În aceste cazuri, 


tulburările subiective şi obiective pot cr Ai spontan sau 
în urma unui tratament spasmolitic. 

Tratamentul este de extremă urgenţă. El constă în adminis- 
trare de spasmolitice şi vasodilatatoare administrate fie pe cale 
generală, fie pe cale intraorbitară (perifen, tolazolin, priscol, 
atropină, vitamina PP, hoyocaină, nitrit de amil etc.), sau com- 
binat). ; 


b. Obstrucția (tromboza) venei centrale a retinei 


Leziunea anatomică este produsă fie de un trombus, fie de 
o leziune a peretelui venos, fie — în fine — de modificări în 
coagulabilitatea sîngelui. Fenomenele clinice sînt dominate de 
o scădere bruscă sau treptată a vederii, dar nu atît de accen- 
tuată ca în obstrucția arterială. La fundul de ochì se constată. 
o- dilatare exagerată a venelor, un edem al retinei şi papilei 
nervului optic, hemoragii întinse retiniene şi pete albe cu ca- 
racter exudativ, dar care se datoresc unor procese degenerative 
întraretiniene (fig, 73). În unele cazuri este. obstruată; vena 

centrală a retinei, alteori numai 
o ramură a acesteia. Amelio- 
rarea fenomenelor clinice se 
produce lent, în mod spontan, 
sau după un tratament îndelun- 
gat. Numai în rare cazuri se ob- 
ţine o vedere normală. Într-un 
important procentaj tromboza 
venei centrale a retinei se com- 
plică cu glaucom secundar he- 
moragic, care agravează mult 
pronosticul acestei afecţiuni. 

Cauzele cele mai frecvente 
2E trombozei venelor Teuniene Fig. 73. Aspectul oftalmoscopic al 
sînt: arterioscleroza, hiperten- hemoragiilor retiniene din trom- 
siunea, diabetul, diferite infec- boza venei centrale. 
ţii de focar, poliglobulia etc. 

Tratamentul constă în administrarea de anticoagulante trom- 
bolitice, antispasmodice etc., care sînt. eficiente mai ales în 
„ fazele iniţiale ale bolii. 


c. Periflebita retiniană sau boala lui Eales 


„Se întîlneşte mai ales la adulţii tineri (bărbaţi între 20 şi 

30 ani), sub forma unor hemoragii recidivante în vitros, care 
fac ca vederea să se voaleze sau să dispară bruse mai întîi la 
un ochi, apoi şi la celălalt. 3 

La examenul fundului de ochi, înainte de producerea hemo- 
ragiei sau după resorbţia acesteia, se observă manșoane sau 
teci perivenoase la periferia cîmpului oftalmoscopic, iar în ve- 
cinătatea acestora, hemoragii punctiforme izolate, sau conflu- 
ente în pete hemoragice mai întinse. 

Boala are un caracter cronic, recidivant, ducînd treptat la 
proliferări gliale sub forma unor cordoane de „retinita prolife- 
ranată“, care — cu timpul — pot provoca, prin tracțiune, dez- 
lipirea retinei și compromiterea definitivă a vederii (fig. 74). 

Cauza periflebitelor încă nu este complet elucidată. Se pare 
că este vorba de o reacţie nespecifică (alergică) a țesutului 


Patologia 
fundului 
de ochi 


169 


(E Scanned with OKEN Scanner 


1, Păcurariu 


mai variaţi (infecţii de focar, 
tuberculoză. tulburări endocrine 
etc.). 

Tratamentul constă în clima- 
to- și dietoterapie în staţiuni de 
altitudine moderată, un trata- 
ment etiologic (dacă avem pre- 
cizată etiologia) şi unul simpto- 
matic (calciu, vitamina C, robo- 
rante, antihemoragice etc.). În 
formele incipiente (cu focare lo- 
calizate, circumscrise) se poate 
face diatermocoagularea trans- 
sclerală sau fotocoagularea foca- 


Fig. 74. Aspectul oftalmoscopic al 
proliferărilor gliale ale retinei în- i (RR 
ir-un caz de periflebită retiniană. rului periflebitic. 


d. Manifestările retiniene în boala hipertensivă, 
arterioscleroză și ateroscleroză 


Leziunile vasculare și ale țesutului retinian; nu au nimic 
caracteristic pentru una sau alta din bolile vasculare gene- 
rale. Totuşi din contextul general patologic şi din asocierea 
diferitelor simptome oftalmoscopice se pot trage concluzii de 
valoare asupra diagnosticului și pronosticului afecţiunilor vas- 
culare. 

În hipertensiunea arterială se descriu mai multe stadii evolu- 
tive ale leziunilor fundului de ochi, care — în general — co- 
respund stadiilor evolutive ale bolii hipertensive. 

În stadiul I fundul de ochi este, în general, normal. Uneori 
apare o ușoară strimtoare a arterelor cu o dilatare şi sinuozi- 
tate ceva mai accentuată a venelor. Tensiunea arterială mini- 
mă în artera centrală a retinei (TAR), care de fapt ne indică 
tensiunea din artera oftalmică (TAO), este oscilantă, depășind 
trecător limitele fiziologice. (35—40 mm Hg). Acest stadiu mai 
este numit și de angiopatie retiniană hipertensivă. paste 

“În stadiul al II-lea apar neregularități ale calibrului arterial 


470 datorită leziunilor organice ale mediei. vasculare, Din această 


retinian la factorii dintre. cei. 

cauză, la nivelul încrucișărilor arterelor cu venele, acestea par 
strangulate (în realitate este vorba de o modificare a transpa- 
renţei peretelui vascular). Acest fenomen este cunoscut sub 
denumirea de semnul încrucișării, sau semnul lui Salus-Gunn, 
care însă nu este caracteristic hipertensiunii arteriale. Tot din 
cauza modificărilor organice din peretele vascular, arterele apar 
cu un reflex longitudinal central, fie de culoare roșcată și ceva 
mai lat („sîrma de cupru“), fie de culoare cenușie-deschis și 
mai îngust („sîrma de argint“). Tensiunea arterială retiniană 
este ridicată, atît minima cît şi maxima. Acest stadiu se mai 
numeşte și de angioscleroză retiniană. 

În stadiul III, pe lîngă fenomenele descrise anterior, care 
sînt mai accentuate, apar hemoragii retiniene de diverse forme 
şi dimensiuni exudate, dispuse în jurul papilei şi maculei (re- 
tinopatia hipertensivă sau angiospastică). În această fază se 
întîlnesc leziuni renale şi cardiace. 

În faza a IV-a, tuturor semnelor descrise anterior, li se adau- 
gă şi edemul papilar (faza de neuroretinopatie hipertensivă). În 
acest caz, pronosticul vital al afecțiunii devine rezervat. 

Tratamentul leziunilor retiniene hipertensive se confundă cu 
acela al hipertensiunii. 


În arterioscleroză fără hipertensiune, arterele au transpa- 
rența redusă, cu un reflex mai șters, iar semnul încrucişării 


a lui Salus-Gunn este prezent. Adesea se observă- fenomene 
de tromboză venoasă retiniană. 


“În ateroseleroză se observă leziuni în artera centrală a reti- 
"mei, în apropierea lamei ciuruite, sub forma unor ateroame 
„care obstruează total sau parţial lumenul arterial, provocînd 
edem papilar, congestie venoasă şi hemoragii diseminate. Une- 
ori ateromul poate fi observat la oftalmoscop. 

Cînd se produce asocierea între hipertensiune şi arterioscle- 
roză, sau cînd toate 3 afecțiunile sînt asociate, tabloul clinic. se 
complică, iar pronosticul se agravează. 


e. Retinopatia diabetică 


Constituie una din cele mai grave manifestări oculare ale 
unei boli generale, care: devine din ce în ce mai frecventă, 
și care provoacă un mare procent de pierdere a vederii. Ea 

apare, de regulă, cam la 8—10 ani de la debutul bolii la per- 
soane în deceniul a 5-lea şi al 6-lea de viaţă. În medie 500% 
din diabetici fac retinopatie. Leziunile oftalmoscopice se carac- 
terizează, la început, prin apariţia unor mici puncte roşii, dis- 
puse în jurul polului posterior, în jurul vaselor (microane= 
vrisme). Ulterior apar hemoragii retiniene și exudate, toate dis- 
puse în jurul polului posterior. În faza ultimă retinopatia 
diabetică se complică cu retinopatie proliferantă, dezlipire de 
retină, și glaucom secundar. 

Prevenirea apariţiei retinopatiei diabetice se face prin trata- 
rea adecvată şi la timp a diabetului, putînd fi mult micșorat 
riscul apariţiei leziunilor retiniene. O dată apărute fenomenele 
de retinopatie tratamentul va fi condus cu multă atenţie pen- 
tru a nu provoca scăderi bruşte ale glicemiei, care favorizează 
apariţia hemoragiilor retiniene. 


f. Retinopatia gravidică 


În toxemia gravidică, cînd tensiunea arterială minimă de- 
păşeşte 100 mm Hg, apar fenomene oculare caracterizate prin 
tulburări de vedere (obnubilări trecătoare, dispariţia vederii 
etc.), ce apar mai ales în luna a 9-a a sarcinii. Ele sînt datorite, 
la început, spasmelor arteriale retiniene, apoi leziunilor orga- 
nice scleroase ale arterelor, hemoragiilor și exudatelor retini- 
ene, precum și edemului papilar. Tensiunea în artera centrală 
a retinei este foarte ridicată. După naștere sau întrerupere a 
sarcinii fenomenele oculare dispar fără alt tratament, 


g. Retinopatii în bolile sîngelui 


În anemii, fundul de ochi este palid, cu arterele de culoare 
deschisă şi cu venele turgescente. Se observă hemoragii și 
exudate în jurul polului posterior. În unele cazuri este intere- 
sată și papila (edem papilar). 

În policitemie, fundul de ochi este cianotic, cu congestie foarte 
accentuată a venelor (arterele fiind normale), cu hemoragii și 
edem papilar. Într-un stadiu mai avansat apare tromboza venei 


172 centrale a retinei (adesea bilaterală). În leucoze, fundul de 


(O: Scanned with OKEN Scanner 


ochi este palid, cu arterele de culoare deschisă, cu o turgescenţă 
foarte accentuată a venelor şi hemoragii retiniene. În dis- și 
paraproteinemii aspectul fundului de ochi se aseamănă cu cel 
din tromboza bilaterală a venelor centrale: congestie accentuată 
a venelor retiniene, hemoragii şi exudate retiniene de diferite 
forme şi mărimi. 


2. Afecţiunile degenerative ale retinei 


Retinopatia pigmentară (degenerescenţa tapetoretiniană) este 

o afecţiune cu caracter ereditar care apare în copilărie, are o 
evoluţie cronică și se termină prin cecitate la vîrsta adultă. 

Ea se caracterizează prin apariția precoce a hesperanopiei (im- 
propriu denumită și hemeralopie): bolnavii nu se mai pot 
orienta seara, la lumina de intensitate scăzută, deși ziua au ve- 
derea normală (popular: „orbul găinilor“). Cîmpul vizual se 
strimtorează treptat, la început sub forma unui scotom înelar 
(fig. 75), apoi devine tubular (5—10°), încît nici ziua aceşti 
bolnavi nu se mai pot orienta. Vederea centrală rămîne mult 
timp nealterată. La fundul de ochi întregul cîmp oftalmoscopic 
are un aspect galben-murdar, arterele sînt filiforme, iar papila 
ware coloraţie galbenă ceroasă. 
Spre periferia cîmpului oftal- 
moscopic (în realitate în apro- 
pierea zonei ecuatoriale a reti- 
nei) se constată o proliferare 
„ pigmentară sub forma unor 
osteoblaste sau celule dendriti- 

ce, cu prelungiri care se anas- 

tomozează între ele, Curba de 

adaptare la întuneric este pro- 

fund alterată, iar eleectroreti- 

nograma (ERG) se stinge treptat 

(dispariţia undei b), Din punct 
de vedere anatomopatologic se 

constată o degenerescenţă pro- 

gresivă (abiotrofie) a neuroepi- 


Fig AG A ` Fig. 75. Aspectul oftalmoscopic al 
teliului -retinian . (în special a Nor: Meir pigmentare (degene- 


celulelor cu bastonașe), urmată . rescența pigmentară a. retinei). 

de atrofia retinei şi migrarea pigmentului din stratul pigmentar 
în celelalte straturi retiniene. 

Afecţiunea este foarte gravă și duce în marea majoritate a 
cazurilor la cecitate. Tratamentul (vasodilatatoare, ţesutotera- 
pie, hormonoterapie: intermedin, adaptinol etc.) are mai mult 
un caracter psihoterapic. 


3. Dezlipirea de retină 


Dezlipirea de retină, una din cele mai grave afecţiuni ocu- 
lare, este din ce în ce mai frecventă. Ea constă în separarea 
celor două foiţe embrionare a retinei (rezultate din invagina- 
rea . veziculei primare) printr-un proces patologic (infiltrare 
de serozitate, exudat inflamator, hemoragie, proces tumoral, 
tracțiune cicatriceală etc.). 

Dezlipirea de retină este de două feluri: 

a. Dezlipirea de retină secundară este cauzată de un pro- 
ces patologic cunoscut, care poate provoca dezlipirea (trau- 
matism perforant, . contuzie puternică; inflamație coroidiană 
exudativă, retinopatie proliferantă, tumorile coroidiene etce.)- 

b. Dezlipirea de retină primitivă (idiopatică) apare, fără o 
cauză aparentă sau în urma;unor microtraumatisme, la miopi 
sau la arterioscleroşi, precum şi la persoane cu degenerări peri- 
ferice ale retinei. Cauza dezlipirii în această situaţie este o 
ruptură retiniană (a toiţelor ințerne) localizată în sectorul su- 
perotemporal. În aceste cazuri, spre deosebire de dezlipirea se- 
cundară, pe prim plan stă nu leziunea cauzatoare, ci dezlipirea 
însăşi, Deci deosebirea între cele două forme de dezlipire este 
mai mult cantitativă decît calitativă, ambele forme fiind în 
realitate secundare, 

Simptomele subiective sînt: apariţia „muştelor zburătoare“ 


în cîmpul vizual, a unor senzaţii luminoase de scurtă durată 

val în faţa ochiului afectat, de regulă în sectorul inferior sau 
inferonazal al cîmpului vizual, care se deplasează în sus şi 
care acoperă jumătatea inferioară a obiectelor privite. Treptat 
vederea dispare pînă la senzaţia luminii. 

La examenul oftalmoscopic, în sectorul corespunzător dezli- 
pirii de retină, se constată o proeminenţă retiniană de culoare 
galbenă-cenuşie, contrastînd cu restul fundului de ochi (porto- 
caliu-roşcat) pe suprafața căreia se observă vase șerpuitoare. 
Dacă se examinează cu atenţie periferia retinei,se constată 
aproape totdeauna cite o ruptură în formă de potcoavă sau sub 
forma unui V, în sectorul superotemporal. Se consideră că 
dezlipirea este cauzată de infiltrarea, prin această ruptură, 
a unei serozităţi între straturile retiniene, pe care le disociază 
(fig. 76). 

Tratamentul dezlipirii de retină urmărește, în primul rînd, 
înfundarea rupturii retiniene şi apoi fixarea retinei. Aceasta 
se obține prin repaus preoperator, la pat, diatermocoagulare 
transclerală sau fotocoagulare (transpupilară). Pentru a favo- 
riza aderarea retinei de sclerotică se recurge la intervenţii chi- 
rurgicale de scurtare şi înfundare a peretelui scleral, pentru 
a-l apropia de retină (rezecţie lamelară, înfundare selerală, 
cu sau fără plombă, cerclaj etc.). 


Fig. 76. Dezlipirea de retină, 

4. Retinoblastomul sau gliomul retinian 


Este o tumoare malignă de origine embrionară, genetic de- 
terminată, care apare mai frecvent între 2 și 4 ani. În peste 
200%% din cazuri ea este bilaterală. 

Simptomul cel mai caracteristic al tumorii este aspectul ne- 
obişnuit al pupilei care — în anumite incidente — prezintă un 
reflex galben-verzui, cunoscut sub denumirea de „ochi de 


pisică amaurotic“. Dar acest semn apare relativ tardiv în evo- 


luţia bolii, în stadiul incipient neputind fi depistată decît prin- 
tr-un examen oftalmoscopic, 

Evoluţia bolii este foarte rapidă. După ce invadează globul 
ocular se propagă prin continuitate în orbită, de-a lungul ner- 
vului optic în cutia craniană şi, prin metastaze, la distanţă, în 
creier, oase etc. 

Tratamentul constă, în fazele cu totul incipiente sau — în 
cazurile bilaterale — la ochiul mai puţin afectat, în cobalto- 
terapie (Co%), diatermocoagulare transsclerală, fotocoagulare 
transpupilară și chimioterapie. În toate celelalte cazuri se in- 
dică enucleaţia precoce a globului ocular cu sacrificarea unei 
porţiuni importante din nervul optic. În caz că tumoarea a 
depășit peretele scleral, se recurge la exenteraţia orbitei, cu 
eliminarea periostului. 

Din punct de vedere anatomopatologic se descriu două tipuri 
de tumori: una nediferențiată (retinoblastomul), provenită din 
elementele nervoase embrionare ale retinei, şi una ceva mai 
diferențiată  (neuroepiteliomul, retinocitomul). Denumirea de 
gliom este improprie, deoarece țesutul glial joacă un rol cu to- 
tul subordonat în constituţia tumorii. 


Bolile nervului optic 


1. Nevritele optice (fasciculitele optice) 


Nevritele optice, inflamații ale nervului optic, sînt de două 
feluri: dA aa 
a. Nevritele optice papilare sau papilitele se caracterizează 


prin scăderea precoce. a acuităţii vizuale centrale. şi modificări 

de cîmp (strîmtorări, scotoame). Din punct de vedere obiectiv 
papila este congestionată, edematoasă, cu conturul șters, vasele 
turgescente. Uneori se observă hemoragii şi exudate pe papilă, 

Cauzele papilitelor sînt: boli infecțioase generale (scarlatina, 
febra tifoidă, erizipelul, gripa, meningitele, encefalitele, sifili- 
sul etc.), infecţii de vecinătate (sinuzite, celulite orbitare etc.), 
focare de infecție (dentare, amigdaliene, urogenitale etc.), fac- 
tori vasculari (arterita temporală, arterioscleroza etc.). 

Tratamentul papilitelor este etiologic (antibiotice, asanarea 
focarelor de infecţie etc.) şi patogenetic (corticosteroizi, vitami- 
noterapie, vasodilatatoare, piretoterapie etc.). 

b. Nevwritele optice retrobulbare. (nevritele axiale) se carac- 
terizează prin scăderea vederii, fără fenomene oftalmoscopice 
(papilele au un aspect normal, cel puţin la începutul bolii). 
Singurul simptom ce caracterizează această boală este sco- 
tomul central (fig. 77), care poate fi absolut (pentru culoarea 
albă) sau relativ (pentru culoarea roşie şi verde). Din punct de 
vedere evolutiv nevritele -retrobulbare sînt acute şi cronice. 

— Nevritele retrobulbare acute debutează prin scăderea 
bruscă a vederii, dureri surde în profunzimea orbitei retrobul- 
bare, accentuate la mișcările globului. Scotomul central este 
absolut şi poate avea dimensiuni variabile, uneori producînd o 
cecitate completă cu abolirea reflexelor pupilare (nevrita trans- 
versă). Vindecarea. se produce prin revenirea treptată a vederii, 
dar cu decolorarea temporală a papilelor. A i 

Cauzele - nevritei retrobulbare acute sînt: scleroza în plăci 
(simptom precoce, care precede restul simptomelor neurologice 


> 
“a 


Fig. 77, Scotom central relativ într-un caz de nevrită optică 
~ retrobulbară. i 

1. Păcurarlu 


cu 10—15 ani), neuromielita optică (cu pronostic vital şi vizual 
grav); sinuzitele posterioare (sfenoidale, etmoidale), infecţii de 
focar, viroze etc. 

— Nevritele retrobulbare cronice (neuropatia optică) încep 
insidios, vederea centrală nu este atit de alterată ca în formele 
acute, iar scotomul central este mai mult relativ (pentru cu- 


loarea roșie şi verde) şi are dimensiuni mai reduse. Cauzele sînt: 


intoxicația alcoolo-tabagică, autointoxicaţii (diabet, graviditate, 
lactaţie, boala lui Leber etc.). 

` Tratamentul nevritelor retrobulbare constă în înlăturarea 
cauzelor (asanarea focarelor de infecţie, suprimarea toxicelor), 
vasodilatatoare, vitaminoterapie, piretoterapie etc. 


2. Staza papilară (edemul papilar neinflamator) 


Simptomul dominant este aspectul edematos, de stază vascu- 
lară, a papilei nervului optic (aspect de „cap de meduză“ sau 
de crizantemă) care contrastează cu lipsa aproape completă a 
fenomenelor subiective. Acuitatea vizuală se menţine mult timp 
în limite normale. Aceasta deosebeşte edemul de siază de ede- 
mul inflamator (papilita), în care fenomenele subiective sînt 
pe primul plan (fig. 78). În fazele mai avansate ale bolii, din 
cauza strangulării fibrelor nervului optic prin procesul ede- 
‘matos, apar fenomene de atrofie poststaza a papilei, cu tulbu- 
rări ireversibile ale acuităţii vi- 
zuale. 

Cauza stazei papilare, în cele 
mai multe cazuri, este creşterea 
tensiunii intracraniene (tumori 
ale fosei posterioare, meningite, 
hipertensiune arterială, trau- 
matisme craniene,  hemora- 
gii etc.). În aceste cazuri se în- 
soţeşte de cefalei intense, vărsă- 
turi, vertij, pareze sau paralizii 
oculomotorii etc. 

i Tratamentul este neurochi- 
Fig, 78. Aspectul oftalmoscopie  TUrgical şi constă în intervenţii 
al stazei papilare. decompresive. 

3. Atrofiile nervului optic 


Atrofiile nervului optic se carac- 
terizează printr-o scădere treptată, 
lentă, a acuităţii vizuale și o strîm- 
torare concentrică progresivă a cîm- 
pului vizual periferic, însoţite de o 
decolorare a papilelor. În fazele fi- 
nale acestea sînt albe cu vasele (în 
special arterele) foarte mult îngus- 
tate. 

Atrofiile optice sînt de două feluri: Fig. 79. Atrofia optică sim- 

a. Atrofii primitive sau simple, în plă. 
care atrofia papilei este bine delimi- 
tată, nefiind precedată de nici o afec- 
ţiune a nervului optic. Cauzele mai frecvente ale acestor atrofii 
sînt: tabesul, paralizia generală, scleroza în plăci etc. (fig. 79). 

b. Atrofii secundare (postnevritice, poststază), în care mar- 
ginile papilei atrofice sînt neprecise, iar vasele prezintă teci 
albe. Aceste atrofii se datoresc unor afecţiuni ale nervului 
optic care au precedat apariția fenomenelor de atrofie (nevrite 
optice edematoase, staza papilară, retinopatie pigmentară etc.). 

Tratamentul atrofiilor optice constituite este puţin eficient. 
De aceea, în toate cazurile cînd acest lucru este posibil, se va 
îace tratamentul preventiv, al afecţiunilor care pot duce la 
atrofia nervului optic. În general, pronosticul atrofiilor secun- 
dare este mai bun, în timp ce majoritatea atrofiilor primitive 
duc la cecitate. Totuşi se va încerca, în toate -cazurile de 
atrofie, în afara tratamentului etiologic, și un tratament cu 
vasodilatatoare, vitamine (din grupul B), corticoterapie etc., 
cu scopul de a opri progresul procesului distructiv. EA 

Capitolul XV 
TRAUMATISMELE ORGANULUI VIZUAL 


Situat la suprafăţă, organul vizual suferă frecvent trauma- 
tisme, fie în procesul de muncă, fie incidental. Aceste trau- 
matisme pot fi grupate în următoarele categorii: 

Microtraumatisme corneoconjunctivale; -` 

contuzii; i 

plăgi penetrante şi — 

arsuri fizice şi chimice. - 


Microtraumatismele corneoconjunctivale 


1. Corpii străini ai conjunctivei 


~ Diferiţi corpi străini ajunşi în sacul conjunctival deseori se 
fixează pe conjunctivă. Simptomele subiective şi obiective de 
care se însoțesc sînt în funcţie de locul unde s-au fixai. 

Corpii străini mici se fixează de obicei pe conjunctiva tar- 
sală superioară. În timpul clipitului sau al mişcărilor de pri- 
vire ei raclează corneea, producînd soluţii de continuitate epi- 
telială. Dacă există o stare de infecţie a conjunctivei sau a 
sacului. lacrimal aceste eroziuni se pot infecta. Astfel de corpi 
străini se pot pune uşor în evidenţă. și se pot îndepărta uşor. 
După instilarea în sacul conjunctival a 1—2 picături de cocaină 


180 în soluţie 204, de xilină 10/, sau de pantocaină, 0,5%, se răs- 

frînge pleoapa superioară pe deget sau pe. întorcător. Corpul 
străin se îndepărtează cu ajutorul unui mic tampon de vată 
sau, în lipsa acestuia, cu colţul batistei. 


2, Corpii străini ai corneei 


Corpii străini ai corneei cu localizare superficială sînt foarte. 


frecvenți în anumite locuri de muncă (la polizor, la strung), 
dar se întîlnesc și incidental. La început orice corp străin cor- 
neean provoacă intense fenomene iritative, ca: dureri, fotofo- 
bie, lăcrimare, a căror apariţie bruscă este caracteristică. Mai 
tîrziu simptomele variază după natura corpului străin. 


a) Corpii străini indiferenți din punct de vedere biologic (ne-: 
infectați, netoxici) şi din punct de vedere chimic (inoxidabili)- 
pot fi suportaţi vreme îndelungată. Fenomenele iritative de la- 
început dispar după cîteva ore sau 1—2 zile, şi bolnavul nu: 


simte decît o jenă minimă. Un corp străin indiferent chiar şi 


în grosimea corneei se poate menţine timp îndelungat fără să. 


provoace vreo reacţie. 


=< b) Corpii străini infectați, cei toxici (particule de anumite 
"plante, de insecte), ca și cei oxidabili, menţin o stare de iritaţie 
„şi provoacă complicaţii serioase, ca ulcer corneean, iridociclită.. 
"Tratamentul constă în îndepărtarea corpului străin. Cînd: 


"acesta aderă slab la cornee, el poate fi şters cu un mic tampon 


de vată umedă. De cele mai multe ori trebuie însă să fie înde-. 


-părtat cu acul pentru corp străin (la nevoie cu un ac de se- 
ringă). Fragmentele de fier, de oţel pot fi îndepărtate — dacă 
nu sînt prinse prea tare în țesutul corneean — cu un magnet 
de mînă. Dacă corpul străin oxidabil a stat mai mult timp în 
contact cu corneea, trebuie să îndepărtăm şi stratul de rugină 
ce s-a format în jurul lui. 

În toate cazurile este nevoie de anestezie prealabilă cu co- 
caină în soluţie 1—20/, sau xilină 10/9. 


În continuare se va aplica dezintectarea sacului conjunctival, 


dilatarea pupilei dacă există reacţie iriană; stimularea vinde- 
cării prin administrare de. dionină în soluţie de:2—3% sau ali- 


fie de 20/, şi aplicarea unui pansament. În cele mai multe ca- 


zuri, vindecarea se obţine în 1 sau cel 2—3 zile. 

Vr Săbădeanu Contuziile oculare 


Ele interesează îndeosebi pleoapele și globul ocular. Pot fi 
produse prin variate obiecte sau prin cădere pe corpuri solide. 
Lovitura prin corn de vită produce leziuni contuzive caracte- 
ristice. i 

La nivelul pleoapelor se pot produce excoriații, sufuziuni 
sanguine lipsite de importanță clinică. Se pot întilni însă şi 
hematoame mari, care închid pleopele, ca și plăgi profunde, 
zdrobite sau tăiate, îndeosebi atunci cînd țesuturile pleoapei 
au fost prinse între agentul traumatizant şi marginea orbitară 
dură. 

La nivelul conjunctival se întîlnesc, de asemenea, sufuziuni 
sanguine mai mult sau mai puțin accentuate. Acestea nu in- 
fluențează vederea și nu necesită tratament. Ca și sufuziunile 
palpebrale, ele apar imediat după contuzie. Din acest punct de 
vedere ele trebuie diferenţiate de sufuziunile palpebroconjunc- 
tivale ce apar la 24—48 de ore după un traumatism cranian și 
care sînt semnul, uneori unicul semn clinic aparent al fracturii 
bazei craniului. 

Leziunile contuzive ale pleoapelor se însoțesc aproape con- 
stant de leziuni ale globului ocular, la nivelul căruia fiecare 
formațiune poate suferi fie izolat, fie în cadrul unui tablou 
traumatic complex. 

Corneea poate suferi o infiltrație edematoasă și celulară, în- 
soțită de cute ale mebranei Descemet, o adevărată keratită 
profundă traumatică, care cuprinde îndeosebi zona centrală a 
corneei. Ea se poate instala în cîteva ore după traumatism și 

| durează 1—3 săptămîni. Aplicațiile locale de căldură, de mai 

multe ori pe zi, de dionină în soluție apoasă sau alifie 2—40/,, 
o dată pe zi, sau instilaţii de cortizon în diluţie de 1 la 3, repe- 
tate de 4—5 ori pe zi, reduc considerabil durata ei. 

Camera anterioară poate fi normală, dar poate suferi modifi- 
cări de profunzime sau de conţinut. Este uniform mai pro- 
îundă dacă s-a instalat o hipotonie oculară sau s-a produs lu- 

-Xația cristalinului spre corpul vitros. Este uniform mai mică, 
dacă a apărut hipertensiune oculară. Profunzimea ei variază. 
în diferite sectoare, atunci cînd s-a produs luxaţia frontală a 
182 cristalinului. În funcţie de gradul traumatismului, în camera: 

anterioară poate apărea o cantitate mai mică sau mai mare de 
singe (hipemă), 

Irisul poate suferi leziuni diferite, izolate sau simultane. Mai. 
frecvent se produc rupturi radiare ale marginii pupilare. Pu- 
pila devine  midriatică, neregulată și rigidă. Uneori chiar 
această midriază şi rigiditate parţială atrag atenţie asupra rup- 
turilor. O altă leziune frecventă este dezinserția rădăcinii iri- 
sului, numită iridodializă. Aceste. leziuni ale irisului nu nece- 
sită tratament. 

Contuziile globului ocular se repercutează și 
asupra cristalinului. Acesta poate suferi dislocări (luxaţie sau 
subluxaţie sau opacifiere (cataractă traumatică). Cele mai frec- 
vente sînt luxaţiile în corpul. vitros, cînd cristalinul cade în 
partea declivă a acestuia, ceea ce echivalează cu o afachie. 
Luzaţia în camera anterioară, mai rară, se traduce printr-o 
cameră anterioară profundă, la periferia căreia ecuatorul cris- 
talinului apare într-un luciu gălbui. În cazurile de subluzaţie, 
numai o parte a circumferinței cristalinului îşi schimbă poziţia, 
şi uneori numai trecător, întrucît poate: să revină în poziţia 
normală. Atît luxaţiile cît şi subluxaţiile dau naştere la două 
complicaţii: glaucom secundar şi opacifierea cristalinului. 

Cataracta traumatică prin contuzia globului ocular se pro- 
duce datorită fie rupturii prin „contralovitură“ a capsulei pos- 
terioare, fie numai contuziei -fibrelor în capsula întreagă. Și 
într-un caz şi în altul cataracta deyine evidentă în decurs de 
cîteva zile. 

Concomitent cu. leziunile înşirate mai sus, accesibile exami- 
nării prin mijloace Simple; se: pot produce şi leziuni ale părți- 
lor mai profunde. 

La fundul de ochi, în speță în zona polului posterior, poate 
apărea un edem întins și mici hemoragii (edemul Berlin). 
Acesta se resoarbe spontan în cîteva zile sau cel mult 1—2 săp- 
tămiîni, de obicei fără urme. În contuzii mai puternice sau la 
indivizi cu anumite predispoziţii locale 'se pot produce rupturi 
ale retinei, urmate în scurt timp de dezlipirea acestei mem- 


brane. La nivelul coroidei, în regiunea maculară 'şi interma- 


culo-papilară pot apărea în urma contuziilor aşa-numite „rup- 
turi“ ale coroidei sub formă de arc de cerc- cu concavitatea 
spre papilă.. 

- Contuziile puternice ale globului ocular pot fi urmate de 
rupturi ale tunicii, fibroase, mai rar ale corneei; frecvent ale 

V. Săbădeanu 


sclerei. Rupturile sclerei se produc, în mod clasic, în două zone 
de rezistenţă minoră: la nivelul ecuatorului, unde sclera este 
mai subţire, dar mai ales în apropierea Jimbului sclerocor- 
neean, unde orificiile de pătrundere în glob ale arterelor cili- 
are anterioare îi reduc mult rezistenţa. În acest loc, deodată cu 
ruptura sclerală, se poate produce şi ruptura conjunctivei. 
Uneori linia de ruptură sclerală, trădată de culoarea neagră a 
uveei subiacente, se distinge ușor. Alteori ea se deduce numai 
din cauza puternicei sufuziuni sanguine subconjunctivale. Rup- 
tura se produce în partea opusă locului de acţiune a forţei 
traumatice. 

În cazurile de rupturi juxtalimbice în plagă herniază irisul, 
şi chiar şi corpul ciliar. Uneori irisul în cea mai mare parte și 
deodată cu el cristalinul se găsește sub conjunctivă, sau dacă. 
s-a produs şi ruptura acesteia, se îndepărtează cu totul. O hi- 
potonie accentuată însoţeşte ruptura. Din cauza hemoftalmiei,. 
membranele profunde nu pot fi examinate, dar ele suferă tot- 
deauna leziuni grave. Vederea, în cele mai multe cazuri, este 
definitiv pierdută, chiar dacă ochiul poate fi salvat ca formă. 
Dar adeseori tabloul clinic evoluează spre ftizie sau spre glau- 
com secundar. | 

“Tratamentul vizează, în primul rînd, sutura plăgii sclerale 
şi a celei conjunctivale. Nu rareori se impune însă enucleaţia 
ochiului. : : 

Contuziile grave craniofaciale se pot răsfrînge asupra pere- 


| ților orbitei sau a canalului optic. Fracturile osoase, pe lîngă 


revărsările sanguine şi emfizemul orbitei de care se pot însoți, 
pot da naştere la micşorarea, respectiv la mărirea volumului 
oțbitei, după cum s-a produs deplasarea spre orbită, respectiv 
contrară a peretelui osos. În primul caz apare exojftalmie, în 
al doilea caz enoftalmie. 

: În eontuziile marginii superotemporale a orbitei forța trau- 
matică, fără să producă alte fracturi, se transmite asupra ca- 
nalului optic, unde chiar şi mici deplasări osoase lezează ner- 
vul producînd pierderea instantanee a vederii. Fundul de ochi. 
este normal o bună vreme după traumatism, dar după 2—4 săp- 
tămini va apărea o atrofie a papilei. În alte cazuri, pierderea 
vederii se datorește compresiunii fibrelor optice printr-o infil- 


164 _trăţie'edematoasă sau un hematom în canal. În aceste cazuri, 

vederea revine treptat în decurs de citeva zile sau săptămîni, 
în ritmul resorbţiei edemului, respectiv a hematomului. 


Plăgile penetrante 


Plăgile penetrante ale globului ocular pot fi produse de 
obiecte ascuţite sau tăioase, de fragmente desprinse din unel- 
tele de lucru sau din materialul lucrat, de fragmente proiectate. 
de explozii. Alteori plaga este consecința unei rupturi pro-. 
duse de contuzia globului. 

Semnele de penetraţie sînt diferite, după cum plaga s-a pro- 
dus la nivelul corneei sau a sclerei. 

La nivelul corneei: a) dispariţia camerei anterioare datorită 
scurgerii umorii apoase; în cazul unei plăgi mici poate să nu 
dispară camera anterioară sau să se refacă în cîteva ore; în 
cazul unei plăgi întinse sau cu margini neregulate ea poate 
lipsi însă mai multe zile; b) bipotonie-eculară datorită, de ase- 
menea, scurgerii umorii apoase; c) inclavarea_sau_hernierea 
irisului sau, mai rar, a capsulei cristaliniene în plagă. Irisul 
inclavat apare într-o culoare închisă; pupila este deformată; 
d) soluţie de continuitate în iris, produsă de agentul vulne- 
rant; aceasta apare în culoarea pupilei (neagră în lumina di- 
fuză, roşie la oftalmoscopie, cenuşie în caz de cataractă; e) le- 
zarea capsulei cristaliniene de către agentul vulnerant şi, 
consecutiv, opacifierea masei cristaliniene (cataractă traumatică). 

Primele două simptome persistă numai pînă la închiderea 
plăgii, celelalte pot fi constatate oricît de tirziu. 

Pertoraţia traumatică a corneei se însoţeşte de durere foarte 
vie, de tulburarea vederii şi uneori de senzaţia unui val de 
lichid călduţ ce se revarsă din ochi. Tora 

La nivelul sclerei: a) apariţia culorii negre a uveei; b) apa- 
riția corpului vitros, care se prelinge ca un lichid semiviscos; 
c) hipotonie oculară. i 

Plaga sclerală mică poate trece neobservată, mai ales dacă 


este mascată de o sufuziune sanguină conjunctivală. Doar hipo- 


tonia oculară lasă să o suspectăm. 


Traumatismele, 


organului 
vizual 


183 


(E Scanned with OKEN Scanner 


V. Săbădeanu' "Complicaţiile plăgilor penetrante ale ochiului pot fi: 
1. Infecția intraoculară, care se poate produce fie în momen- 


tul traumatismului, dacă agentul vulnerant a fost infectat, fie 
ulterior, dacă plaga a rămas mult timp deschisă sau în ea s-au 
inelavat ţesuturi intraoculare. O conjunctivită sau dacriocistită 
măreşte foarte mult şansele de infecţie. Consecința va fi o 
uveită supurativă: endoftalmie, apoi panoftalmie. Uveita exsu- 
dativă. subacută, care se poate instala de la început ca atare 
sau îi urmează unei uveite supurative jugulate prin trata- 
ment. Plăgile mari, îndeosebi acelea care ating corpul ciliar, 
duc deseori la atrofia globului ocular. Uveita ce urmează unei 
plăgi perforante, prelungită peste 3—4 săptămîni, poartă în 
sine pericolul oftalmiei simpatice, pentru celălalt ochi. 

2. O complicaţie gravă poate fi retenția în ochi a agentului 
vulnerant; de aceea este necesar să se facă examinarea radio- 
grafică ori de cîte ori nu putem exclude, pe baza anamnezei, 
această eventualitate. 

Tratamentul. Primele măsuri vor viza închiderea plăgii şi 
evitarea infecţiei ei. 

Plăgile mici şi cele înţepate, cu margini regulate, se închid 
spontan și repede. Cele mari, cu margini neregulate, trebuie să 
fie suturate. Închiderea plăgii este îngreuiată de inclavarea ţe- 
suturilor profunde (iris, capsulă sau fibre cristaliniene, corp 

¿€ , ciliar). Ele favorizează şi infecția intraoculară. De aceea tre- 

Oslo buie să fie degajate: repuse sau rezecate, 
à - ¿Pînă la vindecarea plăgii se“eplică dezinfectante în sacul 
Code conjunctival şi pansament steril pe ochi. Dacă apar semne de 
puâilstoltintecţie intraoculară, se administrează antibiotice pe cale con- 
gay junctivală. Heteroproteinoterapia este, „de asemenea, foarte 
„utilă. În același scop se dilată pupila şi se aplică pe ochi căl- 


pom ” dură. 


1. Corpii străini intraoculari 


“În cele mai multe cazuri de plagă penetrantă a globului ocu- 
lar trebuie să ne punem întrebarea dacă corpul vulnerant sau 
un fragment din el nu a rămas în'ochi. 
Prezenţa unui corp străin poate fi dedusă sau bănuită din 
186 anumite împrejurări sau pe baza anumitor simptome oculare. 


r 

Dacă plaga pertorantă a fost produsă de un fragment mic, 
proiectat de o explozie sau desprins din unealta de lucru sau 
din. materialul lucrat, este aproape sigur că acesta se găsește 
în interiorul ochiului, afară de cazul cînd forţa de proiecţie a 
fost atît de mare încît corpul vulnerant să fi putut, perfora a 
doua oară tunicile oculare și să pătrundă în orbită (corp străin 
biperforant). ; 

.. Prezenţa corpului străin în ochi trebuie confirmată însă prin 
metode de examinare obiective: 

a. Observarea directă. Un corp străin situat în camera ante- 
rioară, în iris, în cristalin sau în partea anerioară a vitrosului 
poate fi văzut cu ochiul liber în lumina focală sau cu biomi- 
croscopul, dacă nu este mascat de o hemoragie, de un exsudat 
fibrinos sau de opacități cristaliniene. Examenul oftalmoscopic 
ne permite, de asemenea, observarea directă în părțile accesi- 
bile ale cristalinului, ale vitrosului 'sau ale fundului de ochi, 
dacă mediile sînt transparente. .b. Radiografia este deosebit de 
prețioasă pentru identificarea unui corp străin intraocular, ca şi 
pentru localizarea lui. Ea trebuie executată chiar şi în cazul 
celei mai vagi suspiciuni. 
. - Pe lîngă leziunile produse în momentul pătrunderii lor în 

ochi (rupturi ale mebranelor atinse, hemoragii, cataractă trau- 
matică), corpii străini pot produce complicaţii ulterioare. Cea 
mai frecventă este reacţia inflamatorie, imediată sau tardivă. 
Cea imediată, la rîndul ei, poate fi șupurativă sau exsudativă. 
Reacţia supurativă de origine bacteriană în multe cazuri poate 
fi combătută prin injecții subconjunctivale de penicilină şi 
streptomicină. În alte cazuri ea duce însă la panoftalmie. Fie 
imediată, fie tardivă, uveita exsudativă provocată şi întreţi- 
nută de un corp străin ameninţă în cea mai mare măsură cu 
pericolul oftalmiei simpatice. 

O dată cu corpul străin poate fi introdus în ochi şi bacilul 
tetanic. De aceea în cazurile suspecte se impune administrarea 
serului, respectiv a anatoxinei antitetanice. 

Complicaţii tardive pot fi: glaucomul secundar (îndeosebi 
dacă corpul străin se găseşte în apropierea corpului ciliar), 
sideroza, respectiv calcoza, adică impregnarea țesuturilor ocu- 
lare cu produşii de oxidare ai fierului, respectiv ai cuprului. 


Sînt stări grave, care compromit vederea. Deseori le urmează: 


oftalmia simpatică. 

-Corpi străini neinfectaţi şi inoxidabili pot fi toleraţi la in- 


finit în anumite ţesuturi, ca în cornee, scleră, cristalin sau în 


vitros. 

Tratamentul constă în extragerea corpului străin. Aceasta 
este posibilă atunci cînd el se găseşte în camera anterioară şi 
este vizibil; dacă se găseşte în cristalin; dacă este magnetic, 


Cele mai frecvente extracţii sînt cele de corp străini magne- 


tici. Extracţia cu electromagnetul poate fi aplicată și în caz de 
medii oculare netransparente. Ea presupune însă o exactă lo- 
calizare a corpului străin, prin radiografii. 


ARNS 


2. Plăgile penetrante ale pleoapelor şi orbitei 


Plăgile palpebrale însoțesc deseori plăgi ale globului ocu- 
Jar sau ale orbitei. Este chiar necesar ca în toate cazurile să fie 


explorat globul ocular şi orbita. În general, ele se vindecă re-. 


pede, datorită bogatei irigaţii sanguine a pleoapelor. Totuși, 
pronosticul lor depinde, în primul rînd, de directia lor. Plăgile 
paralele cu deschiderea palpebrală, adică cu direcţia fibrelor 
muşchiului orbicular, au o manifestă tendinţă de vindecare, 
datorită apropierii buzelor lor prin contracția orbicularului. 
Puţine suturi sînt necesare. Dimpotrivă, orbicularul secţionat 
transversal tinde să îndepărteze buzele plăgii, cînd aceasta este 
perpendiculară sau oblică pe fanta palpebrală. O astfel de 
plagă, nesuturată, se vindecă vicios, dind naştere unui colo- 
bom. De aceea este necesară o foarte exactă coaptare a mar- 
ginii libere a pleoapei printr-o sutură aplicată în spaţiul inter- 
marginal. Sînt necesare mai multe suturi și de-a lungul plăgii. 
Plăgile verticale au și o mai mare tendinţă de a produce ectro- 
pion, datorită retracţiei cicatriceale mai accentuate a straturi- 
lor anterioare ale pleoapei. 


Plăgile orbitei se pot limita la conţinutul moale al orbitei 


sau se pot continua asupra pereţilor osoși şi a regiunilor ana- 


tomice învecinate (cavitatea craniană, nas, sinusurile parana-. 


zale). 


„Pe lîngă plăgile globului ocular, urmările cele mai grave le 
are. lezarea, nervului optic, secţiunea totală sau parţială a lui, 


188 manifestată prin cecitate, respectiv deficite. de cimp vizual. 


(E Scanned with OKEN Scanner 


Grave şi de multe ori ireparabile sint şi leziunile mușchilor 
oculogiri. Secţiunea acestora duce la impotență funcţională ime- 
diată şi totală, adică la strabism paralitic cu diplopie. Paralizii 
oculare se pot produce și prin secţiunea sau strivirea ramurilor 
nervoase. Orbita conținînd vase cu calibru relativ mare, plă- 
gile ei pot da naştere la hemoragii abundente, la hematoame 
orbitare, capabile să producă exoftalmie. 

O complicaţie gravă a plăgilor orbitei o constituie infecțiile. 
Acestea se pot produce şi în cazul plăgilor simple, dar cu atît 
mai mult în caz de reţinere de corp străin sau de fractură 
osoasă deschisă spre faţă sau spre cavitatea nazală. Examenul 
radiografic e necesar în cele mai multe cazuri. Dacă bănuim că 
agentul vulnerant a fost infectat, este nevoie de drenarea 
plăgii şi de aplicarea unui tratament general preventiv, cu 
antibiotice şi sulfamide. 

Consecințe serioase are şi o plagă care interesează pleoapa; 
mai frecvent pe cea inferioară, în treimea internă, înăuntrul 
punctului lacrimal. Aceasta duce în mod inevitabil la obstruc- 
ţia cicatriceală a. canaliculului lacrimal. Numai o: intervenţie 
foarte timpurie, o coaptare riguroasă a capetelor canaliculului 
secţionat, pe o sondă de material plastic, poate evita această 
obstrucţie şi consecinţele ei. : 


Arsurile fizice și chimice 


Arsurile oculare interesează, de obicei, în același timp con- 
junctiva şi corneea, deseori şi pleoapele. Rareori se întîlnesc 
arsuri izolate. Ele pot fi produse prin agenţi fizici (termici, ra- 
diaţii) sau chimici, şi gradul lor variază în funcţie de tempera- 
tură, respectiv de concentraţia, ca şi de timpul de acţiune a 
agentului. vulnerant. Tabloul clinic se aseamănă pînă la un 
punct, fie că e vorba de agenți fizici sau chimici. 

În arsurile de grad mic găsim o hiperemie conjunctivală şi 
dezepitelizări fine ale corneei, fără modificări de transparenţă. 
Acestea se vindecă repede, fără urme, dacă ferim corneea de 
suprainfectie printr-un pansament steril. 

ntr-un grad mai accentuat arsura produce soluţii de conti- 


nuitate evidente în straturile superficiale ale conjunctivei și 

corneei. Corneea suferă și o scădere moderată a transparenţei. 
Ea poate fi atinsă pe o suprafață mai mult sau mai puţin în- 
tinsă. În aceste cazuri, pe lîngă prevenirea suprainfecţiei le- 
ziunilor corneene, este nevoie şi de prevenirea iridociclitei to- 
xice, dilatînd pupila. Pansarea ochiului este obligatorie. 

În arsuri grave, de gradul 3, conjunetiva şi corneea, uneori 
şi sclera prezintă pierderi mari de substanţă, necroze întinse şi 
profunde, care pot duce la perforaţia imediată sau ulterioară a 
ochiului. Zona necroţică apare în culoare alb murdară într-un 
cîmp difuz congestionat al conjunctivei, iar la nivelul corneei 
sub aspectul unei opacifieri întinse. 'Țesuturile necrotice se eli- 
mină treptat în decurs de cîteva zile. După aceste arsuri rămîn, 
de obicei, sinblefaroane întinse, în unele cazuri ducînd la imo- 
bilizarea totală a pleoapei anchiloblefaron). La nivelul corneei 
rămîn cicatrice groase şi întinse, care compromit în mare mă- 
sură sau total vederea. i 

Lichidele fierbinți difuzează uşor şi produc arsuri întinse. 
Bucăţi de metal la temperatură înaltă produc leziuni limitate 
în suprafaţă, dar profunde, uneori perforante. 

Sînt frecvente arsurile grave cu substanţe chimice. Leziunea 
depinde de natura, de concentraţia și de durata de acţiune a 
substanţei: 

— Acizii coagulează albuminele din ţesuturi (necroză de coa- 
gulare), se neutralizează în contact cu acestea şi în această mă- 
sură acţiunea lor corosivă încetează. Astfel ei produc distrucţia 
maximă chiar în momentul contactului cu țesuturile și noi pu- 
tem stabili din primul moment pronosticul leziunii. Arsurile cu 
acizi pot fi totuşi foarte grave. 

„— Substanțele: bazice, în schimb, lichefiază albuminele. (ne- 
croză de colicvaţie), nu sînt neutralizate, difuzează mai de- 
parte; acţiunea lor caustică se continuă încă un timp. De aceea 
putem observa că necroza constatată îndată după accident se 
accentuează în orele sau chiar în zilele următoare. 

Arsurile chimice sînt frecvente în industriile de profil, dar 
şi în viaţa cotidiană. Cele mai frecvente sînt arsurile cu var, 
care chiar şi în diluţiile întrebuințate pentru spoit sau pentru 


dezinfecţii produce arsuri serioase. Leziuni grave pot produce: 


soda caustică, amoniacul şi anilina (creionul chimic). Dintre 
substanțele medicamentoase nitratul de argint în concentraţii 


„mai mari de 20/, apa oxigenată chiar și în concentraţie de -30/0 


produc leziuni corneoconjunctivale. 

Tratamentul arsurilor corneoconjunctivale de gradul 3 țin- 


tește trei scopuri: “evitarea suprainfecţiilor, asigurarea nutri- 
ţiei ţesuturilor suterinde, evitarea sinblefaronului, 

Se face mai întîi o spălătură largă cu apă sterilă pentru în- 
depărtarea secreției conjunctivale, a florei microbiene și a 
eventualilor corpi străini. Apoi se aplică de, mai multe ori pe 
zi medicamente cu acțiune antimicrobiană. Se vor evita caus- 
ticele (nitratul de argint) sau astringentele (sulfatul de zinc, 
resorcina), chir şi în concentraţie slabă. Dacă leziunile corneene 
primează, medicamentele se vor aplica în soluţii apoase pen- 
tru a nu modifica filmul lacrimal, iar dacă cele conjunctivale 
sînt mai grave, se vor prefera soluţiile uleioase sau alifiile, 
pentru a acţiona totodată împotriva sinechiilor. 

Procesul de vindecare este stimulat prin injecții de novo- 
caină soluţie 10%% sau de perifen în dermul conjunctival din 
jurul şi din zona necrotică, repetate pînă la dispariţia necro- 
zei. Nutriţia ţesuturilor lezate este favorizată, îndată după ac- 
cident, prin instilaţii din 1/2 în 1/aoră de ser glucozat 20%/ alter- 
nînd cu sînge hemolizat. 

În cazul arsurilor chimice se impun și cîteva măsuri deose- 
bite. Astfel, dacă substanţa chimică se găsește încă pe con- 
junctivă şi pe cornee în stare solidă, ea se îndepărtează cu un 
instrument sau cu un tamponaş de vată uscată și numai după 
aceea se face spălătura largă a sacului conjunctival. Este de 
preferat ca aceasta să se facă cu o substanţă neutralizantă: sol, 
slabă de alcaline (carbonat sau bicarbonat de Na), dacă arsura 
s-a produs cu un acid; sol. 2—30%/ de acid boric sau sol. 10% de 
acid acetic, dacă în cauză este o bază. 

În caz de arsură cu anilină se atinge teritoriul impregnat cu 
un mic tampon de vată înmuiată în soluţie diluată de apă oxi- 
genată sau în sol. 5%/, de tanin, de repetate ori, pînă la decolo- 
rarea ţesuturilor: 

În cazul arsurilor chimice, în serviciile de specialitate se exe- 
cută anumite intervenţii chirurgicale pentru a asigura o mai 
bună irigație sanguină în zona necrotică. 

Dacă nu există o secreție conjunctivală abundentă este indi- 
cată pansarea ochiului, 

După epitelizarea leziunilor: corneene vom favoriza clarifi- 
carea corneei prin instilaţii de cortizon (soluţia standard di- 
luată 1 la 3, repetate de 3—4 ori pe zi, sau prin alifie de dio- 
nină 30/0, o dată pe zi. 

